ועדת ביטחון הפנים, כנסת 24, פרוטוקול מספר 3, 2021-09-13 10:00

מירב בן ארי: בוקר טוב לכולם.

מירב בן ארי: אני שמחה וגם מתרגשת לפתוח את הוועדה לביטחון פנים הראשונה של הכנסת.

מירב בן ארי: זה אירוע חשוב מאוד, בעיקר בימים אלה אבל בכלל.

מירב בן ארי: עם קבלת התפקיד כיו"ר הוועדה, אני מודה שהיו לי הרבה התלבטויות, כי רציתי לדעת שבאמת מקימים את הוועדה מתוך צורך מקצועי אמיתי ולא כמו שחלילה שומעים לאחרונה סידור עבודה.

מירב בן ארי: פניתי ליועצת המשפטית מירי פרנקל שור, שיש לי הרבה הערכה אליה, הייתי איתה ארבע שנים בוועדת החוץ והביטחון, והיא אמרה לי: מירב, גם ביום שאחרי מירב תישאר כאן הוועדה לביטחון פנים.

מירב בן ארי: זה היה הקש ששבר, ואני שמחה שהוועדה הזאת תמשיך ותישאר כוועדה קבועה בכנסת.

מירב בן ארי: יש צורך אמיתי בוועדה לביטחון פנים לאור גודלו של המשרד ואחריותו.

מירב בן ארי: אבל באמת שלכנסת תהיה סמכות מפקחת על עבודת הממשלה בנושא ביטחון פנים.

מירב בן ארי: אני אגיד ממש בקצרה, כי יש לנו כאן אורחים מכובדים היום.

מירב בן ארי: השר, ראשית אני מודה לך ומברכת אותך.

מירב בן ארי: דיברנו בימים האחרונים די הרבה, ואני רואה בך שותף אמיתי.

מירב בן ארי: אני יודעת שאני הסמכות המפקחת, אבל עדיין צריך לעבוד ביחד.

מירב בן ארי: שנינו הינו פה חברי כנסת בכנסת ה-20, ידענו לעבוד כקואליציה ואופוזיציה.

מירב בן ארי: ברור לי לחלוטין שנדע לעבוד ביחד.

מירב בן ארי: אז תודה רבה.

מירב בן ארי: מילה אחת שלי.

מירב בן ארי: אני חושבת שביטחון פנים זה הנושא הכי חשוב היום.

מירב בן ארי: אני חושבת שזה העתיד של מדינת ישראל.

מירב בן ארי: אני חושבת שאם יש לנו אזרחים במדינה שחשים בחוסר ביטחון אמיתי, אנחנו חייבים כרשויות לתת להם את ההגנה.

מירב בן ארי: סיירתי קצת, אני אמשיך לסייר ואמשיך ללמוד את המשרד.

מירב בן ארי: הנושא הזה הוא בנפשנו.

מירב בן ארי: אני כן חושבת שמעבר למשרד לביטחון פנים, כל רשויות המדינה צריכות לקחת חלק במאבק בתוך המדינה, ואני בטוחה שגם אתה תדבר על המעורבות של משרדי ממשלה נוספים.

מירב בן ארי: אנחנו כוועדה נעשה הכול כדי לתת לאזרחי המדינה שקט.

מירב בן ארי: נדע גם לעבוד ביחד עם המשרד וגם לפקח עליו, אבל בעיקר לתת לתושבים שלנו הגנה, כי בסוף הוועדה לביטחון פנים זו הוועדה של ביטחון הציבור.

מירב בן ארי: זאת אומרת, זה קצת שונה מחוץ וביטחון שהרבה פעמים יש נושאים חסויים, דווקא הוועדה הזאת פתוחה לציבור ותהיה קשובה לציבור.

מירב בן ארי: אני מברכת את חברי הכנסת שהגיעו לדיון.

מירב בן ארי: מבטיחה לכם גם לתת לדבר ולשאול, אבל כן מאוד חשוב לי, כדי שנפיק את המיטב, שיהיה דיון ענייני.

מירב בן ארי: לכן השאלות של חברי הכנסת יהיו לאחר הסקירה של השר.

מירב בן ארי: ברשותכם, בלי הרבה לדבר, אני רוצה לתת לשר לביטחון פנים, חבר הכנסת עמר בר לב.

מירב בן ארי: בבקשה, אדוני.

עמר בר-לב: תודה רבה ליושבת-ראש הוועדה.

עמר בר-לב: אני בהחלט מסכים עם דברי הפתיחה שלך שיש צורך מתמשך בוועדה לביטחון הפנים.

עמר בר-לב: אני אעמוד על זה בתוך רגע בדברי הרקע שלי, שאין ספק שכתוצאה ממכלול של אירועים שקרו במדינה ובעולם בחודשים האחרונים, המשרד לביטחון פנים מקבל אחריות נוספת.

עמר בר-לב: אני רוצה גם לברך את חברי הכנסת, את השר לביטחון פנים הקודם אמיר אוחנה.

עמר בר-לב: אני שמח שאתם כאן.

עמר בר-לב: וכמובן את היועצת המשפטית של הוועדה, עו"ד מירי פרנקל שור, שכמובן יצא לנו לעבוד רבות יחד איתך, יושבת-ראש הוועדה, בוועדת החוץ והביטחון, וכמובן את מנהלת הוועדה.

עמר בר-לב: אז באמת תודה רבה לכולם.

עמר בר-לב: כמה מילים לגבי הרקע.

עמר בר-לב: זה שמדינת ישראל בעיצומה של התמודדות עם מגיפה עולמית, כולנו יודעים.

עמר בר-לב: מגיפת הקורונה בעיצומה, כי יש לי ספק רב אם היא מאחורינו, ואני מניח שאחרי הווריאנט הזה יבואו וריאנטים אחרים, וזה נושא שכל האנושות מתמודדת איתו.

עמר בר-לב: חלק גדול מעיקר האכיפה במדינת ישראל על קיום ההוראות והכללים הועברה ממשרד הבריאות למשרד הבט"פ.

עמר בר-לב: זאת נקודה אחת.

עמר בר-לב: נקודה שנייה.

עמר בר-לב: בשנתיים האחרונות, כפי שכולנו יודעים, היינו בארבע מערכות בחירות.

עמר בר-לב: לא היה תקציב למדינת ישראל, והמצב, גם מבחינת הכנסת אבל גם מבחינת הרשות המבצעת, מצב מאוד מאוד קשה.

עמר בר-לב: קשה מאוד לתפקד, והמדינה במקרה הטוב הייתה במין "הולד".

עמר בר-לב: על הרקע הזה אירעה סדרה של אירועים, חלקם התחילו קודם, שמציבים גם את מדינת ישראל אבל גם את משרד הבט"פ בחזית נוספת, חזית חדשה.

עמר בר-לב: כמובן הנושא הראשון זה אירועי מבצע שומר החומות.

עמר בר-לב: במבצע שומר החומות התבררו לנו דברים שחלקם היו מובנים וידועים גם קודם, אבל היו מתחת לפני השטח.

עמר בר-לב: כאן הדברים קפצו מעל לפני השטח והתברר שכאשר מדובר באירועי פשיעה ואלימות, בעיקר ברחוב הערבי, אז זה לא מתחיל ומסתיים באירועי פשיעה, כי נוצרת חפיפה גדולה בין אירועים כאלה לבין אירועים שהם אירועים לאומניים שייעודם לפגוע בממלכתיות של מדינת ישראל, בעצם קיומה של המדינה.

עמר בר-לב: זו הייתה הפתעה אסטרטגית גם למשטרת ישראל, גם לשירות הביטחון הכללי וגם לממשלת ישראל, ולמעשה לכל אזרחי ישראל.

עמר בר-לב: כשאנחנו מחברים את זה לפשיעה ברחוב הערבי, בעיקר של משפחות פשע שמאיימות ומשתלטות על ראשי מועצות, ראשי ערים וכן הלאה, שלא לדבר על האירוע שהיה שלשום, שירו על ביתו של ניצב ג'מאל חכרוש, שעומד בראש אגף סייף שהוחלט על הקמתו בתקופת השר הקודם, ואני מברך על כך, אין ספק שיש כאן קריאת תיגר פומבית לא רק על רשויות החוק של מדינת ישראל, כי אם על המשילות של מדינת ישראל.

עמר בר-לב: ולזה אנחנו מוסיפים גם את מה שקורה עם הבדואים בדרום, אז ברור לנו לחלוטין המצב שבו קיים היום איום אמיתי לביטחון הפנים של מדינת ישראל.

עמר בר-לב: זה בהקשרים שקשורים יותר במשטרת ישראל.

עמר בר-לב: בהקשרים שקשורים לשב"ס יש החלטת בג"ץ הידועה שחייבה את מדינת ישראל, את המשרד לביטחון הפנים ואת השב"ס בתור המפעיל, שהיא קבעה שכל אסיר צריך שיהיה לו מרחב של 4.5 מטר, דבר שחייב ומחייב ויחייב מהפכה בשירות בתי הסוהר, נוסף למהפכות נוספות שצריך לעשות שם.

עמר בר-לב: וההנחיה של בג"ץ הייתה עד סוף 2021.

עמר בר-לב: הייתה דחייה לקיים את זה עד סוף 2022, וזה ממש שינוי תפיסתי מאוד מאוד משמעותי.

עמר בר-לב: בתחום השלישי של כבאות והצלה, שינויי האקלים טופחים לנו על הפנים.

עמר בר-לב: השריפות, גם השיטפונות בחורפים, אבל בתקופה הזאת השריפות ברחבי הארץ הולכות ומתגברות, ומדינת ישראל צריכה להתכונן לאירועים קשים שלשמחתנו לא ידענו בעבר, אבל כשמסתכלים קדימה הם בהחלט יכולים להתרחש וצפויים להתרחש.

אורית סטרוק: זה היה ברצינות על שינוי האקלים?

עמר בר-לב: כן.

עמר בר-לב: כל מה שאני אומר זה ברצינות.

עמר בר-לב: את לא חייבת להסכים איתי, אבל זה בסדר.

איתמר בן גביר: מה, השריפות הן מהשמיים?

איתמר בן גביר: אין מציתים, אדוני השר?

עמר בר-לב: לכן, כשאני מחבר את כל הנושאים האלה, אין ספק שהמשרד לביטחון פנים מוצא את עצמו במצב שונה וחשוב יותר מאשר היה בעבר.

עמר בר-לב: אגע בזה כאשר אסביר את המדיניות שלי, שכל הדברים האלה באים לידי ביטוי במדיניות.

עמר בר-לב: נתחיל במדיניות.

עמר בר-לב: המדיניות שאותה אני מפרסם ממש בימים אלה מתחילה מהעקרונות המנחים למשרד הפנים, שהעיקרון הראשון הוא אמינות מחוללת אמון.

עמר בר-לב: בשגרה, בביצוע ובדיווח אמינות הינה ערך יסודי חיוני להעצמת גופי ביטחון הפנים, כמו גם לחיזוק אמון הציבור.

עמר בר-לב: למטבע הזאת יש לפחות שני צדדים.

עמר בר-לב: מצד אחד אמינות פנימית, דיווחי אמת, דיווחים מדויקים, מערכת יחסים פנימית של פתיחות מלאה, ומהצד השני כמובן אותה מערכת שחייבים לשפר בין המשרד לביטחון פנים לבין הגופים הכפופים אליו.

עמר בר-לב: לכן לא במקרה שמתי את הנושא הזה בתור הנושא הראשון בעקרונות המנחים.

עמר בר-לב: הנושא השני הוא ניהול מבוסס תכנון ומוכוון יעדים.

עמר בר-לב: לכאורה זה דבר מובן מאליו, אבל מי כמוכם, חברי הכנסת, שתפקידה לבקר את הרשות המבצעת, יודעים שלא תמיד היעדים ברורים.

עמר בר-לב: גם לאחר שהיעדים ברורים, לא תמיד התכנון תואם את היעדים ולא תמיד התכנון גם מבוצע.

עמר בר-לב: כמובן שחלק מהיעדים חייבים להיות מדידים, כך שנוכל למדוד גם את עצמנו וגם במקרה זה את הגופים הכפופים למשרד, האם הם באמת מתקדמים במימוש היעדים שהוקצו להם.

עמר בר-לב: וכמובן התוכנית השנתית צריכה להיות תוכנית שמראה עלייה והתקדמות גם באיכות העבודה, גם ברצינות וכן הלאה.

עמר בר-לב: הנושא השלישי הוא פיתוח העוצמות האנושיות והארגוניות.

עמר בר-לב: כאן זה מתחיל בעמידה בתנאי הסכם גג שכר, לרבות פירמידת הדרגות.

עמר בר-לב: אגיד שתי מילים על הסכם גג שכר.

עמר בר-לב: זה הסכם שגם משטרת ישראל וגם שב"ס חתמו עליו בסוף השבוע שעבר עם משרד האוצר.

עמר בר-לב: זה הסכם מאוד דומה בעקרונותיו להסכם שידוע בשם הסכם כחלון יעלון, שנעשה בזמנו בהקשר של צה"ל.

עמר בר-לב: מספר בעלי התפקידים בקבע, יעדים וכן הלאה.

עמר בר-לב: זה הרעיון הבסיסי של ההסכם, שכמובן לצדו יש גם דברים נוספים כמו פירמידת תפקידים ודרגות בשביל לוודא שבאמת הארגונים יהיו בצורה של פירמידה ולא בצורה של טרפז או חס וחלילה פירמידה הפוכה.

עמר בר-לב: זאת אומרת שמה שיותר שוטרים או סוהרים יהיו בשטח, ומעליהם המפקדות שתהיינה תהיינה מאוד יעילות ויחסית מצומצמות.

עמר בר-לב: זה נושא מאוד מרכזי.

עמר בר-לב: נקבעו יעדים לארבע שנים.

עמר בר-לב: כמובן שאנחנו בתוך המשרד פירקנו את זה וקבענו גם יעדים פנימיים כבר לסוף שנת 2022 כדי לא להימצא במצב שעברו ארבע שנים ופתאום התברר בדיעבד שלא הייתה התקדמות בנושאים שהיו יכולים להתקדם.

עמר בר-לב: מעבר לזה נתקלתי בתופעה של קדנציות מאוד קצרות לבעלי תפקידים בשלושת הארגונים.

עמר בר-לב: אני זוכר מצה"ל שדובר על קדנציות קצרות של שנה וחצי עד שנתיים, והיה מאבק גדול ומאמץ גדול להפוך את הקדנציות הבסיסיות לשלוש שנים.

עמר בר-לב: כמובן שמשטרת ישראל ושירות בתי הסוהר, שמשך השירות הוא הרבה יותר ארוך, חשוב ליצור יציבות לארגונים שאנשים לא יתחלפו לאחר תקופות מאוד קצרות בין התפקידים.

עמר בר-לב: בנוסף לזה גם קידום בדרגות ייעשה פעמיים בשנה, בראש השנה וביום העצמאות.

עמר בר-לב: מאז שנכנסתי לתפקיד נתקלתי בתופעה שכמעט בכל שבוע באים אלי עם בקשה לאישור מינויים, שינויים מבניים כאלה ואחרים.

עמר בר-לב: בשביל לייצב את הארגונים האלה חייבים לקחת דוגמה מאחותנו הגדולה, שהיא צה"ל, לפחות את הדוגמאות החיוביות צריך לקחת משם, וזה חשוב מאוד גם לשיפור המקצועיות וגם ליצירת יציבות בארגונים האלה.

עמר בר-לב: וכמובן הטמעת גיוס וקידום אוכלוסיות גם במשרד הבט"פ וגם בגופים, גם בדגש על לא יהודים, יוצאי אתיופיה ונשים.

עמר בר-לב: חשוב שהארגונים ישקפו בצורה כמה שניתן אפשרית את אזרחי ואזרחיות מדינת ישראל, ולכן גם שמנו יעדים כאלה להשגה במהלך השנה וחצי הקרובות.

עמר בר-לב: העיקרון הבא הוא הובלה והתייעלות, שזה גם כמובן הגברת היכולת הטכנולוגית והחדשנות הארגונית.

עמר בר-לב: אני רוצה לומר דבר שבוודאי השר לביטחון הפנים הקודם מכיר אותו – כל פעם שיש קיצוץ רוחבי במשרדי הממשלה, ואנחנו מכירים שיש קיצוצים רוחביים.

עמר בר-לב: בלית ברירה, לפחות בגופים הכפופים למשרד הבט"פ, הקיצוץ נעשה על מה שאפשר לקצץ, ובדרך כלל אי אפשר לקצץ בכוח אדם ואז מקצצים בטכנולוגיות ובדברים נוספים.

עמר בר-לב: ולכן חלק מרכזי במדיניות זה באמת לעבור להתבססות גדולה יותר על טכנולוגיות.

עמר בר-לב: רק לתת לכם מושגים, נכון להיום במשטרת ישראל בערך 75% מהתקציב הוא תקציב כוח אדם.

עמר בר-לב: ברור שזה מקשה מאוד על הגמישות כפי שמדינת ישראל כבר הרבה שנים פועלת, שמדי כמה זמן יש קיצוץ רוחבי.

עמר בר-לב: לכן גם הנושא הזה חייב להיות חלק מהמדיניות שתוביל גם את המשרד וגם את הגופים.

עמר בר-לב: אם נתקדם הלאה וניכנס טיפה יותר לעומק, דבר ראשון ליעדים של המשרד שלי עצמו, כי זו חכמה קטנה לתת יעדים ומדיניות לאלה שכפופים אליך.

עמר בר-לב: אתה צריך גם לתת יעדים ומדיניות לעצמך.

עמר בר-לב: זה מתחיל מעיגון ביטחון הפנים כרכיב יסוד בתפיסת הביטחון הלאומית של ישראל.

עמר בר-לב: זה מתקשר למה שאמרתי בדברי הרקע.

עמר בר-לב: משרד לביטחון הפנים נכון להיום, לאור ההתרחשויות והאירועים שקרו, חלקם קרו בשנים האחרונות, חלקם קרו בעקבות קריאת ההשכמה שהייתה לכולנו בעקבות שומר החומות, זה הופך את המשרד לביטחון פנים לתוספת אחריות ומשימתיות לגבי הביטחון הפנימי של המדינה.

עמר בר-לב: זה לא רק של האזרחים, זה גם של המדינה בהקשר של מה שאמרתי קודם.

עמר בר-לב: הנושא הבא בתפקיד שלנו כפי שאני רואה אותו זה הובלת מדיניות בין-משרדית, בין-גופית, לטיפול משולב ומתן מענה לסוגיות ביטחון הפנים ברמה הלאומית.

עמר בר-לב: עוד רגע אדבר על הפשיעה ברחוב הערבי.

עמר בר-לב: כמובן שחלק מרכזי מהנטל מוטל על המשרד לביטחון הפנים, ובמקרה של הפשיעה על משטרת ישראל.

עמר בר-לב: אבל בנוסף, גם בהתמודדות עם הפשיעה יש חלק מרכזי למשרד המשפטים, יש חלק מרכזי למשרד האוצר, יש חלק מרכזי למשרד הפנים, יש חלק חשוב גם למשרד הרווחה שהיום גם יש לו אחריות על נושא הבדואים בנגב, ולכן המדיניות של המשרד חייבת להיות מדיניות מובילה גם את יתר המשרדים שהזכרתי.

עמר בר-לב: אני יכול לציין שראש הממשלה הקים צוות בין-משרדי שתפקידו להתמודד עם האלימות והפשיעה ברחוב הערבי, שנמצאים שם אותם משרדים שהזכרתי.

עמר בר-לב: זאת אומרת כמובן ראש הממשלה, משרד הבט"פ, משרד המשפטים, אוצר, פנים ורווחה.

אמיר אוחנה: חינוך לא?

אמיר אוחנה: שאלה מצוינת, כי זאת הנקודה הבאה.

אמיר אוחנה: הנקודה הבאה היא חיזוק מקומו של המשרד כשחקן מתכלל בין גופי ביטחון הפנים וניהול משרדי הממשלה השונים.

אמיר אוחנה: כי ברור שאם אנחנו נכנסים, אנחנו צריכים להיכנס יותר לעומק למה קורה בחברה הערבית, אז כמובן גם משרד החינוך וגם הזכרתי את משרד הרווחה וגם משרד הכלכלה וגם משרד הבינוי והשיכון וגם משרד שוויון וחברתי ושת"פ אזורי ותקשורת וכן הלאה, כל המשרדים האלה חייבים להיות חלק מהעניין.

אמיר אוחנה: אני גם יכול לומר שראש הממשלה הקים עוד ועדת שרים שכוללת את כל המשרדים האלה, שהכותרת שלה היא ועדת שרים לענייני החברה הערבית.

אמיר אוחנה: אבל כפי שאתם יודעים וגם אני יודע, הרבה פעמים מקימים ועדות, בעיקר ועדות שהן רבות משתתפים, ואז לא קורה כלום.

אוסאמה סעדי: אצלנו אומרים, אם אתה רוצה לקבור נושא תקים לו ועדה.

עמר בר-לב: זה נכון גם בעברית.

עמר בר-לב: אומנם אני לא עומד בראש הוועדה הזאת, עומד בראשה ראש הממשלה, אבל חלק מרכזי מהתפקיד שלי הוא לראות שכל המשרדים שהזכרנו מכניסים את הכתף מתחת לאלונקה ומתמודדים עם הנושאים האלה.

עמר בר-לב: הנושא הבא זה קידום חקיקה נדרשת ועמידה ביעד המשרד והגופים הכפופים.

עמר בר-לב: יש לנו רשימה ארוכה של חקיקה, שחלקה החלה, חלקה צריך לעשות.

עמר בר-לב: אתן לדוגמה שלושה או ארבעה נושאים.

עמר בר-לב: האחד, עונשי מינימום.

עמר בר-לב: ועדת שרים לחקיקה כבר אישרה את הצעת החוק של חברת הכנסת שרן השכל לעונשי מינימום על נשיאת נשק ואמל"ח בלתי חוקי.

עמר בר-לב: לדעתנו גם החקיקה הזאת עדיין לא מספיקה.

עמר בר-לב: אנחנו חושבים שמעבר לעונשי מינימום על מאסר צריכים להיות גם עונשי מינימום כלכליים.

עמר בר-לב: כשזה יגיע לוועדה שלך, היושבת-ראש, אין ספק שנדון בזה וכל חברי הכנסת יוכלו להביע את דעתם, ואני מקווה שתהיה הרחבה בעניין הזה.

עמר בר-לב: יש הצעת חוק נוספת שהיא חשובה מאוד, שהיא להפללת הפעילות הנוגעת לחברות השמירה לחיזוק המאבק בתופעות הסחיטה, דמי חסות, פרוטקשן.

עמר בר-לב: מדובר במספר נושאים.

עמר בר-לב: ראשית, נכון להיום הנושא הזה הוא באחריותו של משרד המשפטים.

עמר בר-לב: יש הסכמה עקרונית להעביר את האחריות על הרגולציה על חברות השמירה למשרד הבט"פ.

עמר בר-לב: זה עוד לא קרה, אבל יש הבנה שזה הדבר הנכון.

עמר בר-לב: בנוסף לזה צריכה להיות חקיקה בעניין שתאפשר למשרד הבט"פ על פי החוק לבחון את חברות השמירה האלה, לקבוע קריטריונים, וכפי שאתם יודעים כמוני, חלק מחברות השמירה האלה מופעלות על ידי ארגונים ומשפחות פשע שבאים לבעל עסק כזה או אחר ואומרים לו ביום הראשון:

עמר בר-לב: אנחנו מציעים לך שירותי שמירה תמורת כך וכך אלפי שקלים בחודש.

עמר בר-לב: בעל העסק לא פעם נעתר, כי הוא מבין את הרמז, ומאותו רגע חברת השמירה אפילו לא שמה שומר במקום.

עמר בר-לב: לכן יש כאן הרבה מאוד דברים שניתן לעשות.

עמר בר-לב: עוד דוגמה היא הרחבת הסעיף של חוק הלבנת הון שיאפשר חילוט מיידי של דמי חסות.

עמר בר-לב: היום זה לא קיים.

עמר בר-לב: ברגע שמתברר שארגון כזה או אחר דורש דמי חסות כאלה ואחרים, חילוט מיידי.

עמר בר-לב: יש שורה ארוכה של הצעות חוק, חלקן חדשות, חלקן הצעות חוק שכבר היו בצנרת רק היו קבורות והכוונה שלנו לקדם.

עמר בר-לב: יושבת ראש הוועדה, כל זה יבוא לוועדה שלך.

עמר בר-לב: הנושא הבא של היעדים של המשרד זה הגברת הממד האזרחי בפעילות המשרד.

עמר בר-לב: למשרד לביטחון פנים יש כמובן לא רק זרועות וארגוני אכיפה, יש לו גם הממד האזרחי, וזה מתקשר למשל לסעיף הבא, שזה השלמת קליטתם והטמעתם של הרשות לביטחון קהילתי והמוקד להגנה על ילדים ברשת כחלק אינטגרלי מפעילות המשרד.

עמר בר-לב: אלו נושאים שלצערי, ואני מניח שגם לצערו של השר הקודם, הוצאו ממשרד הבט"פ, הועברו למשרד אחר ועכשיו מוחזרים חזרה.

עמר בר-לב: אין ספק שההלוך והחזור הזה פגע בתפקוד של הפעילות הזאת.

עמר בר-לב: פעילות מאוד מאוד חשובה, שהיא קשורה לממדים האזרחיים שמשרד הבט"פ חייב לקדם, לטפח ולפתוח לרשותם של אזרחי מדינת ישראל.

עמר בר-לב: הנושא הבא, צמצום תפוצת כלי הירייה בציבור שאינו מיומן, מקביל למקצוע השימוש בהם בקרב בעלי רישיון.

עמר בר-לב: אתן שתי דוגמאות כדי לומר למה אני מתכוון.

עמר בר-לב: בתקופתו של השר ארדן הוחלט שכל מי שהיה רובאי 7 בצבא רשאי לקבל רישיון אקדח או רישיון נשק.

עמר בר-לב: אני חושב שהקביעה הזאת שהוסיף השר ארדן היא קביעה נכונה, אבל יש הבדל בין אדם שלפני שנתיים השתחרר מצה"ל והיה רובאי 7 לבין אדם – בלי להעליב אף אחד, הרבה יותר צעיר ממני – נניח בן 52 שהפעם האחרונה שהוא היה רובאי 7 ועשה מילואים הייתה לפני 20 שנה.

עמר בר-לב: לדעתי הוא לא עומד בקריטריונים של המקצוע הזה.

עמר בר-לב: לכן גם הנושא הזה יגיע לוועדה כאן.

עמר בר-לב: אני מניח שיש דעות שונות מכיוונים שונים לגבי הנושא הזה, ולכן כל הנושא הזה של רישוי כלי ירייה ושימוש בכלי ירייה – אני חשבתי, גם על פי המלצתו של היועץ המשפטי לממשלה, שזה צריך לעבור חקיקה.

עמר בר-לב: זה לא נכון שזה יהיה רק בסמכות שלי, אלא שזה יבוא לחקיקה מסודרת בוועדה שלך, חברת הכנסת בן ארי, היא תדון בזה ותהיה פתוחה לציבור ויביעו דעות מכאן ומכאן, ובסופו של דבר אני משוכנע שיצא חוק נכון וראוי ושקוף לציבור.

איתמר בן גביר: לאסוף נשק ברישיון, ונשק שבלי רישיון אתם בכלל לא אוכפים?

מירב בן ארי: הוא דיבר על קריטריונים למתן רישיון.

איתמר בן גביר: טוב שיש לאנשים נשק.

איתמר בן גביר: כך מצילים אנשים.

איתמר בן גביר: אתה יודע כמה אזרחים, אדוני השר, הצילו מפיגועים?

עמר בר-לב: הכוונה היא במבט קדימה ולא במבט אחורה.

עמר בר-לב: כשאני אומר מקצוע, זה במבט קדימה, זה לא במבט אחורה.

עמר בר-לב: אין כוונה לאסוף ממישהו שניתן לו רישיון נשק לפני יומיים.

איתמר בן גביר: בזכות האנשים האלה ניצלנו מפיגועים רבים.

עמר בר-לב: הנושא הבא הוא כמובן הפחתת הרגולציה והבירוקרטיה, תוך פיתוח והתאמה של יכולות ויוזמות לשיפור המענה האזרחי.

עמר בר-לב: מכאן אנחנו נקפוץ לארגונים עצמם.

עמר בר-לב: נתחיל במשטרת ישראל.

עמר בר-לב: היעד המרכזי של משטרת ישראל בשנה וחצי הקרובות זה צמצום הפשיעה והאלימות ברחוב הערבי ובערים המעורבות.

עמר בר-לב: יותר מאוחר יהיה לכם דיון ספציפי על זה וניכנס לפרטים.

עמר בר-לב: בנוסף, מאבק בארגוני הפשיעה המאורגנת, מיטוט משפחות הפשע.

עמר בר-לב: זה כמובן נושא מרכזי.

עמר בר-לב: בלי מיטוט משפחות פשע יהיה מאוד מאוד קשה גם למגר את הפשיעה בכללותה וגם לחזק את המשילות במדינת ישראל.

עמר בר-לב: אבל מי שחושב שזה קשור רק במשפחות פשע הוא פשוט לא מכיר את הנושא.

עמר בר-לב: משפחות פשע – מיגורן הוא תנאי הכרחי אבל הוא לא תנאי מספיק.

עמר בר-לב: כמובן זה עובר לסחיטת דמי החסות, צמצום תופעת סחיטת דמי החסות, הפרוטקשן.

עמר בר-לב: הנושא הבא זה צמצום מספר אירועי הרצח בכלל במדינת ישראל, ובפרט במגזר הערבי.

איתמר בן גביר: אפשר קצת פירוט איך אתם עושים את זה, או שאנחנו רק עוברים כאן על נושאים שהם חזון?

עמר בר-לב: אני מציג את המדיניות שלי בתור שר הבט"פ.

איתמר בן גביר: מצוין.

איתמר בן גביר: איך אתה עושה את זה?

מירב בן ארי: המפכ"ל יהיה כאן ויענה על זה.

מירב בן ארי: כרגע מציגים מדיניות.

עמר בר-לב: אחריי יהיה כאן מפכ"ל המשטרה ונציבת שב"ס ונציב כב"ה, ואחרי זה יהיה דיון מפורט יותר בפשיעה בחברה הערבית.

עמר בר-לב: לא קראתם את האג'נדה שמפורטת להיום?

עמר בר-לב: ואחרי זה גם יהיה דיון חסוי בהקשרים שאירעו בשב"ס.

עמר בר-לב: יושבת-ראש הוועדה דאגה לסדרה של דיונים מאוד מקצועית ומאוד עניינית.

עמר בר-לב: הנושא הבא זה העלאה, מסירה ואיתור נשק בלתי חוקי.

עמר בר-לב: הנושא הבא הוא שיפור המוכנות והמענה לתרחיש הפרות סדר רב-זירתיות.

עמר בר-לב: הדוגמה הקשה ביותר זה מה שהיה לנו באירועי שומר החומות.

אורית סטרוק: זה בדירוג?

אורית סטרוק: זה שאמרת בסוף את הפרות הסדר, זה לא אומר שזה מספר 7 אצלך.

עמר בר-לב: התשובה היא לא.

עמר בר-לב: כמו שאמרתי, הנושא המרכזי הוא צמצום הפשיעה והאלימות ברחוב הערבי ובערים המעורבות.

עמר בר-לב: לצערנו היום זה גלש כבר מעבר לערים המעורבות וזה כמעט בכל מקום במדינת ישראל.

עמר בר-לב: אבל על כך הדגש, וזה לא סדר העדיפויות בין הדברים.

עמר בר-לב: הנושא הבא זה חיזוק ההרתעה בעניין אלימות ובריונות נגד נשים, גם ברחוב הערבי וגם בחברה הישראלית באופן כללי.

עמר בר-לב: הנושא האחרון הוא הגדרת יעד כמותי להגברת המשילות בנגב וקביעת מדדים נלווים.

עמר בר-לב: לכל אחד מהנושאים האלה ייקבעו מדדים שגם משטרת ישראל עצמה וגם משרד הבט"פ יוכלו לעקוב במהלך השנה עד כמה אנחנו עומדים במשימה הזאת.

עמר בר-לב: כמובן שאין כוונה להגיע לסוף השנה ואז יתברר לנו בדיעבד שדברים מסוימים הוזנחו.

עמיחי שיקלי: האם אתה מוסמך לקבוע את היעדים האלה למשטרה כשר?

עמר בר-לב: התשובה היא כן.

עמר בר-לב: שאלה מצוינת, אני ארחיב.

עמר בר-לב: סמכותו וחובתו של שר הבט"פ לקבוע מדיניות, והמדיניות היא המדיניות שאני מציג.

עמר בר-לב: ולכן כל הדברים האלה, כולל קביעת היעדים, זה חלק מהמדיניות.

עמר בר-לב: איך עושים את זה?

עמר בר-לב: במילים הצבאיות, האם עושים את זה באיגוף מימין, באיגוף משמאל, עם רתק או בלי רתק – זו כבר אחריותו של המפכ"ל או נציבת שב"ס או נציב כב"ה.

עמר בר-לב: היעדים הנוספים של משטרת ישראל זה כמובן שיפור תחושת הביטחון בקרב אוכלוסיות נבחרות.

עמר בר-לב: דובר ארוכות, גם פה בכנסת וגם במקומות אחרים, למשל על הפגיעה ביוצאי העדה האתיופית, ואין ספק שזה יעד של משטרת ישראל להימנע ממה שנקרא במילים מכובסות אכיפת יתר על אוכלוסיות מסוימות.

עמר בר-לב: כמובן במאבק באלימות נגד נשים, צמצום הפשיעה החקלאית החמורה, שאני מניח שכולנו מכירים אותה, שיפור השירות והמענה לאזרח וגיבוש פיילוט נוסף ברוח מוקד 105 למקרים שיסייעו לנפגעי עבירות.

עמר בר-לב: אני לא יודע כמה מכם מכירים את מוקד 105.

עמר בר-לב: בבסיסו זה מוקד טלפוני שבו יושבים אנשי משטרה, פסיכולוגים, עובדים סוציאליים וכן הלאה, שכל נער או נערה, או הורה של נער או נערה, או מורה של נער או נערה, או מדריך שמרגיש שיש חשש לפגיעה בנער או נערה, מרימים טלפון למוקד הזה.

עמר בר-לב: זה מוקד שהוקם ביוזמה של משטרת ישראל לפני ארבע שנים.

עמר בר-לב: ההצלחה שלו היא גדולה מאוד, והכוונה שלנו היא שבמהלך 2022 ברוח הזאת של מוקד 105 יוקם עוד מוקד טלפוני עם מומחיות שבו גם יושבים נציגי המשרדים האחרים, שיעסוק במענה מיידי לאזרחים ואזרחיות במצוקה.

עמר בר-לב: שירות בתי הסוהר.

עמר בר-לב: היעד המרכזי הוא שיפור וייעול הענישה, הכליאה והשיקום.

עמר בר-לב: כמובן שזה מתחיל בקידום, פיתוח והטמעה של חלופות כליאה.

עמר בר-לב: היום בעולם המערבי המודרני יש סוגים שונים של כליאה וחלופות כליאה.

עמר בר-לב: לא הכול מתחיל ונגמר בתא כלא מוקף סורגים.

עמר בר-לב: אלה נושאים שהחלו.

עמר בר-לב: הגלגל לא הומצא בקדנציה שלי.

עמר בר-לב: זה נושא מרכזי שאנחנו מתכוונים לעסוק בו.

עמר בר-לב: דרך אגב, אנחנו גם מחויבים, כי זו גם אחת הנגזרות מהחלטת בג"ץ שקשורה לנושא הבא, שזה קביעת תקן כליאה ועמידה בו.

עמר בר-לב: נכון להיום תקן הכליאה במדינת ישראל נקבע על 14,000 אסירים.

עמר בר-לב: במילים אחרות, אם נכון לרגע מסוים יש יותר מ-14,000 עצורים, שירות בתי הסוהר חייב לתת מענה אחר, עד כדי שחרור מוקדם, לאסירים מבית הכלא.

איתמר בן גביר: אני לא מבין, אסירים בורחים מהכלא ואתה מדבר איתנו על חלופות כליאה ודברים כאלה?

איתמר בן גביר: המטרה הרצינית שלך היא לא לשמור שאסירים לא יברחו מהכלא?

עמר בר-לב: אם לא הקשבת שבע פעמים שאמרתי, בעוד שעה יהיה דיון ספציפי על האירועים שהיו.

איתמר בן גביר: אבל אמרת שזו המטרה המרכזית.

איתמר בן גביר: חלופות כליאה זו המטרה המרכזית?

איתמר בן גביר: איזוק אלקטרוני?

איתמר בן גביר: המטרה המרכזית היא לשמור שלא יברחו מהכלא.

מירב בן ארי: אני מבקשת ממך.

מירב בן ארי: השר מיד מסיים ותוכל לשאול שאלות.

מירב בן ארי: אתה גם רשום לזכות דיבור.

איתמר בן גביר: גברתי היושבת-ראש, כמו שאוסאמה סעדי ישב פה והעיר הערות, גם לי מותר.

איתמר בן גביר: אני חבר כנסת בדיוק כמוהו, עד כמה שבדקתי בפעם האחרונה.

מירב בן ארי: הערת פעמיים ולא הפרעתי לך, עכשיו תן לו לסיים.

מירב בן ארי: אנחנו גם ככה בחריגה מהזמן, ואני רוצה שיהיה לכם זמן.

מירב בן ארי: אז ברשותך, תן לשר לסיים.

עמר בר-לב: כמו שאמרתי, הנושא הבא הוא קביעת תן כליאה.

עמר בר-לב: יש ספק אם התקן שנקבע של 14,000 הוא התקן הנכון.

עמר בר-לב: כמובן יש לזה השלכות גדולות.

עמר בר-לב: צריך להסתכל לא רק שבועיים קדימה, גם צריך להסתכל חמש ו-10 שנים קדימה, ולכן הנושא הזה הוא נושא מאוד מרכזי שיש לעסוק בו.

עמר בר-לב: כמובן, הרחבת הרצף השיקומי והטיפולי באסירים לקראת השחרור שלהם, שיפור תנאי הכליאה ושטח המחיה המוקצה לאסיר בהתאם להחלטת בג"ץ.

עמר בר-לב: אנחנו כבר בערך ב-50% מהמימוש של זה, אבל צריך להשלים את זה.

עמר בר-לב: הנושא הבא זה קידום דיגיטציה מלאה של מערכות שב"ס.

עמר בר-לב: רמת הדיגיטציה של שירות בתי הסוהר היא פחות או יותר קרובה לאפס.

עמר בר-לב: זאת אומרת, ההתנהלות מתבצעת, לצערנו, עדיין בכתב יד, על פנקסים, על דוחות כאלה ואחרים, ממש בשיטות שלא היו מקובלות בסוף המאה ה-20, בוודאי לא בתחילת המאה ה-21.

עמר בר-לב: הנושא האחרון, ושוב זה לא לפי סדר העדיפויות, כי הוא נושא מאוד מאוד חשוב, זה השלמת תכנון מקבץ מגידו והיערכות למכרז.

עמר בר-לב: מקבץ מגידו זה מקבץ של בתי כלא מודרניים שמתוכננים להיות מוקמים באזור צומת מגידו.

עמר בר-לב: זה נושא שהוחלט על ידי ממשלות כבר ב-2014.

עמר בר-לב: עד היום היו הרבה מאוד דיבורים.

עמר בר-לב: מה שקיים עכשיו בתוכנית ובתקציב זה תחילת התכנון של מקבץ בתי הכלא של מגידו, שגם יצמצמו את הצורך בכוח אדם, גם יהיו מודרניים ויהיו כמובן בתי כלא דיגיטליים וגם יהיו הרבה יותר יעילים וטובים ולא ייבנו בחופזה על גבי כלונסאות, אפרופו ההקשר שידובר בו בהמשך.

עמר בר-לב: לגבי רשות הכבאות וההצלה, היעד המרכזי הוא חיזוק מאמצי המניעה ומוכנות לשריפות ענק.

עמר בר-לב: קידום מוכנות לאומית לשינויי אקלים ושריפות ענק, לרבות קווי חיץ.

עמר בר-לב: השריפות שאנחנו חווים אותן, אם זה שריפות בשוגג או אם זה שריפות כתוצאה מהצתה.

עמר בר-לב: מה שקורה בפועל, בגלל שינויי מזג האוויר, רמת היובש של הצמחייה היום היא הרבה יותר גבוהה מאשר הייתה לפני כמה שנים, ולכן היום הצתה בשוגג או במזיד, היכולת שלה לתפוס ולהתקדם במהירות גדולה ולהפוך מהצתה קטנה לשריפה ענקית היא עצומה, ואנחנו צריכים להתכונן ולחזק את רשות הכבאות שתהיה מסוגלת להתמודד עם מספר שריפות ענק במקביל.

עמר בר-לב: כמובן שהנושא הבא זה הרחבת המענה לכיבוי והצלה ביישובי החברה הערבית.

עמר בר-לב: יש דרישה גדולה מראשי ערים ומראשי מועצות להקים תחנות כיבוי שם.

עמר בר-לב: הפחתת הרגולציה ושיפור המענה לאזרח זה נושא חשוב מאוד.

עמר בר-לב: זה אחד מהיעדים של נציב כב"ה עוד לפני העדכון של המדיניות שלי, כפי שחלק

עמר בר-לב: כם יודעים היום יש רגולציה כבדה מאוד על בתי עסק, על בתים בכלל, על כל מבנה שקיים.

עמר בר-לב: חלק מהרגולציה הזאת היא ישנה, היא אנכרוניסטית, היא מטילה ומכבידה על אנשי עסקים ובתי עסק, ולכן יעד מרכזי זה צמצום הרגולציה הזאת.

עמר בר-לב: הנושא האחרון, ששוב זה לא לפי סדר עדיפויות, זה השלמת האפיון למענה הכיבוי האווירי הלאומי העתידי והוצאתו לפועל.

עמר בר-לב: ההסכם הנוכחי של כב"ה עם חיל האוויר של משטרת ישראל שהוא אחראי על כיבוי השריפות, זה הסכם שאמור להסתיים בסוף 2023, וצריך להתכונן לקראת ההסכם הבא.

עמר בר-לב: זה מחייב מבט הרבה יותר רחב, כפי שאמרתי, גם כתוצאה משינויי מזג האוויר וגם בכלל על היכולת של משטרת ישראל עם חיל האוויר שלה וכב"ה כמקבל שירותי כיבוי מחיל האוויר של משטרת ישראל להתארגן לזה.

עמר בר-לב: זה תהליך ארוך מאוד שחייב להתחיל כבר בימים אלה אם אנחנו רוצים בסוף 2023 להיות עם הסכם רב שנתי חדש.

עמר בר-לב: עד כאן.

עמר בר-לב: תודה רבה.

מירב בן ארי: תודה רבה, אדוני השר.

מירב בן ארי: אני מברכת על ההצטרפות של המפכ"ל קובי שבתאי, של הנציבה רב גונדר קטי פרי ושל נציב הכבאות דדי שמחי.

מירב בן ארי: לפני שנגיע אליכם, זה הזמן של חברי הכנסת.

מירב בן ארי: נרשמתם, אתן זכות דיבור, אנא מכם תתחשבו בחברי הכנסת האחרים.

מירב בן ארי: לא להאריך, פשוט ענייניות, בשבילכם, כי כולכם רוצים לדבר.

מירב בן ארי: חבר הכנסת מאיר יצחק הלוי, בבקשה אדוני.

מאיר יצחק הלוי: תודה רבה.

מאיר יצחק הלוי: ראשית לכל, גברתי היושבת-ראש, אני אאחל לך הצלחה במשימה הרצינית מאוד שעומדת בפנייך.

מאיר יצחק הלוי: אני מבטיח שאני אשתדל לעשות ככל יכולתי לסייע.

מאיר יצחק הלוי: זו הזדמנות מצוינת לאחל לך, אדוני השר, איחולי הצלחה.

מאיר יצחק הלוי: מהיכרות רבת שני, אני בטוח שתוביל את האונייה המורכבת הזאת למחוזות טובים.

עמר בר-לב: תודה רבה.

מאיר יצחק הלוי: אני רוצה להעיר במבט על, משום שבתפקידי הקודם שירתי 18 שנים כראש עירייה, אני חושב שהשותף המשמעותי ביותר שהיה לי היה משטרת ישראל.

מאיר יצחק הלוי: הוא היה שותף, משום שאני הבנתי מהר מאוד שאיכות חיים נגזרת מתחושת הביטחון האישי של התושבים.

מאיר יצחק הלוי: במקום שיש תחושת ביטחון, יש איכות חיים.

מאיר יצחק הלוי: במקום שאין, אין שום יכולת לקבל איכות חיים, ולכן המשטרה הופכת להיום גורם מאוד משמעותי ברצותנו להשביח את איכות החיים.

מאיר יצחק הלוי: ומכאן כל האמירה שלי – צריך לעשות הכול כדי לחזק את גורמי הביטחון במדינת ישראל ואת משטרת ישראל על מכלול היחידות שלה.

מאיר יצחק הלוי: הייתה לי הזכות גם להוביל כבר בשנת 2004 את תוכנית עיר ללא אלימות, ואי אפשר היה להוביל אותה ללא משטרת ישראל.

מאיר יצחק הלוי: אני מציע כבר במאמר מוסגר לעשות בחינה מחדש על התוכנית ולראות איך משדרגים אותה.

מאיר יצחק הלוי: נדמה לי שיש רגרסיה מאוד גדולה.

מאיר יצחק הלוי: אם תרצה פעם בפגישה אישית, אשמח להציג את זה.

מאיר יצחק הלוי: אני מוכן לעשות את זה גם כאן, אבל זה דבר שצריך לעשות אותו.

מאיר יצחק הלוי: בכלל, כשאני בוחן את הדברים בראייה רטרוספקטיבית, אני חושב שיש נסיגה במעמד המשטרה ובמעמד השוטר במדינת ישראל.

מאיר יצחק הלוי: אני אומר את זה בצער גדול מאוד.

מאיר יצחק הלוי: אני לא יודע לתת ניתוח מדויק, אבל ברור לי לגמרי שחייבים לחזק את הפרופסיה, חייבים לחזק את מעמד השוטר במדינת ישראל.

מאיר יצחק הלוי: שוטר הפך להיות חצי עורך דין, חצי מבוהל, ואני אומר את זה מתוך חוויות אישיות של מי שמאוד מעריך ואוהב את המשטרה.

מאיר יצחק הלוי: לכן אני חושב שצריך לעשות הרבה מאוד מעשים שהם מעשים חשובים.

מאיר יצחק הלוי: כמה נקודות שאני מבקש ממך, אדוני השר, ואני מביא את הניסיון שלי, בעיקר משום שאני ממומשק חזק מאוד עם המשטרה.

מאיר יצחק הלוי: האחד, יש כניסה ברורה של גורמים עבריינים לצוותים השלטוניים במדינת ישראל.

מאיר יצחק הלוי: אני אומר את זה הכי ברור בעולם, ואני אומר את זה כראש רשות, ואני אגיד את זה פה ואני מוכן לתת יותר פרטים.

מאיר יצחק הלוי: יש כניסה מאוד ברורה של גורמים עבריינים שמנסים להשתלט על צמתים שלטוניים – אני מדבר על השלטון המקומי, אני לא מכיר מחוזות אחרים – בכל מיני צורות ואופנים, אם זה על ידי כניסה ליחידות של תכנון ובנייה, אם זה על ידי השתלטות על נושא השילוט, אם זה על ידי כל מיני נושאים אחרים, ולדעתי זה הפך להיות עניין ממאיר שצריך לדעת לטפל בו.

מאיר יצחק הלוי: וזה נכון בהרבה מאוד יישובים, ואני אומר את זה מידע מאוד ברור.

מאיר יצחק הלוי: אני מניח שגם המשטרה יודעת, ואני חושב שצריך לעצור את הגידול הממאיר הזה, ויפה שעה אחת קודם.

מאיר יצחק הלוי: דבר שני שאני אעלה פה, ומחר אעלה את זה בשדולה שהקמתי ביחד עם חברים טובים בכנסת, שדולה שהחליטה על עצירת תופעות האלימות ברשתות החברתיות.

מאיר יצחק הלוי: אני אגיד באופן הכי ברור, האלימות הזאת לא נוגעת רק באותם תלמידים ותלמידות בבתי ספר שעושים להם דה-לגיטימציה ומשבשים את עולמם הנפשי והרוחני.

מאיר יצחק הלוי: האלימות הזאת הפכה להיות אמצעי סחיטה מהמדרגה הגבוהה ביותר נגד מקבלי החלטות במדינת ישראל.

מאיר יצחק הלוי: המדיה החברתית הפכה להיות כלי ניגוח.

מאיר יצחק הלוי: אני באופן אישי הגשתי 28 תלונות, שמתוכן שלוש תלונות על ניסיונות סחיטה, והראיתי את שרשרת המזון בעניין הזה.

מאיר יצחק הלוי: זו הופכת להיות שיטה שהיא שיטה מעצימה, ולכן אני חושב שכדאי לטפל בנושא הזה בעודנו באיבו.

מאיר יצחק הלוי: הוא צומח בממדים מפלצתיים.

מאיר יצחק הלוי: מחר יהיה דיון של אותה שדולה שהקמתי פה בכנסת, ואנחנו מתכוונים לקבל את התמיכה המלאה של המשרד לביטחון פנים, וחשוב לי מאוד שתיכנסו לזה.

מאיר יצחק הלוי: שתי הערות אחרונות, גברתי היושבת-ראש.

מאיר יצחק הלוי: הדבר האחד, אני רוצה להגיד אותו בעדינות ובזהירות, כשיושבים ומגדירים הגדרות ברמת המקרו, מדרג מפכ"ל, דרך מחוז, דרך מרחב, אני מאוד רוצה לדעת בדיונים הפנימיים שלנו איך שואבים את מטרות העל האלה.

מאיר יצחק הלוי: כי בסוף ברזולוציה של תחנה, הוא נמדד על פי מטלות מפכ"ל, ממ"ז, מרחב, ואני חושב שאני לא טועה במה שאני אומר.

מאיר יצחק הלוי: ואני שואל האם המטלות הללו הן מטלות שנקבעו על פי סקרים מדידים ברורים של צרכים או של סיכויי הצלחה.

מאיר יצחק הלוי: אני מבקש מאוד להיכנס לעניין הזה.

מאיר יצחק הלוי: פעמים מצאתי עצמי עומד אל מול משימות – אני מדבר בעידן קודם – שהוטלו על סמך סיכויי הצלחה ולא על פי צורך.

מאיר יצחק הלוי: ואין מה לעשות, מפקד תחנה בסוף נמדד על פי המדדים הללו.

מאיר יצחק הלוי: לפעמים יש עיוות בעניין, ואני חושב לבחון את העניין הזה.

מאיר יצחק הלוי: דבר אחרון, שהשר לשעבר מכיר את זה היטב, באילת הקמנו, והייתה לי הזכות להיות היוזם של העניין, מרכז חירום עירוני שמתכלל את כל גורמי החירום בעיר.

מאיר יצחק הלוי: יש לנו היום מתחם של משטרה, בית חדש של משטרה, חנכנו אותו לא מזמן.

מאיר יצחק הלוי: לידו בעזרת השם נצליח – תאשרו את זה כבר – יהיה כב"ה, מד"א וחמ"ל מתכלל של הנפה.

מאיר יצחק הלוי: אני חושב שכאשר מאגמים כוחות, התושב יודע שיש כאן שיח משותף, שיש כאן משימות משותפות, יש חמ"ל מתכלל, וכולם מסתערים על משימות שתכליתן ביטחון התושבים, שזה נותן איכות חיים.

מאיר יצחק הלוי: אני מאחל לכל מי שנמצא פה הצלחה במשימות העכשוויות, מודה לכל מי שעשה כדי לגרום לכך שנתפסו אותם ארבעה עבריינים מחבלים, ואני סמוך ובטוח שתמצאו גם את השניים האחרים, ואת המסקנות בוודאי תביאו לשולחן הזה בבוא היום.

מירב בן ארי: תודה רבה.

מירב בן ארי: חבר הכנסת עמיחי שיקלי, בבקשה.

עמיחי שיקלי: תודה.

עמיחי שיקלי: קודם כל אני רוצה להצטרף לברכות.

עמיחי שיקלי: אני חושב שבלי שום קשר לנסיבות, זה שיש ועדה שהיא ספציפית לנושא של ביטחון פנים זה ממש צו שעה, וגם אין ספק שתהיי מעולה בלנהל את הדבר הזה.

עמיחי שיקלי: בהצלחה.

מירב בן ארי: תודה.

עמיחי שיקלי: אני חושב שכולנו ערים לעובדה שבנושא ביטחון הפנים, וזה לא התחיל מהיום ולא בקדנציה שלך, אנחנו נמצאים במשבר שהוא חסר תקדים, ויש כמה שאלות שאשמח לקבל עליהן מענה מהגורמים שנמצאים פה.

עמיחי שיקלי: האם ברמת המשטרה התקיים תחקיר אירוע מקיף בכל מה שקרה בשומר החומות?

עמיחי שיקלי: משהו שהציבור יוכל לראות.

עמיחי שיקלי: האם הוסקו מסקנות אישיות, בדגש על מפקדים, באזורים כמו גוש שגב, עכו ולוד, ששם היו אירועים ברמת חומרה אחרת?

עמיחי שיקלי: אנחנו עדים לטרנד חדש בטיק טוק, בעיקר במרחבי הנגב, שמצטלמים עם נשקים אישיים.

עמיחי שיקלי: אני מדבר על גלוקים, על רובי סער, על מטווחים באמצע שום מקום.

עמיחי שיקלי: מה בעצם מתכוונים לעשות מול הדבר הזה?

עמיחי שיקלי: אחרי שהייתה שריפת ענק בכרמל ושריפת ענק בהרי ירושלים, מה מתכוונים לעשות אחרת בשירותי הכבאות?

עמיחי שיקלי: מה הלקח ברמה הרחבה?

עמיחי שיקלי: דבר אחרון, בנושא שב"ס, האם יושמו אותן מסקנות מיידיות בנושא של תנאי כליאה של אסירים ביטחוניים?

עמיחי שיקלי: מה קורה בשטח?

עמיחי שיקלי: נקודתית, דברים קטנים.

עמיחי שיקלי: מדוע לא נחנכה מחדש תחנת השיטור בעכו, בעיר העתיקה?

עמיחי שיקלי: זאת שאלה שמטרידה מאוד את התושבים.

עמיחי שיקלי: אתמול היינו עדים לאירועים חמורים מאוד בלוד, בלוקים שמורידים על אישה מבוגרת בצוהרי היום בלוד, בלוקים שיורדים על רכבים, בלילה ירי ברמלה, התהלוכות האלה בלוד, אותן הפגנות לאומניות.

עמיחי שיקלי: לצערי נראה שאנחנו הולכים לעוד סיבוב כזה, והשאלה מה עושים כדי למנוע את זה מלכתחילה, לפני שהגענו לשם.

עמיחי שיקלי: תודה רבה.

מירב בן ארי: תודה רבה, חבר הכנסת שיקלי.

מירב בן ארי: חברת הכנסת אורית סטרוק, בבקשה.

אורית סטרוק: תודה רבה.

אורית סטרוק: קודם כל, מירב, אני מאוד שמחה על המינוי שלך.

אורית סטרוק: אני חושבת שזאת ברכה גדולה.

מירב בן ארי: תודה רבה.

אורית סטרוק: אני שמחה על הקמת הוועדה הזאת.

אורית סטרוק: היא חשובה מאוד.

אורית סטרוק: אני לא יודעת אם אהיה חברה בה, אבל בוודאי אשתתף בה.

מירב בן ארי: את מוזמנת.

אורית סטרוק: אבל אני חושבת שאנחנו לא יכולים להתעלם מהנסיבות, למרות שאת צודקת, יש מלוא ההצדקה להקמת הוועדה.

אורית סטרוק: אבל הנסיבות שבהן היא הוקמה הן חמורות ביותר.

אורית סטרוק: נסיבות שבמסגרתן ועדת הפנים נמסרה לידי חבר כנסת שלא היה ראוי להיות חבר כנסת בכנסת ישראל, משום שיש לו שלל התבטאויות של תמיכה בטרור.

אורית סטרוק: הוא היה ראוי לא להיכנס בכלל, להימחק מרשימת המועמדים.

אורית סטרוק: ראש הממשלה, שאת חלק מהקואליציה שלה, דרש מבג"ץ לפסול את מועמדותו.

אורית סטרוק: הנסיבות האלה, שבהן הוא מקבל לידיו את היכולת לנטרל את הקואליציה בנקודות אחרות, לא בנקודות של ביטחון פנים – עכשיו במסגרת חוק ההסדרים העבירו לידיו עשרה חוקים.

מירב בן ארי: הזמן קצר וחבל.

מירב בן ארי: נראה לי שיותר חשוב להתעסק בדברים שחשובים לך.

אורית סטרוק: אני אגיד, בהחלט יש דברים שחשובים לי.

אורית סטרוק: אני רוצה להגיד את זה, כי זה חשוב גם למה שאנחנו נעשה פה, למה שאת תעשי, למה שעמר יעשה.

אורית סטרוק: כי היכולת שלכם לפעול כמו שצריך תהיה תלויה בלחצים שהוא ידע להפעיל עליכם בנקודות לחץ אחרות, הוא וחבריו.

אורית סטרוק: ואתם בעצם תלויים בהם, יושבים על הכתפיים שלהם ולא מסוגלים לפעול במאה אחוז כפי שאתם יודעים.

מירב בן ארי: בינתיים אף אחד לא יושב לי על הכתפיים ואני עצמאית לחלוטין, גם אני וגם השרה.

אורית סטרוק: לא לך על הכתפיים.

אורית סטרוק: את יושבת על הכתפיים שלו.

מירב בן ארי: אני לא יושבת על אף אחד.

אורית סטרוק: תזוזה של הכתפיים, וכל הקואליציה נופלת.

אורית סטרוק: אז קודם כל שזה יהיה לנגד עינינו ושנדע את זה ושנבין עד כמה מדינת ישראל כרגע היא מוגבלת ומנוטרלת בידיים של תומכי טרור.

אורית סטרוק: עכשיו אני רוצה להתייחס לגופם של דברים.

אורית סטרוק: קודם כל, לגבי ועדת המשנה שלא הספקתי להגיד קודם ואני רוצה להגיד עכשיו.

אורית סטרוק: אני חושבת שוועדת המשנה היא ברכה גדולה גם כן.

אורית סטרוק: אבל מכיוון שחסרים בה נציגי אופוזיציה, יש בעיה עם היכולת שלה לפעול כוועדת משנה, במיוחד לנושאים חסויים.

מירב בן ארי: חברי האופוזיציה מוזמנים להעביר שמות.

אורית סטרוק: חברי האופוזיציה לא יעבירו שמות, משום שהאופוזיציה נוהגת בבריונות בחלוקת כוח האדם בוועדות, ואני חושבת שזה מוצא את עבודת הכנסת ואת עבודת הוועדה חסרה מאוד.

אורית סטרוק: לגופם של הנושאים.

אורית סטרוק: קודם כל, אני מציעה לך, מירב, בהתכתב עם מה שאמר השר, אני חושבת שפה בוועדה צריכים להתנהל דיונים רצופים, אולי אפילו בוועדות משנה או באיזשהו פורמט שהנושא יהיה מטופל באופן אינטנסיבי בשלושה נושאים שהם ממש בנפשנו.

אורית סטרוק: הנושא הראשון זה הפרוטקשן.

אורית סטרוק: מדינת ישראל הפכה להיות באמת מדינת פרוטקשן.

אורית סטרוק: הנגע הזה מגיע לכל מקום.

אורית סטרוק: זה נושא שמצריך המון תשומת לב כדי להתגבר עליו, ואני שמחה מאוד לשמוע שעמר עשה מזה נושא בין הראשונים שהוא רוצה לקדם.

אורית סטרוק: זה בהחלט מבורך.

אורית סטרוק: אני חושבת שהוועדה צריכה לתת פה, כגוף עוקב ומלווה, סדרה של דיונים שהנושא הזה יקבל סוף סוף טיפול רציני, כי עד עכשיו הוא לא קיבל.

אורית סטרוק: הנושא השני זה הנושא של הטרור הלאומני, שזה לא אותו נושא כמו הפשיעה בחברה העברית.

אורית סטרוק: אנחנו יודעים היום שרוב העצורים באירועי הטרור הלאומני שהיו לנו מפרעות תשפ"א וגם לפניהם וגם אחריהם הם לא עבריינים, הם אנשים חפים מעבר פלילי, אנשים נורמטיביים אפילו, ובכל אופן הם נקטו בטרור לאומני קשה ורצחני לעתים.

אורית סטרוק: אני חושבת שחשוב שהוועדה תוודא שהנושא הזה של הטרור הלאומני והנשק שמופנה כלפי יהודים בגלל שהם יהודים, כמו למשל שלפני כמה ימים ירו בעכו על הבית של פצועה לינץ' בעכו, מור ג'נשוילי, ירו על הבית שלו, והמשטרה פתחה תיק – את יודעת על מה?

אורית סטרוק: על ירי בשטח בנוי.

אורית סטרוק: ירו על הבית.

אורית סטרוק: הנושא הזה צריך להיות מטופל על ידי הוועדה באופן אינטנסיבי, ולוודא שהוא גם נכנס כחלק מתרחיש האיום של מדינת ישראל.

אורית סטרוק: הנושא השלישי שחייבים לנהל עליו דיונים בצורה אינטנסיבית זה הנושא של תנאי הכליאה למחבלים.

אורית סטרוק: אני מבקשת מאוד, מירב, שבוועדה הזאת הביטוי אסירים ביטחוניים והביטוי עבריינים וכל מיני דברים כאלה יימחק ככל שהוא נוגע לאויבי מדינת ישראל, מחבלים כלואים.

אורית סטרוק: אך ורק הביטוי הזה.

אורית סטרוק: כל מי שלא נוקט בביטוי הזה לא מבין עם מי יש לנו עסק וממילא לא יכול להתמודד.

אורית סטרוק: אין שום קשר בין תנאי כליאה שצריכים להיות לעבריינים מכל הסוגים ומכל המינים, ששם נכנס העולם של שיקום והעולם של חלופות מעצר וכל מיני דברים שצריכים לטפל בהם.

אורית סטרוק: אבל הנושא הזה של מחבלים כלואים מצריך טיפול אינטנסיבי של הוועדה הזאת.

מירב בן ארי: תודה רבה.

מירב בן ארי: אני מתנצלת, את כבר הרבה מעבר לכולם.

מירב בן ארי: חבר הכנסת איתמר בן גביר, בבקשה.

איתמר בן גביר: גם אני מצטרף לברכות, גברתי היושבת-ראש.

איתמר בן גביר: ועדה מאוד מאוד חשובה ודיון מאוד מאוד חשוב, וזאת שליחות קודש.

איתמר בן גביר: לא משנה שאנחנו לעתים משני צדי המתרס, אבל בנושא הזה של ביטחון פנים כולנו באותו מקום.

איתמר בן גביר: אדוני השר, רק לפני כמה שבועות אמרת:

איתמר בן גביר: התאכזבתי שאין ביכולתי להורות על שחרור אסירה ביטחונית להלוויית בתה.

איתמר בן גביר: אנחנו מדברים על מישהי שהורשעה במעורבות ברצח של רנה שנרב.

איתמר בן גביר: יכול להיות שהאמירה הזאת, אדוני השר, פתחה פתח וגם מסמלת את כל היחס שלנו למה שאתם קוראים לזה אסירים ביטחוניים, בואו נקרא לילד בשמו, כמו שחברתי אורית סטרוק אמרה, מחבלים, רוצחים נאלחים.

איתמר בן גביר: קייטנה, זה מה שיש בבתי הסוהר.

איתמר בן גביר: ואני כל הזמן מדבר עם קציני שב"ס בהווה ובעבר.

איתמר בן גביר: קייטנה.

איתמר בן גביר: אוטונומיה מלאה בתאים.

איתמר בן גביר: מה שהם רוצים הם עושים.

איתמר בן גביר: מסתובבים איך שהם רוצים.

איתמר בן גביר: יש להם דובר.

איתמר בן גביר: כששב"ס רוצה לעשות חיפוש הוא צריך לשאול את הדובר.

איתמר בן גביר: איפה זה נשמע?

איתמר בן גביר: הם אוכלים יותר טוב מכולנו בשר כבש, אוכל חבל על הזמן.

איתמר בן גביר: ואני אפתיע אותך, אני לא מאשים אותה, לא קטי פרי אשמה.

איתמר בן גביר: זה לא התחיל אצלה וזה לא נגמר אצלה, וזה באמת עניין של מדיניות.

איתמר בן גביר: הכי קל לבוא אליה ולהגיד שהיא אשמה.

איתמר בן גביר: זו לא היא, אתם יודעים לפעול אחרת.

איתמר בן גביר: אני ייצגתי אסירים ביטחוניים יהודים.

איתמר בן גביר: עמירם בן אוליאל, שהורשע ברצח.

איתמר בן גביר: אגב, יש ערעור על הסיפור שלו.

איתמר בן גביר: המסכן הזה 23 שעות בתא, נותנים לו שעה אחת, בכלא אשל.

איתמר בן גביר: הוא כבר 5.5 שנים בהפרדה.

איתמר בן גביר: איך יכול להיות שכל הרוצחים האלה, שזכרייה זביידי לא נמצא בהפרדה?

איתמר בן גביר: מה קרה לכם?

איתמר בן גביר: אתם נותנים להם לנהל את מדינת ישראל, לנהל את בתי הכלא.

איתמר בן גביר: רצחת יהודי, ואחרי זה אתה כבר הופך להיות המנהל של בית הכלא.

איתמר בן גביר: איפה אתם?

איתמר בן גביר: ואני מסכים, זה לא התחיל בתקופה שלך.

איתמר בן גביר: אני לא מאשים רק אותך.

איתמר בן גביר: אבל היום זו המשמרת שלך, ואתה צריך לעצור את זה.

איתמר בן גביר: ועם כל הסיסמאות היפות האלה ששמענו על מדיניות כזאת ומדיניות אחרת, אני רוצה לדעת מה הפקת הלקחים שלכם, לא ברמה של להוריד ראש למישהו מהשב"ס כאן ולפטר מישהו מהשב"ס כאן, אלא ברמה של איך משנים היום את המדיניות מול הרוצחים הנאלחים הללו.

מאיר יצחק הלוי: קבעו ועדה.

איתמר בן גביר: היית צריך לשמוע את אוסאמה סעדי שגם הוא צחק.

איתמר בן גביר: ועדה, בסדר.

יצחק פינדרוס: אתה מתחיל לצטט את אוסאמה סעדי?

איתמר בן גביר: למה לא?

איתמר בן גביר: בדברים שהוא אומר נכון, הוא אומר נכון.

איתמר בן גביר: הוא מחבל אבל הוא אומר נכון.

איתמר בן גביר: פשיעה לאומנית.

איתמר בן גביר: איך מונעים את הפוגרומים?

איתמר בן גביר: רק לפני כמה ימים שמענו גורמים במשטרה שאומרים: אם יהיה עוד פעם, אנחנו לא יכולים.

איתמר בן גביר: אני הייתי בשמעון הצדיק.

איתמר בן גביר: אומנם המפכ"ל לצערי חיפש לו קורבן, אז אחר כך האשים אותי.

איתמר בן גביר: אבל אני ראיתי מה קורה בשמעון הצדיק.

איתמר בן גביר: ראיתי איך זורקים אבנים, ועומדים שוטרים והם חסרי אונים.

איתמר בן גביר: וראיתי איך מציתים רכבים, ועומדים שוטרים בסמוך והם חסרי אונים.

איתמר בן גביר: אתה יודע למה?

איתמר בן גביר: קצין במשטרה אמר לי: אני לא מאמין, נקלעתי לפוגרום, אני מבקש אישור מהקצין של הקצין שלי לירות, שום דבר.

איתמר בן גביר: תן לנו תשובה מתי מותר לשוטר לפתוח בירי, מתי מותר לשוטר להגן על עצמו.

איתמר בן גביר: זורקים על שוטר אבן, זה מצדיק ירי או לא מצדיק ירי?

איתמר בן גביר: זורקים על שוטר בקבוק תבערה, זה מצדיק ירי או לא מצדיק ירי?

איתמר בן גביר: יורים על שוטר, בלוד ירו על שוטרים, אסור היה להם לפתוח באש.

איתמר בן גביר: אנחנו מפקירים את השוטרים האלה.

איתמר בן גביר: אתה מפקיר אותם.

מירב בן ארי: אגב, בפעם האחרונה, ממש לפני יומיים שלושה שבא מישהו עם סכין, ירו בו והרגו.

מירב בן ארי: אז בוא לא נלך לפופוליזם, כי בשטח זה נראה אחרת.

איתמר בן גביר: גברתי היושבת-ראש, הייתי גם בלוד וגם בשמעון הצדיק, זרקו עלי אבנים, ועומדים שם שוטרים ולא עושים כלום.

איתמר בן גביר: כי זו מדיניות של לא להגיב ושל להכיל ולהכיל ולהכיל.

איתמר בן גביר: נפגעים שוטרים, ואחרי שנפגעים שוטרים גם נפגעים ילדים, כי כשהם רואים ששוטרים לא מגיבים, והשוטר אמור להיות המגן, אז מה קורה?

איתמר בן גביר: אז גם הילד אחרי זה נפגע.

איתמר בן גביר: כשאני הגעתי לשמעון הצדיק נכנסתי לבית דירות, זה העין שלו חבושה, זרקו עליו בלוק, זה היד שלו נשרפה, זרקו עליו בקט"ב, זאת הילדים שלה הצליחו לברוח מלינץ', ואין משטרה.

איתמר בן גביר: ולא בגלל שאין להם כוח, יש להם כוח.

איתמר בן גביר: אם קובי שבתאי רוצה ונותן את ההוראה הנכונה – ואני לא מאשים רק אותו, גם הוא אשם, אבל לא רק הוא אשם – זה עניין של מדיניות, והמדיניות חייבת להשתנות.

איתמר בן גביר: האחרון זה העניין של הנשק הבלתי חוקי.

איתמר בן גביר: שמענו ממך, אדוני השר, איך לעתיד יצמצמו את כלי הנשק החוקיים.

איתמר בן גביר: אגב, כלי נשק שבזכותם ניצלנו לא פעם מפיגועים, כי לא בכל מקום אפשר לשים שוטר, וברוך השם שיש אדם בן 52 שנמצא שם כדי לשלוף את הנשק כשיש מחבל.

איתמר בן גביר: אבל אני שואל אותך, לעומת זה, אילו פעולות אתם עושים כדי לאסוף את כלי הנשק הלא חוקיים?

איתמר בן גביר: שמענו, פרסתם מודעה, תבואו, תמסרו את הנשק, הגיעו שלושה-ארבעה אנשים.

איתמר בן גביר: אבל בוא נגיד את האמת, אתם מפחדים להיכנס לאום אל-פאחם ואתם מפחדים להיכנס לכל מיני יישובים בכפרים הערביים ואתם מפחדים להיכנס לרהט.

איתמר בן גביר: אתם גיבורים, כן, ביצהר.

איתמר בן גביר: ביצהר עם מישהו חס ושלום, וחמור מאוד, זורק אבן ומרים יד, אתם משתלטים על ישיבה ותופסים את המקומות.

איתמר בן גביר: בחברון, במאה שערים, אתם חזקים, משטרה.

איתמר בן גביר: שלטון חוק.

איתמר בן גביר: אבל באום אל-פאחם אפס, וזה במשמרת שלך.

מירב בן ארי: חבר הכנסת איתמר בן גביר, תודה רבה.

מירב בן ארי: חבר הכנסת אמיר אוחנה, השר לשעבר לביטחון פנים, בבקשה.

מירב בן ארי: תודה רבה שהצטרפת לדיון.

אמיר אוחנה: תודה לך, גברתי היושבת-ראש.

אמיר אוחנה: אני רוצה לברך אותך על הקמת הוועדה ועל תפקידך כיושבת-ראש הוועדה.

אמיר אוחנה: יש ויכוח לגיטימי בין האופוזיציה לקואליציה סביב החלוקה לוועדות וכו', אבל זה לא מונע ממני לברך על עצם הקמת הוועדה, וראוי שנושאים כבדים, משמעותיים ומרכזיים כמו הנושאים שתחת טיפולו של משרד הבט"פ אכן יידונו בוועדה נפרדת לשם כך.

אמיר אוחנה: אני מבטיח לך, גברתי, שגם כך ידי הוועדה תהיינה מלאות.

אמיר אוחנה: אני רוצה להתייחס לארבעה נושאים מתוך הדברים שלך, השר, ואני כמובן מאחל לך הצלחה רבה בתפקידך.

אמיר אוחנה: הנושא הראשון הוא המוכנות לפעם הבאה שניתקל באירועים בסדר גודל של אירועי שומר החומות בזירת הפנים.

אמיר אוחנה: אין חולק, לדעתי, שהיקף האירועים ועוצמתם ועיקר העובדה שלקח למדינת ישראל על זרועותיה, בעיקר משטרת ישראל כמובן, זמן להשתלט על האירועים, זמן שגבה מאתנו מחיר כבד, היו כאלה שחייבים להפיק מהם לקחים.

אמיר אוחנה: השר לבט"פ מדי יום חמישי מקיים הערכת מצב של כל גופי הארגון, זאת מסורת ארוכת שנים, ובהערכת המצב הלפני אחרונה שלי בתפקיד הוריתי להקים צוות שיכלול גם את משטרת ישראל, גם את המל"ל, גם את השב"כ וגם את הבט"פ כמובן, שמטרתו היערכות למקרים הבאים.

אמיר אוחנה: איך אנחנו מגיעים מוכנים יותר, מגיעים טוב יותר לאירועים הבאים, כי אני חושב שאין שום סיבה להניח שהם לא יקרו.

אמיר אוחנה: אני לא יודע להגיד מתי, אני מקווה שלא יקרו לעולם, אבל אין סיבה טובה להניח שזה לא יקרה.

אמיר אוחנה: לצערי כשאמרתי זאת באחד הראיונות התקבלה תגובה די תמוהה ממשרד הבט"פ שלא היו דברים מעולם.

אמיר אוחנה: אז אני נמצא כאן, בוודאי שהוריתי על הקמת הצוות, ואפילו בהערכת המצב האחרונה שלי בתפקיד נאמר לי שכבר הצוות התכנס לפגישה ראשונה.

אמיר אוחנה: אני כבר לא מחליט, אבל אני מציע בחום לך, אדוני השר, לעמוד על כך שצוות כזה יתכנס עם כל הגופים שאמרתי ואולי אפילו גופים נוספים כדי להיות ערוכים טוב יותר לפעם הבאה, שהלוואי שלא תגיע, אבל כאמור איננו יודעים אם תגיע או לא.

אמיר אוחנה: דבר שני, שמחתי לשמוע את המדיניות שלך, שבחלק גדול מהמקרים גם דומה לשמונה הנקודות שאני פרסמתי – צמצום הרגולציה והבירוקרטיה, מאבק בפשיעה בחברה הערבית, שזה בהחלט הנושא המרכזי שיעמוד לפתחה של משטרת ישראל.

אמיר אוחנה: אתה אמרת לשנה וחצי הקרובות והתכוונת של היעדים ל-2022-2021, אבל לדעתי גם בשנים הקרובות ולא בשנה הקרובה.

אמיר אוחנה: דיברת והזכרת את נושא הסד"ח, ובצדק הזכרת את התהליך שאנחנו מחוללים להעביר את כל נושא חברות השמירה ממשרד המשפטים למשרד הבט"פ.

אמיר אוחנה: יש לכך תועלות רבות שאולי פעם נייחד דיון לעניין הזה ונדון בו כאן.

אמיר אוחנה: אבל דבר אחד לא הזכרת, וחשוב שתדע, אין בחוק העונשין סעיף שעוסק בסד"ח, בסחיטת דמי חסות.

אמיר אוחנה: יש שני סעיפים שעוסקים בסחיטה בכוח ובסחיטה באיומים, אלה סעיפים 427 ו-428, ואחד הדברים זה אכן כפי שאמרת תחת המשפטים, אבל אחד הדברים שהתחלנו כבר וקיימנו כמה ישיבות בנושא הזה הוא להכין סעיף שיכלול גם ענישה מחמירה, אולי אפילו ענישת מינימום של סד"ח, כי לא לך, וגם לא לי כשהייתי שר בט"פ, אין נתונים אמיתיים על היקף תופעת הסד"ח.

אמיר אוחנה: היו מקומות שהגעתי אליהם ואמרו לי: יש עלייה בכתבי האישום על סד"ח.

אמיר אוחנה: אז ביקשתי לראות פירוט, ביקשתי לראות את המקרים עצמם, וגיליתי שבחלק מהמקרים זה בכלל לא סד"ח.

אמיר אוחנה: זו סחיטה, אבל לא סחיטת דמי חסות, שזאת התופעה שגם חברת הכנסת סטרוק הזכירה כפרוטקשן.

אמיר אוחנה: על זה אנחנו מדברים.

אמיר אוחנה: אז צריך להיות סעיף ייחודי בחוק העונשין לדבר הזה וכדאי לדחוף ולקדם את הנושא.

אמיר אוחנה: אני התחלתי את זה, אני בטוח שאתה מסכים שצריך גם להמשיך עם זה.

אמיר אוחנה: חשוב לי לומר, לצד הרחבת מעגל נושאי הנשק, שהוא בעיני תהליך מבורך כי אנחנו רואים באזרחים שומרי חוק מכפיל כוח בידי רשויות הביטחון, השר בר לב, שגם בעולם שבו תהיה משטרה מושלמת, ולצערי אנחנו לא בעולם כזה, אבל גם בעולם שבו משטרה מגיעה לכל אירוע תוך שתי הדקות, שתי הדקות האלה עלולות להיות והן במקרים רבים ההבדל שבין חיים למוות, ולכן יהיה הכרח שאזרחים יוכלו להגן על עצמם.

אמיר אוחנה: כאשר אנחנו מדברים על אזרחים מיומנים שאין להם עבר פלילי ואין שום סיבה להניח שהם מהווים איום על החברה, אלא להפך, עלולים לסכל איום על החברה, אני מברך על התופעה הזאת.

אמיר אוחנה: אבל חשוב שתדע שלצד הרחבת המעגל באמצעות תבחינים, דיברת על רובאי 07, יש גם תבחין חקלאי, תבחין מורי דרך שנכנס, לצד זה הגברנו גם את תדירות ואת כמות האימונים.

אמיר אוחנה: כלומר, אנחנו כן מסכימים שאזרח נושא נשק צריך להיות מיומן, אפילו מיומן יותר ממה שהיה בעבר, אבל זה לא אומר לצמצם את מעגל נושאי הנשק.

אמיר אוחנה: כן להגביר את האימונים, אני מברך, אני חושב שזה נכון.

אמיר אוחנה: תמיד תמכתי בזה.

אמיר אוחנה: הדבר האחרון, לא ראיתי ביעדים, ואולי כדאי לחשוב להכניס את זה, את אחד היעדים המרכזיים שמשטרת ישראל עוסקת בהם, וזה הגברת האכיפה בכבישים, עבירות התעבורה.

מירב בן ארי: האמת שזה מופיע.

מירב בן ארי: זה כאן.

אמיר אוחנה: מה שראית זה בריונות בכביש.

אמיר אוחנה: זה דבר אחד, וזו בהחלט תופעה שראוי להילחם בה, אבל היא לא המחולל של תאונות הדרכים.

אמיר אוחנה: תאונות הדרכים, כידוע, גבו מאתנו מחיר בנפש של הרוגים יותר מבכל מלחמות ישראל.

עמר בר-לב: אפרופו זה יש גם יעד כמותי להורדת האחוז.

מירב בן ארי: לדעתי המפכ"ל יתייחס לזה.

אמיר אוחנה: כדאי להכניס את זה כאחד מהיעדים המרכזיים של משרד הבט"פ.

עמר בר-לב: לא נכנסתי לכל המדדים הכמותיים, אבל זו הערה נכונה כמובן, והיא קיימת בהגדרת יעדים כמותיים לצמצום בתאונות הקטלניות.

אמיר אוחנה: מאה אחוז.

אמיר אוחנה: בכך אסיים את דבריי, ואני כמובן מחכה לשמוע את ראשי הארגונים.

מירב בן ארי: תודה רבה, חבר הכנסת אוחנה.

מירב בן ארי: חבר הכנסת אוסאמה סעדי, בבקשה.

מירב בן ארי: אם אתם יכולים לקצר כדי שנוכל לשמוע התייחסויות של השר.

אוסאמה סעדי: דווקא כשזה הגיע אלי, הערבי היחיד פה, אז את מבקשת לקצר.

אוסאמה סעדי: אני מזכיר שבוועדת חוקה, אדוני השר, יש דיון חשוב מאוד בנושא השוויון.

אוסאמה סעדי: אז אני לא מבקש העדפה מתקנת, אני מבקש שוויון.

עמיחי שיקלי: גם בחובות או רק בזכויות?

עמיחי שיקלי: אם שוויון אז עד הסוף.

אוסאמה סעדי: אתה מוזמן לוועדת חוקה ואז ננהל את הדיון הזה.

אורית סטרוק: את הדיון בוועדת חוקה הקואליציה אמורה לבטל, מירב.

מירב בן ארי: אני קצת עסוקה כרגע.

אוסאמה סעדי: אני מברך אותך, מירב חברתי, על הוועדה החשובה ועל הדיון החשוב הזה.

אוסאמה סעדי: התחלת בנושא חשוב מאוד, ויש סקירה של השר, שאנחנו מאחלים לו כמובן בהצלחה.

אוסאמה סעדי: נפגשנו כבר פעם אחת, יהיו לנו עוד פגישות, וחשוב לנו מאוד שתצליחו.

אוסאמה סעדי: אבל בינתיים התוצאות, אדוני השר וכבוד המפכ"ל, הן תוצאות עגומות ביותר.

אוסאמה סעדי: אם אנחנו מדברים על תוצאות ועל מספרים, אנחנו כבר סופרים 83 הרוגים מתחילת השנה, ביניהן 12 נשים שהאחרונה בהן היא הנרצחת רים אברהים מסאג'ור.

אוסאמה סעדי: אם המצב שהגענו אליו שיורים על ביתו של האחראי על יחידת סייף, ניצב ג'מאל חכרוש, זה אומר דרשני.

אוסאמה סעדי: אנחנו לא רואים שיש הרתעה, לא רואים שיש פענוח, לא רואים שגורמי הפשיעה והפשיעה המאורגנת בחברה הערבית נרתעים מהמשטרה.

אוסאמה סעדי: נהפוך הוא, אם הם כבר רצחו יועץ של שרה, אם הם כבר יורים על ניצב חכרוש, אם כבר עשרות ראשי רשויות מאוימים, וחלקם בדרגת איום גבוהה ביותר, אם אנחנו רואים מאות אלפי כלי נשק בחברה הערבית, אז כל הזמן מדברים על עוד תוכנית ועוד תוכנית.

אוסאמה סעדי: אני אומר שלמשטרה יש כל היכולות והיא הוכיחה את עצמה.

אוסאמה סעדי: לא צריך לתת ציון למשטרה.

אוסאמה סעדי: כשהיא רוצה, היא יודעת, והיא הוכיחה את זה בחיסולם של ארגוני הפשיעה בתל אביב, בנהריה, בנתניה.

אוסאמה סעדי: אבל אלה כבר עברו וחלקם כבר משתפים פעולה עם ארגוני פשיעה בחברה הערבית שאתם יודעים, אדוני המפכ"ל, את ארגוני הפשע האלה ואתם פרסמתם אפילו עץ עם שמות של הארגונים האלה.

אוסאמה סעדי: מה אתם עושים עם זה?

אוסאמה סעדי: אז כל הזמן אומרים לנו: אנחנו מטפלים, אבל בינתיים אנחנו מדממים.

אוסאמה סעדי: בינתיים אנחנו מכתתים את רגלינו בין הלוויה אחת להלוויה שנייה.

אוסאמה סעדי: אני הייתי בלוד, אדוני השר, בהלוויה של אנאס אלוחואח, תלמיד מצטיין שרק עכשיו סיים כיתה י"ב.

אוסאמה סעדי: מה אני אגיד לאבא שלו?

אוסאמה סעדי: רצחו אותו באור יום בלוד, במרכז הארץ.

אוסאמה סעדי: אז המשטרה לא יודעת?

אוסאמה סעדי: לא יכולה?

אוסאמה סעדי: לא מסוגלת?

אוסאמה סעדי: אנחנו לא מקבלים את זה.

אוסאמה סעדי: אנחנו כן מקבלים את מה שפורסם, שלארגוני הפשיעה האלה יש חסינות.

אוסאמה סעדי: בכל כפר אתה יודע מי האנשים שסוחרים באמל"ח, מי בפרוטקשן, מי בשוק האפור.

אוסאמה סעדי: אומרים כל הזמן: שתפו איתנו פעולה.

אוסאמה סעדי: מה זה לשתף פעולה?

אוסאמה סעדי: כשאתם מביאים חוקים להחמרת עונשים אנחנו תומכים.

אוסאמה סעדי: אבל אני אומר, אדוני השר, הדיסקט צריך להשתנות.

אוסאמה סעדי: מאז שקבעה ועדת אור שהמשטרה מתייחסת לאזרחים הערבים במדינה כאל אויב, אנחנו מרגישים שזה לא השתנה.

עמיחי שיקלי: אבל מניפים דגלי פלסטין.

עמיחי שיקלי: אי אפשר להניף דגלי אויב ואז לומר.

עמיחי שיקלי: אז אל תניף דגל אויב.

אוסאמה סעדי: מה הבעיה בדגל פלסטין?

אוסאמה סעדי: מה הבעיה בדגל פלסטין?

עמיחי שיקלי: זה דגל של אש"ף.

אוסאמה סעדי: זה הדגל של העם הפלסטיני.

אוסאמה סעדי: אדוני השר, נפגשנו ושמענו ויש כוונות טובות, אבל אנחנו רוצים לראות את התוצאות בשטח.

מירב בן ארי: אדוני, אתה כבר אחרי הזמן.

מירב בן ארי: יש עוד דיון בנושא של המגזר הערבי.

אוסאמה סעדי: אני מבקש להתייחס לשב"ס.

מירב בן ארי: דקה אחת.

אוסאמה סעדי: בנושא הכבאות אמרנו כל הכבוד, יש עשייה מבורכת במגזר הערבי.

אוסאמה סעדי: רק לפני שבוע חנכנו תחנה בעיר שלי, עראבה.

אוסאמה סעדי: הנציב היה, כל הכבוד, אנחנו ממשיכים לשתף פעולה.

אוסאמה סעדי: בנושא השב"ס אני מזהיר פה, קטי.

אוסאמה סעדי: הענישה הקולקטיבית על מחדל שלכם בבריחת האסירים, אתם מענישים 4,500 אסירים, וזה יצית את כל בתי הכלא.

איתמר בן גביר: לאיים, לאיים, זה מה שאתם יודעים.

איתמר בן גביר: לאיים, להפחיד את השב"ס.

איתמר בן גביר: אתם מאיימים ואתם נכנעים להם.

איתמר בן גביר: מה אתה מאיים?

איתמר בן גביר: אתה מאיים על נציבת שב"ס.

מירב בן ארי: הנקודה שלך ברורה.

אוסאמה סעדי: מה זה קשור לאיום?

מירב בן ארי: אוסאמה, אני אקרא אותך לסדר, וגם את איתמר בן גביר.

מירב בן ארי: די, סיימתי עם שניכם.

אוסאמה סעדי: הוא מפריע לי.

מירב בן ארי: חבר הכנסת פינדרוס, אדוני, הזמן שלך, בבקשה.

מירב בן ארי: אחרון הדוברים.

עמיחי שיקלי: זה מדגים למה אסור שתומכי טרור ישבו בכנסת.

אוסאמה סעדי: תפסיק עם כל העניין הזה, תומכי טרור.

איתמר בן גביר: אתה איימת עכשיו על נציבת שב"ס.

איתמר בן גביר: מה אמרת?

מירב בן ארי: חבר הכנסת איתמר בן גביר, סיימת.

אוסאמה סעדי: דיברתי על ענישה קולקטיבית.

מירב בן ארי: אני קוראת אותך לסדר פעם ראשונה, חבר הכנסת אוסאמה סעדי.

מירב בן ארי: חבר הכנסת פינדרוס, הזמן שלך, תודה.

יצחק פינדרוס: גברתי היושבת-ראש, אני, כמו חבריי, מברך על הקמת הוועדה.

מירב בן ארי: במקום הברכות תעזרו לי פשוט.

מירב בן ארי: סבבה עם הברכות, אבל בואו נתקדם.

יצחק פינדרוס: אני לא בטוח שההפרדה הייתה צריכה להיות, יכול להיות שהוועדה הייתה צריכה להישאר בוועדת הפנים.

מירב בן ארי: כבר התקדמנו.

יצחק פינדרוס: אני גם מברך את השר על המצגת.

יצחק פינדרוס: אני נפגש עם משטרה בערך פעמיים-שלוש ביום.

יצחק פינדרוס: מתחכך עם שוטרים פעמיים-שלוש ביום.

יצחק פינדרוס: בבוקר בצאתי, בערב בחזרתי.

יצחק פינדרוס: כל זמן שאני לא בכנסת אני חי משטרה.

יצחק פינדרוס: קראתי את החזון, החזון הוא: נעשה לחיזוק אמון הציבור במשטרה, תוך שמירה על זכויות הפרט, על כבודו ועל חירותו.

יצחק פינדרוס: הלכתי לחפש בתוכניות לדוגמה האופרטיביות ואני חייב לומר שהיה חסר לי, כשאתם כותבים האזרח תחילה.

עמר בר-לב: אני אחדד לך, זו מדיניות, אלה לא הנחיות אופרטיביות.

יצחק פינדרוס: אמרתי איפה זה יורד להנחיות אופרטיביות, בכיווני פעולה.

יצחק פינדרוס: רצתי לכיווני פעולה, לא רצתי למדיניות.

יצחק פינדרוס: שיפור השירות, כותרת יפה, הנגשת שירותי המשטרה.

יצחק פינדרוס: אני לא חושב שזו הבעיה של חיזוק האזרח תחילה.

יצחק פינדרוס: והעוצמה האנושית תביא את המשטרה למקצועיות השוטר.

יצחק פינדרוס: אני רוצה לדבר על שני חלקים.

יצחק פינדרוס: כמו שאתה הגדרת במצגת שלך, אדוני השר, המשטרה עוסקת בשני דברים, בשירות לאזרח וגם באיומי טרור.

יצחק פינדרוס: אלה בעצם שני תפקידים.

יצחק פינדרוס: כיוון שאני תושב העיר העתיקה ואני נמצא שם ורואה את התנהלות המשטרה היום-יומית, לא יכול להתלונן על חוסר בכוח אדם במשטרה, יש עודף.

יצחק פינדרוס: אני מציע לקחת 100 או 200 שוטרים ממרחב דוד ולהעביר לתל אביב או ללוד, אולי זה יעזור להם.

יצחק פינדרוס: דרך אגב, אני לא הופתעתי מהאירועים שהיו בלוד.

יצחק פינדרוס: שבועיים קודם היה כינוס של יהדות התורה עם ראש הממשלה ואמרתי שם בקול: אדוני ראש הממשלה, בעוד שבועיים הולכת להיות אינתיפאדה בכל הארץ, אני רואה את זה מגג ביתי.

יצחק פינדרוס: זה בנושא הטרור.

יצחק פינדרוס: בנושא האזרח תחילה, בתפיסת השירות של המשטרה.

יצחק פינדרוס: אני חושב, אדוני השר, זה לא משהו במשמרת שלך.

יצחק פינדרוס: נמצא כאן השר הקודם, והיו לי ויכוחים גדולים עם השר הקודם גם בהיותי בקואליציה.

יצחק פינדרוס: אני חושב שצריך לשנות דיסקט עם המשטרה בשנת 2021 במדינת ישראל מהשורש.

יצחק פינדרוס: זה לא משהו קוסמטי.

יצחק פינדרוס: גם בנושא השירות וגם בנושא המלחמה בטרור.

יצחק פינדרוס: גם בנושא המגע בין השוטר לאזרח וגם בנושא המלחמה בטרור.

יצחק פינדרוס: כששבועיים קודם בשמעון הצדיק המשטרה לא הסכימה להתערב - - -

אוסאמה סעדי: בשיח' ג'ראח.

איתמר בן גביר: שמעון הצדיק.

איתמר בן גביר: זה היה לפני שאתם בכלל ידעתם מה זה פלסטין.

יצחק פינדרוס: אני גדלתי שם, נולדתי שם, אל תספר לי איך קוראים למקום.

יצחק פינדרוס: שבועיים קודם המשטרה נמנעת מלהתערב בסיפור הזה.

יצחק פינדרוס: המשטרה נמנעת מהצקות קטנות באזור הר הבית שאני רואה מגג ביתי.

יצחק פינדרוס: האינתיפאדה הייתה רשומה ככתובת על הקיר.

יצחק פינדרוס: במשך 40 שנה אני נמצא בעיר העתיקה, אני מכיר את זה.

יצחק פינדרוס: תמיד שבועיים אחר כך פורצת אינתיפאדה.

יצחק פינדרוס: אינתיפאדת הסכינים והמספריים בירושלים פרצה אחרי שעמדו הנשים האלה – איך קוראים להן?

איתמר בן גביר: מוראביטון ומוראביטן.

יצחק פינדרוס: בדיוק.

יצחק פינדרוס: הן עמדו וצעקו, והיה ברור שהולכת להיות אינתיפאדה לכולם.

יצחק פינדרוס: פניתי אז לשר דאז אהרונוביץ, פניתי אז לאיווט ליברמן שיאכוף קצת את סמכותו על אהרונוביץ, ובאמת אחרי כמה חודשים פרצה אינתיפאדה.

יצחק פינדרוס: פתאום המשטרה לא יודעת איך להתמודד ואי אפשר להעמיד שוטר בכל פינה.

יצחק פינדרוס: הדברים הם ברורים, ידועים מראש, יש ריטואל קבוע שכולנו יודעים איך הוא נולד.

יצחק פינדרוס: מה שקורה הוא שהמשטרה לא משנה דיסקט.

יצחק פינדרוס: בנושא השירות לאזרח, צריך לעשות תודעת שירות במשטרה, משהו במהות של ההתנהלות הזאת.

יצחק פינדרוס: התדמית לא באה מתקשורת, היא באה מאזרחים שמתחככים יום-יום עם המשטרה.

יצחק פינדרוס: ואני אומר לך את זה כמי שמתחכך עם שוטרים יום-יום במשך הרבה מאוד שנים, כמעט 40 שנה, מאז היותי ילד בגיל 10.

יצחק פינדרוס: צריך משהו ב-DNA.

יצחק פינדרוס: זה לא קשור למפכ"ל פלוני או לשר פלוני.

יצחק פינדרוס: צריך לשנות משהו בתודעת השירות.

יצחק פינדרוס: ומכיוון שהזמן קצר, אני עוד ארחיב על זה אבל לא עכשיו.

יצחק פינדרוס: תודה רבה.

מירב בן ארי: תודה רבה, חבר הכנסת פינדרוס.

מירב בן ארי: אדוני השר, קודם כל תודה רבה על הסקירה.

מירב בן ארי: כעת התייחסות שלך להערות של חברי הכנסת, בבקשה.

עמר בר-לב: תודה רבה.

עמר בר-לב: תודה שוב לך, היושבת-ראש, על הקמת הוועדה.

עמר בר-לב: אני מתרשם מההערות ומהדעות של חברי הכנסת שתהיה לנו עבודה משותפת פורייה, אני מוכרח לומר לכם.

עמר בר-לב: אני גם מסכים לרוב ההערות שהוערו כאן.

עמר בר-לב: חלק מההערות ומההארות שניתנו כאן אני גם לוקח לתשומת לבי, וגם אני אישית למדתי.

עמר בר-לב: יהיו כמה נושאים שאני אקדם ואכנס יותר לעומק בעקבות הדברים שלכם, ואני מודה לכם על כך.

עמר בר-לב: מעבר לזה, חלק מהשאלות היותר ספציפיות היו באמת יותר לראשי הארגונים, אם זה למפכ"ל המשטרה או לכב"ה או לשב"ס.

עמר בר-לב: הם יהיו מיד אחריי וזה יהיה המקום הנכון לשאול אותם שאלות יותר ספציפיות ואופרטיביות.

עמר בר-לב: תודה רבה.

איתמר בן גביר: זה לא עניין של מדיניות, כל הדברים האלה?

איתמר בן גביר: אתה בתור מי שעומד בראש המערכת לא צריך, לדוגמה, לשנות את התנאים של המחבלים ולהפסיק את הקייטנה?

איתמר בן גביר: זה רק נציבת שב"ס?

איתמר בן גביר: היא לא צריכה גב שלך?

עמר בר-לב: הצגתי את המדיניות בצורה ברורה, והמדיניות הזאת תיושם ותתקיים.

עמר בר-לב: כפי שאמרתי, ייקבעו מדדים ברורים לכל אחד מהנושאים, ואנחנו נבדוק את עצמנו לאורך השנה שאנחנו עומדים ביעדים שהצבנו לעצמנו.

עמר בר-לב: אני משוכנע שניפגש כאן הרבה מאוד, בעיקר בנושאי חקיקה שחשוב מאוד לעסוק בהם, להרחיב, לחדש.

עמר בר-לב: זה כלי נוסף שהוועדה הזאת תוכל באמת לסייע באותם מאבקים שאנחנו כולנו רוצים להיאבק ולהצליח בהם.

עמר בר-לב: תודה רבה.

מירב בן ארי: תודה רבה, אדוני השר.

מירב בן ארי: גם אני כתבתי חלק מהדברים שאמרתם ויהיו כאן דיוני המשך.

מירב בן ארי: כמעט רוב הדברים כאן הם דברים שגם כך היו על סדר היום של הוועדה.

מירב בן ארי: אנחנו עוברים כעת לסקירה של נציב כבאות והצלה לישראל, רב טפסר דדי שמחי.

מירב בן ארי: אני רוצה לפני הכול, ברשותך כבוד השר, להגיד תודה לכבאות בחולון על האירוע ההירואי אתמול, גם ליוני שניהל שם את האירוע.

מירב בן ארי: אשמח אם תגיד על זה מילה.

מירב בן ארי: בזכות הערנות נמנע אסון גדול במדינת ישראל.

מירב בן ארי: אז לפני הכול היה חשוב לי גם בנוכחות שלך להגיד להם תודה על זה.

מירב בן ארי: נתחיל עם דדי שמחי, ולאחר מכן מפכ"ל המשטרה ולאחר מכן הנציבה.

מירב בן ארי: חברי הכנסת, יהיה לכם כמובן זמן לשאלות שלכם לראשי הארגונים.

דדי שמחי: גברתי היושבת-ראש, גם אני שמח על הקמת הוועדה.

דדי שמחי: לי כנציב כבאות חשוב שתהיה לי כתובת בבית המחוקקים.

דדי שמחי: אתן לכם סקירה של 10 דקות, ואם תרצו אחר כך תשאלו שאלות.

דדי שמחי: אתם מכירים את הכבאות.

דדי שמחי: הייתה רפורמה גדולה ב-2012, ובעצם הכבאות הפכה לגוף ארצי.

דדי שמחי: רוב הדברים תוקנו.

דדי שמחי: דבר אחד עיקרי לא תוקן, נציג לכם אותו בהמשך.

דדי שמחי: זה האיום של הכבאות.

דדי שמחי: גם שירותי כיבוי וגם הצלה וגם חומרים מסוכנים, כדי לצמצם את הנזק ולהציל חיים.

דדי שמחי: אתם רואים את התפקידים שלנו בחוק, גם כיבוי דליקות, גם מניעה וגם הצלה וכל תפקיד אחר שיוטל עלינו.

דדי שמחי: זה החזון שלנו, להיות ארגון לאומי מבצעי, איכותי ומתקדם.

דדי שמחי: אפרופו אחת השאלות ששאלו, זה ארגון שפועל למניעת סכנות אש ומקדם סביבה בטוחה ומוביל את הכנת האוכלוסייה.

דדי שמחי: אני חושב שצריך להבין את הנקודה הזאת וצריך להתייחס לכל נושא השריפות בצורה אחרת.

דדי שמחי: זה המבנה של כבאות והצלה לישראל.

דדי שמחי: עשינו הרבה שינויים, גם בעזרת שני השרים הקודמים.

דדי שמחי: הקמנו פה חטיבת איסוף ומודיעין בכבאות, מה שלא היה.

דדי שמחי: הקמנו חטיבת תקשוב.

דדי שמחי: הפרדנו את אגף הלוגיסטיקה מאגף כוח האדם.

דדי שמחי: הקמנו מחלקת חקירות.

דדי שמחי: אנחנו משפרים את אגף ההגנה מאש.

דדי שמחי: כל מה שקשור לנושא רגולציה כדי לממש יעדים של טיוב נושא הרגולציה.

דדי שמחי: יש לנו 128 תחנות כיבוי שפרוסות בכל הארץ, בגדלים שונים, מתחנה ראשית שיכולה למנות 30 לוחמי אש עד תחנה קטנה שמונה שלושה או אפילו שניים.

דדי שמחי: בנוסף יש לנו עוד 80 תחנות כיבוי של מתנדבים בכל רחבי הארץ.

דדי שמחי: לדוגמה, רק ביהודה ושומרון יש לנו 30 תחנות כאלה.

דדי שמחי: יש לנו תחנות כאלה בעוטף עזה ובדגש על יישובי הפריפריה.

דדי שמחי: התכנון שלנו הוא להוסיף עוד 22 תחנות עד 2025.

דדי שמחי: כמובן שהדבר הוא תלוי תקציב, גם תקציב לבינוי התחנות וגם תקציב לכוח אדם וציוד בהיבט הזה.

דדי שמחי: אילו האתגרים המרכזיים שאיתם אנחנו מתמודדים.

דדי שמחי: האחד זה נושא התווך התת-קרקעי.

דדי שמחי: מדינת ישראל מתמנהרת.

דדי שמחי: גם רכבות, גם מנהרות, גם תשתיות, גם אתרי אכסנה גדולים מאוד.

דדי שמחי: זה תהליך כלל עולמי.

דדי שמחי: כל נושא המידור בהיבט של כבאות הוא הרבה יותר מורכב, גם בהיבטים של הצפה וגם בהיבטים של אש ועשן, ואנחנו מתמודדים עם הדברים האלה.

אוסאמה סעדי: מתוך 128 התחנות, כמה יש ביישובים הערביים?

דדי שמחי: יש 13 תחנות ביישובים ערביים, ואנחנו מתכוונים לבנות עוד, אתה מכיר.

איתמר בן גביר: כמה יש בהתיישבות?

דדי שמחי: בערך 12, ועוד 30 מתנדבים.

דדי שמחי: לנו ככבאות והצלה לישראל יש אתגר ייחודי רק לנו בכל העולם, שזה איום הרקטות והטילים.

דדי שמחי: כשאני נפגש עם המקבילים שלי בעולם, אז כולנו מתמודדים עם אותן דילמות ואותם אתגרים של התחממות גלובלית והצפות וכו', אבל לנו יש גם נושא הטילים, שזה ייחודי למדינת ישראל.

דדי שמחי: האתגר הבא הוא אסונות טבע, רבי קומות.

אורית סטרוק: אני מסתכלת על השקף.

אורית סטרוק: איפה הבלונים?

מירב בן ארי: תמשיך.

דדי שמחי: שריפות ענק.

דדי שמחי: לצערי רק בשלוש השנים האחרונות הקמנו מחלקת מחקר ופיתוח בכבאות, ואנחנו מנסים עכשיו לכפר על פערים של עשרות שנים בנושא טכנולוגיות.

דדי שמחי: אנחנו מתקדמים לא רע.

דדי שמחי: אנחנו מקדמים את נושא ההסברה והדרכת האוכלוסייה וכל מה שקשור לאימונים וכשירות.

דדי שמחי: עד לא מזמן בכבאות האימונים והכשירות לא הייתה חובה.

דדי שמחי: אנחנו לאט לאט הופכים את זה לחובה כדי לשמור על כושר.

דדי שמחי: הכבאות מטפלת בסדר גודל של כמעט 100,000 אירועים בשנה, מתוכם כ-60% זה שריפות, השאר זה מה שאתם רואים פה, גם חומרים מסוכנים וגם כמעט 30% אירועי חילוץ.

דדי שמחי: דרך אגב, המשמעות היא שבגלל המספרים האלה אנחנו גם מתאימים את הפלטפורמות שלנו לכל הנושאים הרלוונטיים.

דדי שמחי: זה שקף שאתם תאהבו, כל אחד מהכיוון שלנו.

דדי שמחי: אלה הסיבות העיקריות לפרוץ השריפות.

דדי שמחי: 40% זה הגורם האנושי.

איתמר בן גביר: לא הופתענו.

דדי שמחי: כשאני מדבר על הגורם האנושי, אני מדבר על כל המנעד, מפזיזות וחוסר תשומת לב ועד הצתה בזדון, שאת המניע לא אני קובע אלא המפכ"ל קובע.

דדי שמחי: אבל כפי שאתם רואים, יש גם הרבה כשלים חשמליים, 30% כשלים חשמליים, גם כשלים בקווי הולכה, גם כשלים במכשירי חשמל, ולכן צריך ללמוד את כל הנושא הזה ולטפח תרבות בהיבט הזה.

דדי שמחי: זה אחד השקפים הכי חשובים במצגת, בטוח לכם כמחוקקים, וזה היקף הנזק.

דדי שמחי: במדינת ישראל נספים באופן ישיר כתוצאה משריפות כ-20 אנשים בשנה.

דדי שמחי: כל אדם הוא עולם ומלואו, אבל כשאני משווה את זה לתאונות דרכים המספר הוא לא גבוה.

דדי שמחי: דרך אגב, צריך להיות הוגנים ולומר שמדינת ישראל נמצאת בין המקומות הראשונים בעולם לחיוב במספר ההרוגים למיליון איש.

דדי שמחי: אבל אם אתה רואה את היקף הנזק ואת פוטנציאל הנזק, אתם רואים מה קורה גם בארץ וגם בעולם, אז באסון הכרמל נהרגו 44 מתקלה אחת קטנה, ב-2016 נשרפו 600 בתים כליל באזור הצפון ונפגעו עוד 1,000.

דדי שמחי: ב-2019 ב-20 דקות נמחק היישוב מבוא מודיעין ונשרף באופן מלא.

דדי שמחי: נזקים כאלה לא גרם שום חיל אוויר ערבי למדינת ישראל, אלא זו תוצאה של שריפות וסופות אש, וצריך להבין את הדבר הזה.

דדי שמחי: רק לפני חודש, בשריפה הגדולה באזור רמת רזיאל ובית מאיר, הצלחנו להציל ולמנוע נזק גדול מאוד.

דדי שמחי: המשמעות היא שאם לא נבין שכבאות והצלה לישראל, כמו שהשר כתב באחד היעדים שלו, זה חלק בלתי נפרד מהחוסן והביטחון הלאומי של מדינת ישראל, מצבנו יהיה רע ומר.

דדי שמחי: אנחנו רואים גם מה קורה בעולם, מה היה עכשיו בשריפות האחרונות ביוון ובטורקיה ובקליפורניה.

דדי שמחי: צריך לשנות פה את הדיסקט.

עמיחי שיקלי: יש תחקיר לשריפה הגדולה?

דדי שמחי: בוודאי.

מירב בן ארי: אני רוצה שאחר כך הוא יתייחס למה ששאלתם.

דדי שמחי: ואם לא ניערך למפרע ולא נתכונן, יהיו פה אסונות.

דדי שמחי: כי שריפת ענק בדרך כלל בסוף מגיעה לממדים של אסון טבע.

דדי שמחי: יהיו פה אסונות טבע, ואם לא תשתנה הגישה לכבאות והצלה לישראל בהיבט הזה, אני אומר לכם כנציב הכבאות אחרי 4.5 בתפקיד, הנושא הוא נושא מאוד בעייתי.

איתמר בן גביר: מה זה אומר מבחינתך לשנות דיסקט?

איתמר בן גביר: מה אתה צריך?

דדי שמחי: תן לי.

דדי שמחי: הכנתי שקף קלאסי.

איתמר בן גביר: מצוין.

דדי שמחי: זאת עוצמת המערך.

דדי שמחי: בסוף כבאות והצלה לישראל צריכה למנות 3,336 לוחמי אש.

דדי שמחי: במקור, אחרי 2012 התכנון עשה עבודה וקבע שצריכים להיות במדינת ישראל 9,000 כבאים.

דדי שמחי: אני תיקפתי את העבודה, הצגתי לשני שרים, ואני עומד על זה שבמדינת ישראל צריכים להיות 3,300 כבאים, אבל בנוסף צריכים עוד להיות 1,000 כבאים בסדיר, וכבאות והצלה ישראל צריכה לקבל גיוס חובה.

דדי שמחי: אין שום מניעה מהדבר הזה וצריך לגייס פה חיילים וצריך פה לתקן את החוק כדי שנוכל לקבל חיילים בסדיר ולמסד את נושא המתנדבים.

דדי שמחי: זה התקציב.

דדי שמחי: התקציב מאפשר לנו לפעול כמו שאנחנו פועלים.

דדי שמחי: אני חושב שצריך להגדיל את התקציב, והרבה, אבל את זה אני משאיר פה לידידי בקצה השולחן.

דדי שמחי: אלה כיווני המחקר והפיתוח שלנו.

דדי שמחי: אנחנו רוצים לקדם את כל מה שקשור למחשוב כדי לשמור על בטיחות הכבאים.

דדי שמחי: מכניסים רחפנים.

דדי שמחי: אנחנו נכנסים עכשיו, בדיליי של כמעט 17 שנים, לכל מה שקשור לכיבוי אוטונומי שרץ היום גם בצבא וגם במשטרה, כל מה שקשור לחומרי כיבוי מתקדמים.

דדי שמחי: אנחנו משתמשים בהם לא רק במים לכיבוי, אלא בתוספים למים.

דדי שמחי: אנחנו נכנסים לכל נושא הלוויינות יחד עם צה"ל כדי לנסות לאתר שריפות מהלוויין באופן קבוע ולהגיע הרבה יותר מהר לכל הנקודות.

דדי שמחי: אני רוצה להציג לכם את השינוי הדרמטי שנעשה בכבאות והצלה בכל מה שקשור לכשירות ואימונים.

דדי שמחי: אם ב-2018 היו כמעט 1,900 מתאמנים, היום במכללה הלאומית לכבאות והצלה עוברים כ-10,000 איש בשנה.

דדי שמחי: זה שינוי דרמטי.

דדי שמחי: הכבאות הופכת לגוף מבצעי מתקדם, כיאה לארגון כיבוי לאומי.

דדי שמחי: זה נושא טיוב הרגולציה.

דדי שמחי: אני רוצה לומר לכם פה גם לגבי חוק ההסדרים שקבע כל מיני קביעות לגבי הרגולציה בכבאות, הכבאות עשתה מהפכה בנושא הרגולציה בשנים האחרונות.

דדי שמחי: אתם רואים שרק בין 2018 ל-2020 צמצמנו רגולציה כמעט בארבעה מיליארד שקלים במשק הישראלי.

דדי שמחי: כשמדברים על רגולציה וכו', אני מציע לא לזרוק את התינוק עם המים אלא להסתכל בדיוק איפה הן הבעיות.

דדי שמחי: עשינו פה מסלולי תצהיר.

מירב בן ארי: תן דוגמה מה זה מסלול תצהיר, שחברי הכנסת יבינו, כי זה חשוב מאוד.

דדי שמחי: מיד.

דדי שמחי: יש היום כמעט 150,000 עסקים שאם בעבר כדי לפתוח עסק הם היו צריכים שכבאי או מפקח יבוא ויבדוק וייתן אישור, היום הם מצהירים.

דדי שמחי: אם לדוגמה אתה רוצה לפתוח מספרה, אתה חייב מטף, אם אתה מצהיר ששמת מטף אתה בכלל לא צריך אותנו.

דדי שמחי: יש 150,000 עסקים כאלה בכל המדינה.

מירב בן ארי: לפני הרפורמה הזאת היה צריך לבוא כל פעם נציג של הכבאות כדי לתת את האישור.

דדי שמחי: הוא גם היה גובה אגרה.

דדי שמחי: הקמנו מוקד שירות לאזרח בכרמיאל.

דדי שמחי: אני חושב שאנחנו במקום אחר לחלוטין.

דדי שמחי: העניין הוא שלעשות מהפכה ותוצאותיה לא רואים אחרי שנה, אלא רואים אחרי יותר זמן.

דדי שמחי: גם בשיחות שלי עם התאחדות הקבלנים ובתי המלון וכולם רואים את השינויים.

דדי שמחי: אני רוצה לגעת בפערים המרכזיים לפתחה של הוועדה הזאת.

דדי שמחי: האחד, אנחנו צריכים לגייס עוד כמעט 1,200 לוחמי אש.

דדי שמחי: היום אנחנו מונים כמעט 2,100 לוחמי אש.

דדי שמחי: המשמעות היא שבכל נקודת זמן יש כ-600 לוחמים במשמרת, כי בכבאות עובדים 24/48.

דדי שמחי: כלומר, כל מספר צריך להתחלק לשלוש.

דדי שמחי: צריך לגייס עוד 1,200 לוחמי אש.

דדי שמחי: לצערי בכבאות אין גיוס קבוע, כלומר אין מחזורי גיוס, אלא כל פעם אני צריך לכתת את רגליי כדי לקבל אישורים, ופה לגייס 100 ופה 150.

עמיחי שיקלי: 150-100 חיילים זה כל מה שיש במערך הכבאות?

דדי שמחי: אין לי בכלל חיילים סדירים.

דדי שמחי: יש לי שירות לאומי ושירות אזרחי שעושים עבודה מדהימה.

דדי שמחי: אני לא יודע אם אתם יודעים, חברי הכנסת היקרים, אבל כבאות והצלה לישראל לא מוגדרת כגוף ביטחוני.

דדי שמחי: בכבאות והצלה יש ועד, יש שביתות, יש הפגנות.

דדי שמחי: עכשיו כבר לא, אבל היו.

דדי שמחי: בכבאות והצלה אין אישור על פי חוק לגייס חיילים בסדיר, כי אני לא מוגדר כגוף ביטחוני ואז אני לא יכול לקבל חלק מהדבר הזה.

דדי שמחי: אז אני צריך שבכבאות והצלה ישראל יהיה גיוס קבוע על פי מחזורים כדי להגיע בסוף ל-3,300 לוחמי אש, וזה בדמנו.

דדי שמחי: זה חשוב וזה קריטי.

דדי שמחי: אני חושב שצריך לאשר לכבאות, במקביל לעבודה מדהימה – יושב פה גם חבר הכנסת אוסאמה, אנחנו עושים שירות אזרחי.

דדי שמחי: גייסנו 60 חבר'ה מהחברה הערבית שעשו קורס של ארבעה שבועות בכבאות, מקביל פחות או יותר לטירונות.

דדי שמחי: היה מאלף, והם היום תומכי לחימה והם מרוצים.

דדי שמחי: בעזרת השם, אינשאללה, אחרי שהם יסיימו את השנתיים, הם גם יבואו להיות לוחמי אש מן המניין.

דדי שמחי: אני חושב שצריך להגדיר את הכבאות כגוף ביטחוני וצריך לאסור שביתה בכבאות.

דדי שמחי: פעם היה אסור לומר את זה, ואם הייתי אומר את זה היו מיד מפגינים לי מול הבית.

דדי שמחי: אני כבר במקום אחר ואני אומר את זה כאן קבל עם ועדה, כולל בשידור חי.

דדי שמחי: אסור לשבות בכבאות.

דדי שמחי: זה אירוע הזוי, זה אירוע מטורף, זה אירוע בלתי נתפס.

דדי שמחי: אבל בסוף, כשיקרה אירוע ויישרף מי שיישרף, כולם יגידו מי אמר ולמה אמר.

דדי שמחי: אז אני אומר פה, צריך לטפל בזה.

דדי שמחי: זה יעשה טוב לאזרחי ישראל, זה יעשה טוב לכבאות והצלה לישראל וזה יעשה טוב מאוד ללוחמי האש במדינת ישראל.

דדי שמחי: צריך לאשר לכבאות באופן קבוע תוכנית רב-שנתית ולא לעבוד כל שנה, כי כשאתה מדבר בכאלה מושגים של ארגונים ולרכוש פלטפורמות של כיבוי וכבאיות, אתה חייב שיהיה לך תר"ש לאורך זמן, ולא כל שנה אתה צריך לריב על התקציב אם כן תקבל או לא תקבל.

דדי שמחי: היום, לדוגמה, יש בכבאות והצלה לישראל כמעט 700 כבאיות.

דדי שמחי: צי הרכב הוא מתקדם והוא מתחדש, אבל יש לי הרבה כבאיות ישנות.

דדי שמחי: אני צריך שיהיה לי באופן קבוע בבסיס התקציב כסף להחליף את הכבאיות.

דדי שמחי: הדבר האחרון, אני חושב שצריך לטפל בשכר לוחמי האש ובשכר עובדי היום שלנו ולהשוות אותם למשטרה ולצבא.

דדי שמחי: אני חותם מעכשיו גם על כל הסכמי הגג וארגוני הגג וכל מה שנאמר פה.

דדי שמחי: הפער הוא גדול מאוד.

דדי שמחי: וגם לארגן שכר אחיד.

דדי שמחי: אני רוצה שתדעו שהיום שני כבאים שיוצאים לכבות שריפה, אחד הוא כבאי בעפולה ואחד הוא כבאי בתל אביב, הם תאומים זהים, אחד מקבל 100 קילו שכר ואחד מקבל 150 קילו שכר.

דדי שמחי: אירוע הזוי, בלתי נתפס.

מאיר יצחק הלוי: למה?

דדי שמחי: כי זה עוד מהסכמים ישנים.

דדי שמחי: כשהעבירו את הכבאות לגוף ארצי אז השאירו כל מיני הסכמי עבר.

דדי שמחי: אבל היום שני כבאים הולכים לכבות שריפה, שניהם עם ותק של 20 שנה, אחד מקבל 100 קילו ואחד מקבל 200 קילו שכר.

איתמר בן גביר: אגב, זה חייב לבוא עם העניין של השביתה.

איתמר בן גביר: כי אם לא מטפלים בזה, אז התסכול מובן.

דדי שמחי: וכמובן גיל פרישה.

דדי שמחי: היום גיל הפרישה בכבאות הוא 67.

דדי שמחי: יש לי לוחמי אש שמתאמצים מאוד והם בני 64, ויש לי בעלי תפקיד שהם מקבילים למ"פ בצבא שהם בני 62.

דדי שמחי: זה לא עובד.

דדי שמחי: צריך לשים את זה על השולחן, אנחנו כבר לא מתרגשים והפסקנו לפחד כבר לפני הרבה שנים וצריך לטפל בזה אחת ולתמיד.

מירב בן ארי: אני אגיד מילה ואתן לחברי הכנסת לשאול שאלות.

מירב בן ארי: קודם כל, תודה רבה.

מירב בן ארי: אני חושבת שעשית בכבאות מהפכה אמיתית.

מירב בן ארי: אמרתי לך את זה גם כשבאתי.

מירב בן ארי: ביקשתי שהסיור הראשון של הוועדה – כמובן גם מי שלא חבר מוזמן – יהיה במטה הכבאות הראשי.

מירב בן ארי: מה שדדי אמר כאן זה בערך 50%, יש עוד הרבה דברים שכדאי לשמוע.

אוסאמה סעדי: אני יכול לאשר את זה.

מירב בן ארי: נכון.

מירב בן ארי: בגלל שזה הסיור הראשון של הוועדה, אני גם אזמין את מי שרוצה.

מירב בן ארי: אבל אני חושבת שעשית מהפכה שצריכים ללמוד ממנה על מה שקרה בכבאות.

מירב בן ארי: שאלות של חברי הכנסת.

מירב בן ארי: חבר הכנסת אוחנה, בבקשה.

אמיר אוחנה: אני רק רוצה להגיד שבשנים האלה, דדי, כוחות הכבאות והלוחמה באש התעצמו תחת הכהונה שלך.

אמיר אוחנה: הבאת הרבה מאוד טכנולוגיות, הרבה מאוד חידושים, הרבה מאוד חשיבה מחוץ לקופסא.

אמיר אוחנה: זה עוד לא הזמן לסכם, אבל תודה לך על השנים האלה.

אמיר אוחנה: וכמובן, חשוב להגיד גם כאן, הרבה מאוד תודה לכוחות הכיבוי בחולון שמנעו אסון איום ונורא.

אמיר אוחנה: מי שראה את התמונות של הבניין הזה קורס – אם הוא לא היה מפונה, בזכות הערנות והמקצועיות של אותו קצין כיבוי, אפשר רק לדמיין איפה היינו.

אמיר אוחנה: כל הכבוד.

מירב בן ארי: נכון.

מירב בן ארי: בבקשה, חבר הכנסת הלוי.

מאיר יצחק הלוי: אני מצטרף לברכות.

מאיר יצחק הלוי: אני קטגורית אומר שכב"ה צריכה להיות ארגון חירומי.

מאיר יצחק הלוי: זו הייתה התפיסה שלי לפחות כשהייתי שם, ולכן גם חשבתי שנכון לחבר את המשטרה עם כב"ה, ואין ספק שהארגון הזה הוא ארגון חירומי.

מאיר יצחק הלוי: דבר שני, אני אגיד לך ברמה האישית.

מאיר יצחק הלוי: אני מכיר את כב"ה עוד לפני הרפורמה.

מאיר יצחק הלוי: אלה שני דברים שונים.

מאיר יצחק הלוי: זה מארגון שאגדיר אותו ארכאי – אני נזהר במילותיי – הכנסת את הידיים לגחלים לוהטות ונגעת בחלקים רגישים.

מאיר יצחק הלוי: צריך אומץ לב מנהיגותי לעשות את מה שעשית.

מאיר יצחק הלוי: יישר כוח.

מאיר יצחק הלוי: אני חושב שכך רק משביחים את הכוחות.

מאיר יצחק הלוי: דבר נוסף שאני רוצה להגיד, ואני שמח שנגעת בזה, עדיין צריך לעשות פישוט של הליכי רישוי.

מאיר יצחק הלוי: אני חושב שעדיין המערכת לא מספיק עובדת מהר.

מאיר יצחק הלוי: צריך למצוא איך מפשטים כדי לא להגיע למצב של בירוקרטיות יתר.

מאיר יצחק הלוי: אני יודע גם מה אתם עושים כשעסקים נתקעים בלי רישוי, ואני חושב שצריך לשאוף שמאה אחוז מהעסקים במדינת ישראל יהיו עסקים עם רישיונות עסקים.

מאיר יצחק הלוי: הפתעת אותי, זה חדש לי, שאמרת שאתם רוצים להשוות את תנאי השכר שלכם למשטרה.

מאיר יצחק הלוי: יכול להיות שלא הבנתי נכון.

מאיר יצחק הלוי: אבל אני מאחל שגם לכם וגם להם יהיו תנאים מצוינים.

דדי שמחי: יש משפט שאומר חכם בשקל טיפש באלף.

מאיר יצחק הלוי: תן לי את הפשט.

דדי שמחי: הפשט אומר שבסוף השכר בארגוני החירום הוא בסדר גמור, כשאתה מסתכל על הכול כולל הכול, ואומר לך את זה פנסיונר של ארגוני חירום.

מירב בן ארי: תודה.

מירב בן ארי: חבר הכנסת בן גביר.

איתמר בן גביר: קודם כל, אני רוצה להגיד שיש לי הערכה עצומה, אדירה.

איתמר בן גביר: יצא לי להיות בנווה אילן בשריפה ולראות את האנשים שלך שם בשטח.

איתמר בן גביר: אגב, גם המשטרה וגם השב"ס, גם את זה צריך להגיד.

איתמר בן גביר: אנשים שמקריבים מעצמם 24/7.

איתמר בן גביר: ראיתי את האנשים שלך שם ובאמת התפעלתי.

איתמר בן גביר: עבדו מסביב לשעון, הקימו חמ"לים וזה היה מרגש.

איתמר בן גביר: יש דבר אחד שמי אני כדי להעיר, אבל בכל זאת כדאי לקחת לתשומת הלב, וזה עניין של פיזור התחנות ופיזור הכבאיות.

מאיר יצחק הלוי: אתה אמרת מי אני כדי שאעיר?

איתמר בן גביר: כן, מותר להגיד את זה.

איתמר בן גביר: לפעמים יש ביקורת, וצריך להגיד ביקורת.

איתמר בן גביר: אבל כשמגיע להחמיא ולשבח, אז צריך לשבח.

איתמר בן גביר: העניין של הפיזור בקריית ארבע לדוגמה, יש לנו בכל דרום הר חברון מעט מאוד כבאיות.

איתמר בן גביר: ואני יודע מה קורה כאשר יש כאן דליקה וכאן דליקה.

איתמר בן גביר: אגב, נקרא לילד בשמו, כמו שאמרת, הגורם האנושי.

איתמר בן גביר: בוא נפשט את זה קצת יותר, יש מחבלים שמציתים את ארצנו הקדושה.

איתמר בן גביר: קשור גם למדיניות ענישה.

איתמר בן גביר: לצערי כשהם נתפסים, כמה חודשים במקרה הטוב והולכים הביתה.

איתמר בן גביר: אבל יש בעיה של פיזור.

איתמר בן גביר: ואם אני לא טועה, שמעתי שכך זה גם בנגב.

איתמר בן גביר: כלומר, יש שטח גדול מאוד, פחות מדי כבאיות, וצריך לראות מה לעשות.

איתמר בן גביר: אין לי ספק שצריך להוסיף יותר ויותר תקציבים ולשנות סדרי עולם, וזה התפקיד שלנו, אבל עד אז יכול להיות שצריך לחשוב על יותר הפניית כוח לפריפריה, יותר הפניה ליהודה ושומרון.

איתמר בן גביר: כי אצלנו בקריית ארבע יש כבאית אחת על שטח עצום וגדול.

איתמר בן גביר: זה קשה מאוד.

מירב בן ארי: שיקלי, בבקשה.

עמיחי שיקלי: הייתה הצגה באמת מאלפת, מרתקת, ואני גם מאוד מחזק את הדברים שאמרת בנושא של גוף ביטחוני ונושא השביתות.

עמיחי שיקלי: זה ברור שהדבר הזה הוא לא רלוונטי.

עמיחי שיקלי: אני חושב שאחת המשימות הכי דחופות שלנו ושלך, מירב, בהקשר הזה הוא לוודא שמקדמים את הנושא הזה של הכרה כגוף ביטחוני.

עמיחי שיקלי: יש פה גם הזדמנות אדירה בנושא של גיוס.

עמיחי שיקלי: כמו שמתגייסים לצבא, כמה אנשים מתגייסים לצבא לתפקידים לא משמעותיים?

עמיחי שיקלי: המון.

עמיחי שיקלי: אפשר להתגייס למכבי אש, וזה גם יאפשר לאוכלוסיות שאולי צה"ל מורכב להם, כמו חרדים, ערבים, שיתגייסו למכבי אש.

עמיחי שיקלי: זה יכול להיות דבר מדהים וכך לפתור את הבעיה בכוח אדם.

עמיחי שיקלי: באשר למה שהיה בשריפה הגדולה בהרי ירושלים, אני חושב ששווה להציג לציבור מה היה, כי יש פה שתי שאלות מאוד גדולות שלא ראיתי תשובה ברורה לגביהן.

עמיחי שיקלי: האחת, מי הצית את השריפה?

עמיחי שיקלי: ושאלה נוספת, איך קרה שהשריפה למחרת היום כמעט הכפילה את עצמה?

עמיחי שיקלי: איך הדבר הזה קרה מבחינה מקצועית?

דדי שמחי: קודם כל, השריפה לא הכפילה את עצמה ביום השני.

דדי שמחי: ביום הראשון נשרפו כ-80% וביום השני 20%.

דדי שמחי: אני רוצה רק לומר לכם ששריפות ענק אי אפשר לכבות ביום אחד.

דדי שמחי: אם תסתכלו מה קורה בעולם, ביוון היה שבוע שלם שריפות שכל העולם בא לעזור להם.

דדי שמחי: בקליפורניה חודשיים שריפות.

דדי שמחי: לשריפות ענק יש מושג מקצועי שנקרא סופת אש.

דדי שמחי: 95% מהשריפות האלה הן בלתי ניתנות לכיבוי ומגיעות תמיד לקו הסיום הטבעי שלהן, או על ידי זה שהן הגיעו לגבול שטח האש, או שמזג האוויר השתנה.

דדי שמחי: השריפה בכרמל, אגב, כבתה כי התחיל לרדת גשם.

דדי שמחי: גם ביוון השריפה ששלחנו לשם מטוסים כבתה כי התחיל לרדת גשם.

דדי שמחי: האש לא התחילה מחדש, כי השריפה התחילה מהצתה באזור בית מאיר.

דדי שמחי: עוד לא נתפסו אנשים, אבל בוודאות הייתה שם הדלקה, כלומר בן-אדם עשה את זה.

דדי שמחי: האש רצה, והיה מוקד אחד שכתוצאה ממנו נשרפו 8,000 דונם.

דדי שמחי: בלילה בין ראשון לשני היו כמעט 300 מוקדים.

דדי שמחי: אש בלתי ניתנת לכיבוי ביום אחד.

דדי שמחי: דרך אגב, בשריפה האחרונה שהייתה בירושלים נשארנו שם שבוע שלם.

דדי שמחי: גם אחרי שבוע יש עדיין עצים מעשנים, כולל בערה תת קרקעית של השורשים.

מירב בן ארי: בכל מקרה, גם בביקור אצלך ביקשתי שנעשה דיון על האירוע של ירושלים.

מירב בן ארי: אורית, בבקשה.

מירב בן ארי: אני מבקשת לקצר, כי למפכ"ל יש לוח זמנים.

אחמד טיבי: לא רואים אותי?

מירב בן ארי: רואים אותך, רק באת אחרון.

מירב בן ארי: היא באה לפניך.

מירב בן ארי: בבקשה.

אורית סטרוק: אני במילה מצטרפת לברכות, כמובן.

אורית סטרוק: אבל אני שואלת מה אפשר לעשות חוץ מכיבוי שריפות.

אורית סטרוק: כיבוי שריפות זה מה שקורה פה, אבל מה אפשר לעשות כדי למנוע את השריפות, מה אפשר לעשות כדי להעניש את המציתים, ואנחנו יודעים שיש טרור הצתות שמונחה בצורה ברורה ומפורשת מהחמאס.

אורית סטרוק: מה אפשר לעשות כדי למנוע התפשטות של השריפות לא בהיבט של כיבוי, אלא בהיבט של שבילים שחוצצים בין צמחייה ומנטרלים את ההתפשטות.

אורית סטרוק: לא הייתה התייחסות לזה.

דדי שמחי: אני מסכים איתך.

דדי שמחי: אנחנו פועלים גם בנושא כיבוי וגם בנושא מניעה, ונושא המניעה מתחלק גם להסברה ויצירת תרבות בטיחות באש.

דדי שמחי: חלק מהשריפות, לדוגמה, נגרם בגלל רשלנות מטיילים, לא רק בגלל מציתים.

דדי שמחי: דרך אגב, בחלק מהמדינות בעולם בימי קיץ ובימי חמסין בטמפרטורה גבוהה מאוד סוגרים את היערות, אין כניסה ליערות.

דדי שמחי: רק עכשיו בקליפורניה סגרו חלק גדול מהיערות כדי שלא יהיה הדבר הזה.

דדי שמחי: נקודה שנייה, בשלוש השנים האחרונות הוצאתי צו נציב כל קיץ שאוסר הדלקת אש בשטחים פתוחים.

דדי שמחי: דבר נוסף הוא באמת כל נושא קווי החיץ, שגם חבר הכנסת אוחנה מכיר אותו מתפקידו כשר.

דדי שמחי: אתמול היה דיון של השר יחד עם קק"ל.

דדי שמחי: מדובר בסדר גודל של 400 מיליון שקלים כדי לקדם את הדברים האלה.

דדי שמחי: בנוסף אנחנו פועלים יחד עם המשטרה בהיבט הזה ויחד עם גורמים אחרים כדי לנסות למנוע מראש אפשרות של הצתות.

דדי שמחי: אנחנו פורסים כוחות, גם תצפיות וגם פעילות מודיעינית כזאת ואחרת שעושים.

דדי שמחי: הדבר האחרון, לפני כשנתיים הקמתי את הפורום הלאומי למניעת שריפות, ששותפים בו גם כבאות והצלה לישראל, גם רשות הטבע והגנים, גם קרן קיימת לישראל וגם השלטון המקומי.

דדי שמחי: אנחנו עושים איגום משאבים גם בהסברה וגם במניעה.

מירב בן ארי: הערה אחרונה, חבר הכנסת טיבי.

מירב בן ארי: אחד מכם, טיבי או אוסאמה, אני חייבת לעבור למפכ"ל.

מירב בן ארי: אין מה לעשות, נכנסת אחרי.

אחמד טיבי: אז מה?

מירב בן ארי: אז בבקשה, דקה ודקה.

אוסאמה סעדי: אני מוחה על כל העניין הזה של ההסתה הפרועה.

אמיר אוחנה: ההסתה נגד מזג האוויר.

אוסאמה סעדי: שקלי מצד אחד אומר, אנחנו לא יודעים מי הצית.

אוסאמה סעדי: וכבר חלק מהחברים פה, שהם רבי ההסתה, הדביקו בעניין.

אוסאמה סעדי: לא שמענו ולא נאמרה שום מילה שמדובר בהצתה, מי המצית.

איתמר בן גביר: מה פתאום, זה הכול מהשמים.

איתמר בן גביר: זה ברקים.

אוסאמה סעדי: יש רשלנות.

אוסאמה סעדי: יהודים שלך לא מציתים?

איתמר בן גביר: הכול מהשמים, אוסאמה.

איתמר בן גביר: אתה ייצגת איזה 50 מציתים, על מה אתה מדבר?

איתמר בן גביר: כשהיית עורך דין, כל מי שהצית הלך אליך.

מירב בן ארי: מה ההערה לנציב?

אוסאמה סעדי: אם המצגת היא כל כך נפלאה, ואני מסכים, אז כנראה שהוא צריך להמשיך.

מירב בן ארי: זה גם מה שאני אמרתי לו.

מירב בן ארי: זאת ההערה?

מירב בן ארי: לא יכולת להגיד את זה בהתחלה?

אוסאמה סעדי: אפשר להגיד משהו טוב.

מירב בן ארי: תמיד.

מירב בן ארי: אגב, כשלא היית פה חבר הכנסת בן גביר אמר שהוא מסכים עם מה שאמרת, אז בבקשה.

מירב בן ארי: חבר הכנסת טיבי.

איתמר בן גביר: אמרתי שאני מסכים שוועדה זה לקבור ועדה.

איתמר בן גביר: חוץ מזה אני לא מסכים איתו.

מירב בן ארי: הכול מוקלט ומצולם.

מירב בן ארי: בבקשה, חבר הכנסת טיבי.

אחמד טיבי: תודה רבה, גברתי.

אחמד טיבי: אני מסכים לסיפא של הדברים של אוסאמה.

אחמד טיבי: אנחנו ערים לפעילות של רב טפסר שמחי ואנשיו.

אחמד טיבי: ביקרנו אותו בחפ"ק בנווה אילן.

אחמד טיבי: עשיתם עבודה מצוינת, מגיע לכם כל הכבוד.

אחמד טיבי: שאלה.

אחמד טיבי: פורסם שנחקרו שלושה או ארבעה צעירים יהודים שהציתו באזור רמות בזמנו.

אחמד טיבי: האם מישהו יכול לעדכן את הוועדה לגבי התוצאות של החקירה, האם הוגש נגדם כתב אישום?

דדי שמחי: מעצרים זה לא אני.

מירב בן ארי: תכף יגיע המפכ"ל, אם אתה רוצה לשאול.

אחמד טיבי: אני לא סתם זורק את זה, כידוע לך.

מירב בן ארי: אתה עושה את זה כסיפתח.

אחמד טיבי: לא.

אחמד טיבי: אני קורא לחבריי לא להאשים את הציבור היהודי בפעילות בגלל שלושה-ארבעה נערים יהודים.

איתמר בן גביר: מצחיק מאוד.

איתמר בן גביר: אלף מחבלים מציתים.

אורית סטרוק: חמאס מפעיל אותם.

אורית סטרוק: זה נתון.

מירב בן ארי: לא להפריע לו.

מירב בן ארי: דבר אחרון לסיום.

אורית סטרוק: איזו היתממות.

אורית סטרוק: החמאס הוציא קריאה לטרור הצתות, זה הכול.

מירב בן ארי: זה מפריע.

אחמד טיבי: גם מגיעה מילה טובה לנציג שלכם בחולון.

אחמד טיבי: כל הכבוד.

אחמד טיבי: הוא קיבל החלטה מצוינת, הציל עשרות משפחות.

אחמד טיבי: לגבי הפשיעה בחברה הערבית.

מירב בן ארי: בבקשה לשמור את זה למפכ"ל.

מירב בן ארי: אחר כך גם לא יהיה זמן.

אחמד טיבי: קטי דיברה?

מירב בן ארי: קטי מדברת אחרי המפכ"ל.

אחמד טיבי: אז משפט אחד.

אחמד טיבי: אני רוצה להזהיר, על פי ניסיון העבר, עונש קולקטיבי - - -

איתמר בן גביר: עכשיו גם אתה מאיים?

איתמר בן גביר: אחרי שהוא איים גם אתה מאיים עכשיו?

מירב בן ארי: חבר הכנסת בן גביר, זה מפריע.

מירב בן ארי: תן לו לסיים.

איתמר בן גביר: הם מאיימים על הנציבה.

מירב בן ארי: אני כבר הכרתי את הנציבה, היא יכולה לדבר יפה לא פחות מכם.

איתמר בן גביר: שימי לב לרטוריקה: אם אתם תעשו, אז יהיה ככה וככה.

מירב בן ארי: חבר הכנסת טיבי, זה לא רלוונטי עכשיו, הכלא.

מירב בן ארי: תן לי לשחרר את הנציב.

מירב בן ארי: אני יודעת על מה אתה רוצה לדבר, כי אוסאמה דיבר על זה.

אחמד טיבי: אולי תדברי בשמנו?

אחמד טיבי: תני להשלים משפט.

איתמר בן גביר: הוא רוצה להמשיך לאיים.

מירב בן ארי: אני יודעת מה הוא רוצה.

אחמד טיבי: אין כאן שום איום.

אחמד טיבי: יש מבט לאחור על ההיסטוריה ומבט לעתיד.

אחמד טיבי: אני מכיר את השטח.

איתמר בן גביר: כמו משפחות פשע.

איתמר בן גביר: ככה משפחות פשע מדברות.

מירב בן ארי: מה ההתייחסות שלך לנציב הכבאות?

אוסאמה סעדי: את יכולה להעיר לו על השפה הזאת?

מירב בן ארי: הערתי לו והוא בשקט.

אוסאמה סעדי: מה זה משפחות פשע?

איתמר בן גביר: ככה משפחות פשע מדברות.

אוסאמה סעדי: תפסיק כבר - - -

איתמר בן גביר: מאיימים על הנציבה: אם תעשי ככה אז נעשה לך ככה.

מירב בן ארי: חבר הכנסת בן גביר.

איתמר בן גביר: אני שומר עליה.

מירב בן ארי: אבל היא לא צריכה.

אחמד טיבי: אני מקווה שבעתיד היא תשמור עליך.

איתמר בן גביר: בינתיים מי שישב בכלא זה אתה - - - ולא בכלא גלבוע.

אחמד טיבי: בינתיים בחדר הזה יש רק אחד שהורשע בתמיכה - - -

איתמר בן גביר: שופט בבית משפט עליון אמר שאתה שקרן.

מירב בן ארי: חבר הכנסת בן גביר, אני קוראת אותך לסדר פעם שנייה.

מירב בן ארי: חבר הכנסת טיבי, אני קוראת אותך לסדר פעם ראשונה.

מירב בן ארי: אני מודה לנציב הכבאות רב טפסר דדי שמחי על הסקירה המצוינת.

מירב בן ארי: הוועדה תגיע אליך לביקור, ואנחנו נתעסק גם בנושא של שביתה וכל הדברים האלה עוד יבואו לפה, וכמובן הרפורמה בכבאות בחוק ההסדרים.

מירב בן ארי: תודה רבה.

מירב בן ארי: יישר כוח.

מירב בן ארי: אני מזמינה בבקשה את המפכ"ל קובי שבתאי.

מירב בן ארי: בבקשה, בוא שב לידי.

מירב בן ארי: תודה רבה שהגעת, תודה רבה שהצטרפת לדיון.

מירב בן ארי: לא היית בהתחלה, שתדע שבירכנו גם אותך.

מירב בן ארי: אני לא רוצה לבזבז את הזמן היקר, ואני רוצה שתפתח בבקשה את הסקירה.

מירב בן ארי: אני אודה לך אם תתכנס בערך לעשר דקות.

מירב בן ארי: לאחר מכן שאלות של חברי הכנסת.

מירב בן ארי: בבקשה, אדוני.

מירב בן ארי: יש לכם המצגת בטבלטים.

יעקב שבתאי: צהריים טובים לכולם.

יעקב שבתאי: מאחר שיש לכם המצגת, ברשותכם אני לא אתעמק בקריאת השקפים.

יעקב שבתאי: לגבי חזון משטרת ישראל, אני רק יכול להגיד שלמשטרת ישראל יש ערך, יש כיוון, ואנחנו כאן בשביל כלל אזרחי מדינת ישראל באשר הם, וזה הכיוון וזה החזון של משטרת ישראל.

יעקב שבתאי: לגבי סוגיית הייעוד, גם פה יש לכם הייעוד כלשונו.

יעקב שבתאי: אני רוצה להתייחס בייעוד של משטרת ישראל ולייחד את משטרת ישראל משאר משטרות העולם.

יעקב שבתאי: בשום מקום בעולם שוטר לא עוסק בפעילות חבלנית עוינת, לא עוסק באיום הטילים, לא עוסק בקורונה, ובמקביל לכל הדברים האלה עוסק גם בנושא של השיטור הקלאסי שלשמו הוא התגייס למשטרת ישראל.

יעקב שבתאי: כך שרמת הוורסטיליות של השוטר, רמת הכישורים שהוא צריך לתעל היא הרבה מעבר לשיטור שרשום בייעוד מלכתחילה.

יעקב שבתאי: מבחינת פריסה ארצית של משטרת ישראל, משטרת ישראל פרוסה על פני שבעה מחוזות.

יעקב שבתאי: כמו שאנחנו רואים, יש 17 מרחבים, 85 תחנות משטרה.

יעקב שבתאי: לא מופיע פה בשקף, אבל כן אתייחס למגזר הערבי.

יעקב שבתאי: 19 תחנות יש במגזר הערבי, 15 תחנות יש בערים המעורבות.

יעקב שבתאי: סך הכול זה יוצא 34 מתוך ה-85, שזה 40% מכלל תחנות משטרת ישראל.

יעקב שבתאי: היד עוד נטויה, אבל אנחנו קודם כל צריכים לחזק את הקיים ואז להתקדם קדימה.

יעקב שבתאי: בתחום יחידות נוספות שלא מופיעות על הגרף מבחינה גיאוגרפית, יש לנו להב 433, יש לנו אגף התנועה, יש אגף סייף שהוקם זה מכבר, אפרט עליו בהמשך, ויש לנו משמר הגבול שאני מקווה מאוד שנהפוך אותו למשמר לאומי.

יעקב שבתאי: מבחינת כוח אדם, אנחנו רואים עלייה לאורך השנים בכוח האדם.

יעקב שבתאי: בשקף הבא רואים גם את העלייה בגידול של האוכלוסייה במדינת ישראל.

יעקב שבתאי: אני אתייחס לזה בהמשך, אבל למרות שזה נראה גידול גבוה, זה עדיין לא מספיק לתת את כל השירותים ואת כל האתגרים שמוצבים בפני משטרת ישראל בצורה המיטבית.

יעקב שבתאי: אם אנחנו עוברים לחלוקת כוח האדם במשטרת ישראל, משטרת ישראל היא פסיפס של החברה הישראלית.

יעקב שבתאי: יש לנו כאן מכל העדות והדתות.

יעקב שבתאי: כמובן אנחנו כרגע במגמה להגדלה של השוטרים מהמגזר הערבי.

יעקב שבתאי: זו מגמה שהתחילה בעבר.

יעקב שבתאי: אנחנו ממשיכים, מחזקים אותם, וזה גם נושא תוצאות.

יעקב שבתאי: מתחילים לראות את השינוי בנושא הזה.

איתמר בן גביר: מה עם חרדים?

יעקב שבתאי: גם חרדים.

יעקב שבתאי: אנחנו עושים מאמצים כבירים בחטיבת הקהילות שהקמנו.

יעקב שבתאי: אתייחס לזה בהמשך.

יעקב שבתאי: אנחנו במגעים צמודים על מנת לרתום גם את הגופים החרדים ולהתגייס למשטרת ישראל.

יעקב שבתאי: אם אנחנו רוצים להתייחס לנושא של יחס שוטר לאלף איש במדינת ישראל בהשוואה ל-OECD, אנחנו יכולים לראות שאנחנו בשליש התחתון של הסקאלה.

יעקב שבתאי: השליש התחתון פה, כמו שאמרתי, לא משקף שום דבר מהגרף הזה מבחינת האתגרים שמוצבים בפני משטרת ישראל.

יעקב שבתאי: נעבור לביקוש לשירותי משטרה.

יעקב שבתאי: בגרף יש לנו קבלת קהל במש"ל, זה מה שמגיע לתחנות המשטרה, אותם אזרחים שמגיעים ופונים למש"לים שלנו, למרכזי השירות.

יעקב שבתאי: למעלה מ-483,000 פניות כאלה.

יעקב שבתאי: אנחנו מדברים על שנת 2020.

יעקב שבתאי: שיחות 110 הן שירותים שמנגישים ונותנים פרטים לאזרחים.

יעקב שבתאי: יש לנו פה למעלה משני מיליון שיחות.

יעקב שבתאי: שיחות 100, אתם רואים את המספר, ושיחות 105.

יעקב שבתאי: נגע בזה השר.

יעקב שבתאי: לדעתי זה אחד הדברים היפים שקרו במשטרת ישראל.

יעקב שבתאי: מדובר בטיפול ומתן מענה לקטינים ולאותם חסרי ישע בכל הטיפול בפדופיליה.

יעקב שבתאי: גברתי היושבת-ראש, אני מזמין אתכם להגיע לשם כדי שחברי הוועדה יכירו את הנושא.

מירב בן ארי: אנחנו נבוא לשם.

יעקב שבתאי: בסך הכול יש לנו 32,000 פניות למשטרת ישראל.

מירב בן ארי: יחסית ל-2019?

יעקב שבתאי: אגיע לנתונים בהמשך מבחינת כמות האירועים.

יעקב שבתאי: יש לנו 32,000 פניות ביממה לכלל גופי משטרת ישראל.

יעקב שבתאי: זה לא כולל את אירועי התגובה, חקירות ועוד.

יעקב שבתאי: אני עובר לאיומים שיש לנו.

יעקב שבתאי: אנחנו מדברים על ביטחון הפנים.

יעקב שבתאי: כמו שראינו וחווינו, איומי הפנים של מדינת ישראל הם לא פחות חשובים ולא פחות מסוכנים מהאיומים שיש לנו מגבולות המדינה, וצריך לתת על זה את הדעת בכובד ראש מבחינת השקעת המשאבים לכל גופי הביטחון וההצלה באשר הם.

יעקב שבתאי: הייתה פה הסקירה של דדי וראיתם את זה לפני כן.

יעקב שבתאי: עוד מעט לגבי השב"ס, וקל וחומר לגבי נושא משטרת ישראל וההתמודדויות שיש לנו.

יעקב שבתאי: כשאנחנו מדברים על איום ביטחון הפנים, הנושא של הפרות הסדר בעקבות אי שוויון והשסעים שיש לנו.

איתמר בן גביר: מה זאת אומרת אי שוויון?

איתמר בן גביר: מה זה הפרות סדר בעקבות אי שוויון?

איתמר בן גביר: על מה אתה מדבר?

יעקב שבתאי: אני אתייחס.

יעקב שבתאי: יש לי רבע שעה להציג.

מירב בן ארי: תרשום לך ותעיר לו.

מירב בן ארי: יהיה לך זמן לזה.

איתמר בן גביר: מה זה בעקבות אי שוויון?

יעקב שבתאי: יש לנו לא מעט אירועי הפרות סדר ביום-יום של גורמים כאלה ואחרים בחברה, שכל אחד טוען לאי שוויון מבחינתו.

איתמר בן גביר: אז אתה כבר קבעת שזה אי שוויון?

אחמד טיבי: תגיד, זה חיסול חשבונות בינך לבין המפכ"ל?

איתמר בן גביר: מה, אתה מתחנף אליו?

איתמר בן גביר: אתה גם רוצה להיפגש איתו?

אחמד טיבי: אתה תשמע את הביקורת שלי.

אחמד טיבי: תפסיק.

מירב בן ארי: חבר הכנסת טיבי, מספיק.

אחמד טיבי: יש אי שוויון במדינה.

איתמר בן גביר: הוא קיבל את התיאוריה - - -

מירב בן ארי: חבר הכנסת בן גביר, אני כבר קראתי לו.

מירב בן ארי: אני מעירה לשניכם בשוויון מלא במקרה הזה.

אחמד טיבי: אני מוחה על ההשוואה.

מירב בן ארי: אמרתי שיש שוויון בהערות.

איתמר בן גביר: בטח.

איתמר בן גביר: אתה מחבל, אני לא.

מירב בן ארי: בבקשה, אדוני המפכ"ל.

אורית סטרוק: כל הפרות הסדר קשורות לאי שוויון?

יעקב שבתאי: בנושא הפשיעה, הפרות הסדר קשורות לשסעים בחברה הישראלית.

אורית סטרוק: למה לשסעים?

אורית סטרוק: לא הבנתי.

יעקב שבתאי: יש טענות לכאן ולכאן של אי שוויון, מכל הקבוצות, מכל הגוונים.

אורית סטרוק: אם יש פועלים שסגרו להם מפעל זה שסעים?

יעקב שבתאי: גם הנכים טוענים לאי שוויון, וגם אי שוויון בזכויות שמגיעות להם.

עמיחי שיקלי: איך אתה משווה את מחאת הנכים לזה?

יעקב שבתאי: אני לא עושה השוואות.

אורית סטרוק: בלתי נתפס מה שהוא אומר.

מירב בן ארי: זה מפריע.

מירב בן ארי: את תמתיני לזמן שלך.

מירב בן ארי: בבקשה, אדוני המפכ"ל.

אורית סטרוק: חברים, אני מתחייב לענות על כל שאלה שתהיה פה.

אורית סטרוק: תנו לי בבקשה לסיים את המצגת, כי פרק הזמן שהקבצת לי הוא קצר מלהציג את משטרת ישראל בפורום הזה.

אורית סטרוק: אנחנו מדברים על תחום הפשיעה.

אורית סטרוק: אז כן מדברים על הפשיעה בחברה הערבית, בדגש על האלימות, על האמל"ח, על עבירות כלכליות, על איומי פשיעה וסייבר שלא מגיעים כמעט לתודעה הציבורית.

אורית סטרוק: היום האיום הקיברנטי הוא הרבה יותר גבוה מהרבה דברים אחרים.

אורית סטרוק: ועלייה בפשיעת הנוער.

אורית סטרוק: בתחום הביטחוני, לא אקרא פה את כל השקף, אתם רואים את הדברים.

אורית סטרוק: אני כן מתייחס לאירועי חירום קיצוניים.

אורית סטרוק: יש לנו מזג אוויר, יש לנו אסון המוני, וזה מתייחס לאירועי ביטחון הפנים שמשטרת ישראל עשתה את זה בעבר, וראינו את זה בשומר החומות, מאפס למאה.

אורית סטרוק: ממצב שגרה שבו אנחנו מתנהלים בשגרת היום-יום באותן 32,000 פניות שיש לנו, פתאום לעבור לאירועים של סדר ציבורי בהיקפים שדורשים מכל משטרת ישראל לעשות סוויץ' ולהפוך למוד אחר.

אורית סטרוק: בנושא של ההזדמנויות אנחנו כן מדברים על הליכי הדיגיטציה המואצים.

אורית סטרוק: אנחנו מדברים על התפתחות בשוק העבודה ובשיטות העסקה, שגם אנחנו רוצים לאמץ אותן אלינו.

אורית סטרוק: התייעלות ירוקה במשטרת ישראל, אני אגע בזה בהמשך.

אורית סטרוק: במעגל המקומי אנחנו מדברים על בשלות להגדלת האכיפה המנהלית.

אורית סטרוק: ראינו את זה גם בתחום הפשיעה החקלאית בדברים שהובלו במשרד בעבר.

אורית סטרוק: גם המוכנות לשגרת חירום ארוכה.

אורית סטרוק: תהליכים בארגון.

אורית סטרוק: אנחנו מדברים על שיתופי פעולה ברשויות המקומיות עם גופים נוספים.

אורית סטרוק: יש לנו אטרקטיביות לגיוס למשטרת ישראל.

אורית סטרוק: אחר כך אפרט קצת יותר ואכנס בזום-אין לחלק מהדברים שנגעתי בהם כרגע.

אורית סטרוק: היקפי הפשיעה.

אורית סטרוק: אנחנו רואים פה ירידה בגרף.

אורית סטרוק: שהנתון של 2021 לא יטעה אתכם, כי הנתון של 2021 מתייחס עד לתאריך של היום, הוא לא מתייחס לכל השנה.

אורית סטרוק: יש מגמת ירידה, אבל היא לא מספיקה.

אורית סטרוק: יש שקף שאני כן מתייחס אליו, זה נושא של עלויות הפשיעה במדינת ישראל.

אורית סטרוק: גברתי היושבת-ראש, דיברתם קודם על תאונות הדרכים.

אורית סטרוק: מסקר שנערך לפני כמה שנים, זה לא סקר עדכני, היום העלות היא יותר גבוהה, נזק תאונות הדרכים במדינת ישראל הוא 17 מיליארד שקל לקופת המדינה.

אורית סטרוק: אני חושב שעם מיליארד שקלים היינו מכפילים את אגף התנועה, עם מיליארד שקל נוספים היינו מרשתים את מדינת ישראל באמצעים טכנולוגיים, ואין לי ספק שהיינו מורידים את רף ההרוגים וקיפוח החיים שיש לנו בצורה משמעותית.

אורית סטרוק: אם אנחנו מדברים על עלות הפשיעה למשק, בכללי, מכל אותם אירועים שהתייחסנו אליהם קודם, אנחנו מעריכים את זה בסדר גודל של בין 37 ל-41 מיליארד שקלים.

אורית סטרוק: אין ספק שמשטרה חזקה יותר תוכל לצמצם את הפערים האלה.

אורית סטרוק: יש פילוח על זה?

יעקב שבתאי: יש הסקר עצמו.

יעקב שבתאי: הסקר לא בוצע על ידי משטרת ישראל.

יעקב שבתאי: אפשר להוציא את הסקר הזה.

יעקב שבתאי: בנושא של מיקוד הפשיעה, אנחנו שמים לב למיקוד.

קטי קטרין שטרית: יש לכם שיתוף פעולה עם הרשות הלאומית לבטיחות בדרכים?

יעקב שבתאי: יש לנו שיתוף פעולה עם כולם.

קטי קטרין שטרית: כל שנה אתם מוציאים - - -

מירב בן ארי: לא מעירים למפכ"ל כי הזמן שלנו קצר.

מירב בן ארי: יהיה לך זמן להתייחס.

קטי קטרין שטרית: אני לא צריכה להתייחס לזה, הוא צריך להתייחס לזה.

יעקב שבתאי: הסוגיה של החברה הערבית, הצבתי את זה בתור יעד מרכזי של משטרת ישראל.

יעקב שבתאי: מדיניות השר ממשיכה ותומכת בנושא הזה.

יעקב שבתאי: המדיניות של השר הקודם גם נגעה בנושא הזה, ופה 20% מהאוכלוסייה משפיעים כמעט על 80% מהפשיעה.

יעקב שבתאי: בתוך ה-20% הזה, אחוז מצומצם הוא מחולל הפשיעה, וכרגע אנחנו נותנים את הדעת לכל התוכניות שאני אציג בהמשך.

יעקב שבתאי: תחום הסייבר.

יעקב שבתאי: צריך להבין שהתחום הזה תוקף אותנו היום במקומות אחרים, בצורה אחרת.

יעקב שבתאי: אם פעם עבריין היה צריך לבוא ולפרוץ לדירה ולסחוב מחשבים או טלוויזיות על הגב, היום הוא יושב מאחורי המקלדת ויודע להעביר כספים ממקום למקום.

יעקב שבתאי: כל סוגיית הגבולות והמעברים במדינת ישראל מחייבת מחשבה לעומק בכל הנושא של החדרה של אמצעים, פריטים, או הוצאה של דברים מהארץ.

יעקב שבתאי: תחום הסמים.

יעקב שבתאי: גם פה אנחנו רואים הסלמה בהיקף הצריכה, הנגישות והסחר לעומת התפיסה של המסוכנות הנמוכה לנושא הסמים.

יעקב שבתאי: ברשותכם, נתתי סקירה בבריף, אבל אני כן רוצה לעבור לחמשת כיווני הפעולה של משטרת ישראל שעליהם עמלנו מתחילת השנה, צוותי עבודה, ויש פה עבודות יסודיות שאלה הקווים המנחים שלנו לשלוש השנים הקרובות.

יעקב שבתאי: התוכנית נקראה 555, כי יש פה חמישה כיווני פעולה, שעל מנת ליישם אותם בצורה מיטבית היינו זקוקים לחמישה מיליארד שקלים ול-5,000 שוטרים.

יעקב שבתאי: זאת התוכנית שהצגתי לשלוש השנים הקרובות.

יעקב שבתאי: לצערי תוקצבנו, אבל לא ברמה שתיתן את המענה המיטבי לדברים האלה.

יעקב שבתאי: היעד הראשון שהצבנו לעצמנו הוא הנושא של האזרח תחילה, זה שיפור השירות, הנגשת שירותי משטרה, טרנספורמציה דיגיטלית והרחבת הקנסות המנהליים.

יעקב שבתאי: כל הנושא הזה כבר בטיפול וכבר התחלנו לעבוד עליו עם הגורמים הרלוונטיים.

עמיחי שיקלי: איך זה מתכתב עם מה שאמר קודם השר, איך זה מתמזג?

עמיחי שיקלי: הרי הוא הציב יעדים ואתה הצבת יעדים, ואלה יעדים שונים לגמרי.

יעקב שבתאי: יעדי משטרת ישראל הוצבו כמעט חודשיים אחרי שנכנסתי לתפקיד ואושרו על ידי השר לבט"פ הקודם.

יעקב שבתאי: כרגע יש מדיניות, אנחנו נצטרך ללמוד אותה, לעשות את ההתאמה.

יעקב שבתאי: הכול מתמשק לאותם נושאים, וכמובן יבוצעו ההתאמות הרלוונטיות בהתאם למדיניות השר.

יעקב שבתאי: נושא של שיטור מותאם.

יעקב שבתאי: הנושא של שיטור בקהילות ובאוכלוסייה ייחודית.

יעקב שבתאי: גם פה נתנו מענה בהקמה של חטיבת קהילות.

יעקב שבתאי: אותה חטיבת קהילות אמורה לתת מענה לחרדים, לאנשים עם מוגבלויות, לבני העדה האתיופית, לקשישים, לנוער בסיכון.

יעקב שבתאי: אני יכול כבר לספר לכם על פעילות שכבר קיימנו.

יעקב שבתאי: יש פרויקט שנקרא פרויקט מיל"ה במשטרת ישראל, התחיל עוד בתקופת כהונתו של המפכ"ל יוחנן דנינו.

יעקב שבתאי: הפרויקט הזה מדבר על בני נוער קטינים שעוברים עבירה פלילית ובאיזשהו מקום זה חוסם אותם מלהתקדם בהמשך.

יעקב שבתאי: התוכנית כוללת 36 מפגשים, בהם נפגשים אותם בני נוער עם אנשי משטרה, עם אנשי קהילה, והמטרה היא להחזיר אותם לדרך הישר.

יעקב שבתאי: בסוף המפגשים האלה הרישום הפלילי של אותם בני נוער נמחק והם יוצאים לדרך חדשה.

יעקב שבתאי: מה שהספקנו לעשות בחודש האחרון, קראתי לזה מיל"ה בקיץ, על מנת שלא להגיע למצב של פריסה לאורך שנה.

יעקב שבתאי: לא מעט בני נוער שנמצאים באחוז הסיכון הזה לא בדיוק היו בקייטנות או בחוגים מבחינה תקציבית בגב הכלכלי שלהם, והסבירות שאותם בני נוער היו משוטטים וגורמים נזקים נוספים בתקופת הקיץ הייתה גבוהה.

יעקב שבתאי: ריכזנו כ-420 בני נוער מהחברה החרדית, מהחברה הערבית, מבני העדה האתיופית, מהערים בתוך תחומי מדינת ישראל, ובחודש וחצי עשינו להם סוג של קייטנה על מנת שיהפכו להיות אזרחים טובים יותר.

יעקב שבתאי: זה בהחלט היה אחד הפרויקטים שנתנו את המענה.

מירב בן ארי: דקה לסיום.

יעקב שבתאי: יש זמן פציעות?

מירב בן ארי: יש זמן פציעות.

יעקב שבתאי: אני רוצה לדבר גם על העוצמה האנושית.

יעקב שבתאי: הנושא של תדמית המשטרה.

יעקב שבתאי: זה משהו שניתן עליו את הדעת.

יעקב שבתאי: כל הזמן דיברנו במושגים של אמון המשטרה.

יעקב שבתאי: בשביל לזכות באמון המשטרה אנחנו צריכים להוכיח עשייה, והחובה מוטלת עלינו.

יעקב שבתאי: הנושא הטכנולוגי.

יעקב שבתאי: לא אכנס פה לכל הפרטים, אבל זה גם תחום שאם אנחנו רוצים לעשות מהפכה אמיתית זה הטכנולוגיה, ואנחנו על זה.

יעקב שבתאי: התחום האחרון זה משטרה מבצעית וחדשנית.

יעקב שבתאי: כל הנושא של מגע והיערכות לחירום, אגף התנועה, להיכנס לנושא של אכיפה דיגיטלית.

יעקב שבתאי: הנושא של החוסן הארגוני, נושא של משטרה ירוקה.

יעקב שבתאי: זה גם משהו שאנחנו מובילים אותו, וכבר התחלנו.

יעקב שבתאי: מיד אתייחס לדברים שכבר בוצעו.

יעקב שבתאי: לנושא של מיקוד בחברה הערבית פחות אתייחס כרגע, כי יש דיון שלם מאוחר יותר.

יעקב שבתאי: רק אגיד מילה אחת.

יעקב שבתאי: יש פה שינוי תפיסה מהותי לגבי הטיפול בחברה הערבית.

יעקב שבתאי: אם עד עכשיו כל טיפול היה בצורה מחוזית נקודתית, היום הראייה היא הוליסטית.

יעקב שבתאי: היום אנחנו בונים את זה בתקיפה של אותם סכסוכים במצב של שליטה ברמה הארצית על כל הסכסוכים שקיימים היום בארץ, ומדובר על מאות.

יעקב שבתאי: אבל שנדע איזה סכסוך מדמם יותר ואיפה אנחנו צריכים להטיל את המשאבים שלנו.

יעקב שבתאי: יש פה הרבה שיתופיות עם הקהילה, יש פה הרבה פרויקטים חברתיים, יש פה הרבה פרויקטים שמשטרת ישראל תיכנס לתחום החינוכי.

יעקב שבתאי: יש פה הרבה קטע של תקשורת עם האוכלוסייה במדיה החדשה בערבית בכלי התקשורת, גם על מנת להבין מה קורה וגם על מנת להעביר את המסרים.

יעקב שבתאי: זה ממש על הקצה, אבל במקביל להקמה של יחידות כלכליות בתקיפה של אותם תחומים שמטרידים אותנו.

יעקב שבתאי: מה עשינו?

יעקב שבתאי: מתחילת השנה הספקנו להקים את אגף סייף.

יעקב שבתאי: חנכנו אותו רק לפני כשלושה שבועות.

יעקב שבתאי: ייקח קצת זמן, לכל אלה ששואלים מה עם האגף.

יעקב שבתאי: זה להקים את הגופים הטכנולוגיים, את המערכים הדסקאיים שידעו לנתח ולתת הכוונה ממוקדת.

יעקב שבתאי: אבל העסק הזה כבר עובד.

יעקב שבתאי: הקמנו את חטיבת הקהילות שכבר פעלה, ונתתי דוגמה לעשייה.

יעקב שבתאי: הנושא של המהפכה הירוקה, תחנות המשטרה מתחילות ללכת לכיוון הזה.

יעקב שבתאי: כבר רכשנו כלים, גם אופנועים חשמליים וגם כלי רכב חשמליים.

יעקב שבתאי: העסק הזה יקר ואנחנו חייבים לעשות את זה בצורה מודרגת.

יעקב שבתאי: תחום האכיפה הכללית.

יעקב שבתאי: הוקמו שתי יחידות כלכליות שפועלות ופעלו כבר במסגרת אגף סייף ויש לנו תוצאות יפות.

יעקב שבתאי: בתחום תפיסות האמל"ח יש לנו עלייה משמעותית, למעלה מ-1,700 כלי נשק נתפסו במהלך השנה האחרונה.

יעקב שבתאי: יש עלייה של 36% בכמות כתבי האישום לאלה שעוסקים באמל"ח.

יעקב שבתאי: על השאלה שלך לגבי הענישה נדבר בהמשך.

יעקב שבתאי: נתוני הפשיעה.

יעקב שבתאי: בתחום הסחיטה יש לנו עלייה של 31% בתיקים.

יעקב שבתאי: צריך להבין, אירועי סחיטה הם אירועי חשיפה.

יעקב שבתאי: אלה אירועים שצריך לבוא ולשכנע את האדם שיתלונן.

יעקב שבתאי: יש גם מתלוננים בתוך הקבוצה הזאת, אבל אלה לא אירועים שגנבו לי ואני יודע לפצח את הדבר הזה.

יעקב שבתאי: בוצע רה-ארגון גם בתוך משטרת ישראל.

יעקב שבתאי: מחוז חוף שונה קצת במבנה התפיסה שלו ונתנו מענה לכל רכס.

יעקב שבתאי: יחידה 33 הוגדלה על מנת לתת מענה מבצעי לכל אותם טיפולים של יחידות מיוחדות, והקמנו יחידות נוספות לטיפול במגזר הערבי.

יעקב שבתאי: אני מסיים בגלל קוצר הזמן, לצערי.

מירב בן ארי: אני מבקשת מכל חבר כנסת שתי דקות, שאלה או התייחסות.

איתמר בן גביר: זה קצר מאוד, מה זה?

מירב בן ארי: אין מה לעשות.

מירב בן ארי: אם המפכ"ל עמד בזה, גם אתם יכולים.

מירב בן ארי: חבר הכנסת אוחנה.

אמיר אוחנה: מוותר.

מירב בן ארי: תודה.

מירב בן ארי: חבר הכנסת הלוי.

מאיר יצחק הלוי: אני רוצה להתמקד בדברים שאמרתי לשר, אדוני המפכ"ל, הנושא של האלימות ברשתות החברתיות.

מאיר יצחק הלוי: אנחנו מציפים את הנושא הזה.

מאיר יצחק הלוי: חשובה מאוד הרוח הגבית שלכם.

מאיר יצחק הלוי: מחר אנחנו פותחים את השדולה שעניינה לטפל בתופעה שמובילה לא רק לפגיעה בצעירים, אלא גם באנשים שיושבים על צמתים משמעותיים שנסחטים על ידי עבריינים דרך המדיות הללו.

מאיר יצחק הלוי: אני יודע להגיד שהמערכות האוכפות נמצאות במבוכה גדולה מאוד, אם זה פרקליטות, אם זה משטרה, אם זה בתי משפט ואם זה גם מערכות החינוך.

מאיר יצחק הלוי: הן לא יודעות איך לגעת בנושא הזה, ואני חושב שמדובר פה באירוע שאני מגדיר אותו כמעט אסטרטגי.

מאיר יצחק הלוי: אני רואה בזה את הלקונה החברתית המשמעותית ביותר שמקרינה גם על הממד הפלילי, ואני חושב שטוב שכולנו נסתער על המשימה.

מאיר יצחק הלוי: היא עדיין לא גדלה לממדים מפלצתיים, אבל היא ממש בדרך לשם.

מאיר יצחק הלוי: ואני מניח שאתה יודע טוב ממני על מה אני מדבר.

מירב בן ארי: תודה רבה.

מירב בן ארי: חבר הכנסת בן גביר, בבקשה.

איתמר בן גביר: אדוני המפכ"ל, אתה דיברת על תקציב, אבל לפי הנתונים שבידי תקציב המשטרה הוכפל בעשור האחרון, ולמרות זאת זה לא מנע את כל מה שראינו כולנו בחודשים האחרונים, במיוחד מה שקרה בלוד ובכל מדינת ישראל.

איתמר בן גביר: זריקת בקבוקי תבערה, זריקת אבנים, ירי גם על שוטרים, גם על אזרחים.

איתמר בן גביר: אני חושב שאחת הבעיות היא האמירה שלך שיכול להיות שכדאי שתתנצל עליה באופן פומבי, כשדיברת על לטפל בטרוריסטים משני הצדדים, יהודים וערבים.

איתמר בן גביר: אין משוואה דומה, אין מה לעשות.

איתמר בן גביר: אני לא מכליל את כל הערבים, חלילה וחס, אבל היו שם גורמים ערבים שרצו לרצוח.

איתמר בן גביר: חסונה הזה, שהרגו אותו, יצא לרצוח, הלך לזרוק בקבוקי תבערה על יהודים.

איתמר בן גביר: המשוואה הזאת שאומרים טרוריסטים על יהודים שבאו לעזור, זה רק עודד ותגבר את הטרור.

איתמר בן גביר: מאז הכהונה שלך, אני חייב להגיד לך, יש כניעה טוטאלית של המשטרה.

איתמר בן גביר: בשער שכם דרשו להסיר את הגדרות, הסרת את הגדרות, כי הם מאיימים.

איתמר בן גביר: איפה הפסיקה של בית המשפט העליון שלא נותנים וטו למי שמאיים באלימות?

איתמר בן גביר: בשמעון הצדיק דרשו להסיר מחסומים, נתת הוראה להסיר את המחסומים.

איתמר בן גביר: בהר הבית, יש נוהל של הכנסת שחבר כנסת צריך לתאם עם המשטרה.

איתמר בן גביר: אחמד טיבי – ויוגש על זה בג"ץ ואולי גם תביעה אזרחית – נכנס בלי תיאום.

איתמר בן גביר: הוא לא צריך.

איתמר בן גביר: איך הוא אמר?

איתמר בן גביר: אני מוסלמי.

איתמר בן גביר: ושיקלי ואני חייבים לתאם, ואם אנחנו לא מתאמים זורקים אותנו החוצה.

איתמר בן גביר: זו מדיניות חלשה, זו מדיניות שמשדרת מסר של כניעה.

איתמר בן גביר: לא היו עצורים כמעט, וגם כשהיו עצורים שחררתם אותם אחרי יום-יומיים.

איתמר בן גביר: ראיתי סרטון מדהים.

איתמר בן גביר: מפקד משטרת לוד בא לאחד הפורעים לו: לא, בבקשה, תירגעו, תירגעו.

איתמר בן גביר: מה זה?

איתמר בן גביר: אם זה היה קורה ביצהר, אם זה היה קורה בחברון, מישהו היה מדבר עם פורע?

איתמר בן גביר: היו מכניסים אותו למעצר באותו רגע.

איתמר בן גביר: ואולי אחת הבעיות, שאתה מהרגע הראשון שנכנסת לתפקיד כל הזמן מחפש איך לאזן.

מירב בן ארי: תסיים.

איתמר בן גביר: אני תכף מסיים.

איתמר בן גביר: אגב, אמיר אוחנה לא דיבר.

מירב בן ארי: אל תדאג, זה רק עזר לכם.

איתמר בן גביר: אני צוחק.

איתמר בן גביר: אולי אחת הבעיות היא שמרגע שנכנסת לתפקיד כל הזמן רצית לרצות, להגיד שיש חוסר שוויון.

איתמר בן גביר: אגב, ממתי מפכ"ל מדבר על חוסן שוויון?

איתמר בן גביר: לא ראיתי דבר כזה.

איתמר בן גביר: פעם ראשונה בהיסטוריה של מדינת ישראל מפכ"ל בא לכאן ואומר שבגלל חוסר השוויון הם מתפרעים.

איתמר בן גביר: אתה נותן להם צידוק.

איתמר בן גביר: אתה מבין מה אתה עושה?

יעקב שבתאי: אל תפרש אותי לא נכון ממה שאמרתי.

איתמר בן גביר: אתה מבין לאן אתה לוקח אותנו?

איתמר בן גביר: משפט אחרון, במחוז ש"י, כשהייתה בעיה של נערי גבעות שריססו בגרפיטי, בטושים, הקמתם מחלקה לפשיעה לאומנית.

איתמר בן גביר: הבאתם חוקרים, הבאתם אנשים מקצוענים ואכפתם את החוק.

איתמר בן גביר: כל בקשת מעצר, לא נעתרו לכם, עיכובי ביצוע ישר למחוזי.

איתמר בן גביר: למה אין לך מחלקה לפשיעה לאומנית, לא בצפון ולא בדרום, לא ברהט ולא באום אל-פאחם?

איתמר בן גביר: כשל מוחלט.

מירב בן ארי: תודה.

מירב בן ארי: חבר הכנסת שיקלי, בבקשה.

עמיחי שיקלי: תודה רבה.

עמיחי שיקלי: כבוד המפכ"ל, תחת פיקודך מדינת ישראל התמודדה עם אחד האירועים הביטחוניים החמורים בתולדותיה במסגרת מבצע שומר החומות.

עמיחי שיקלי: לא אני ולא אף אזרח, אני מניח, חושב שמי שאחראי לזה זה באופן בלעדי המשטרה או אתה.

עמיחי שיקלי: אנחנו גם זוכרים שזו לא הייתה אותה הממשלה.

עמיחי שיקלי: אחרי שאמרנו את כל הדברים האלה, המשטרה היא משטרה לאומית, היא אחראית לביטחון אישי-חברתי לאזרחי המדינה.

עמיחי שיקלי: המשטרה בשומר החומות נכשלה במשימתה ולא סיפקה ביטחון ולא סיפקה הגנה לתושבי לוד ולתושבי עכו ולתושבי גוש משגב שהיו צריכים לנסוע בשיירות.

עמיחי שיקלי: המשטרה לא חתרה למגע.

עמיחי שיקלי: לצערי התוצאות שהיא הביאה הן תוצאות בלתי נסבלות, והיעדים שהוצגו כאן לאור מה שראינו בשומר החומות לא מותאמים.

עמיחי שיקלי: אין הלימה בין היעדים, האזרח תחילה, שיטור מותאם ועוצמה אנושית, לבין חומרת האירועים שראינו כאן.

עמיחי שיקלי: גם כשאנחנו מסתכלים על מה שקורה כרגע בנגב, על החגיגות של אמל"ח בלתי חוקי שמסתובב אצל הבדואים, גלוקים אם-16, מטווחים חופשי בשטח, ירי מלקיה לכרמים.

עמיחי שיקלי: הצעדות האלימות של המון ערבי בעכו, בלוד.

עמיחי שיקלי: צריך גם לדעת לקרוא לילד בשמו.

עמיחי שיקלי: דיברת קודם על הנושא של אי שוויון, ואני מצטרף לדבריו של בן גביר.

עמיחי שיקלי: צריך להבחין בין אי שוויון לבין התקוממות לאומנית.

עמיחי שיקלי: בשומר החומות הייתה התקוממות לאומנית.

עמיחי שיקלי: זה בדיוק מה שהיה, ומי שליבה את אותה התקוממות לאומנית זה גם חברי כנסת, אחד מהם הוא איימן עודה שבמפורש קרא לאינתיפאדה.

אוסאמה סעדי: אתה המסית הראשון.

אוסאמה סעדי: תפסיק להסית.

אוסאמה סעדי: הוא לא פה, תפסיק להסית נגדו.

מירב בן ארי: אוסאמה סעדי, שב בבקשה.

אוסאמה סעדי: את צריכה להפסיק אותו.

מירב בן ארי: אתה לא עומד וצועק, קודם כל.

מירב בן ארי: שיקלי, בבקשה לסיים.

איתמר בן גביר: בריון האוסמאה הזה.

איתמר בן גביר: הוא צועק אז אתה צריך לסיים?

מירב בן ארי: מה זה קשור?

מירב בן ארי: הוא צריך לסיים והוא צריך לשבת.

עמיחי שיקלי: אתמול אנשים נרגמו באבנים בלוד.

עמיחי שיקלי: אתמול היו אירועים אלימים בלוד.

עמיחי שיקלי: בעכו לא נפתחו תחנות שיטור מחדש.

עמיחי שיקלי: אני חושב שהמצב הוא מצב חמור בנושא הזה.

עמיחי שיקלי: ואני אומר לקראת יום הכיפורים ובהתחשב במה שקורה בגבולות, אני מוטרד מאוד מתפקודה של משטרת ישראל.

מירב בן ארי: תודה.

מירב בן ארי: חברת הכנסת סטרוק, שתי דקות.

מירב בן ארי: בבקשה לעמוד בזמן.

אורית סטרוק: אני אשתדל מאוד, מירב.

אורית סטרוק: אני יוצאת מאוד מודאגת מהדיווח והמצגת של המפכ"ל.

אורית סטרוק: אנחנו בעשרת ימי תשובה, חשבתי לתומי שתהיה תשובה.

אורית סטרוק: חשבתי לתומי שהמפכ"ל הבין שהיו טעויות איומות בניהול של האירוע הזה, שבצדק קרא לו חבר הכנסת שיקלי התקוממות לאומנית, ושזה יתוקן.

אורית סטרוק: אנחנו שומעים את המפכ"ל, סליחה, ככלב השב על קיאו.

מירב בן ארי: חברת הכנסת סטרוק.

מירב בן ארי: אתם מדברים, אני לא מפריעה לכם בכלל, אבל עם כל הכבוד, המפכ"ל הגיע לפה להציג את התוכנית של המשטרה לשנתיים הקרובות בעקבות תקציב המדינה.

מירב בן ארי: אירוע של ערים מעורבות, פשיעה במגזר הערבי, יש לזה דיון בנפרד.

מירב בן ארי: אז כל אחד פה אומר מה שהוא רוצה.

מירב בן ארי: איתמר, לא הפרעתי לך במילה.

מירב בן ארי: אבל חבר'ה, זה הדיון, להציג את מדיניות המשטרה.

מירב בן ארי: אז אתה רוצה לדבר על ערים מעורבות?

מירב בן ארי: יהיה על זה דיון.

מירב בן ארי: אני באמת לא מפריעה לכם, אבל אתם מגזימים.

אורית סטרוק: את צודקת, את לא מפריעה, וזכותך המלאה.

אורית סטרוק: ואת פחות מדי משתמשת בזכותך המלאה לדבר ויישר כוח.

אורית סטרוק: אבל אני מדברת על המדיניות.

אורית סטרוק: כשמפכ"ל המשטרה מציג לנו במצגת של המדיניות שלו שהפרות הסדר נובעות מאי שוויון, סליחה, זאת מדיניות עקומה שתוביל ממילא כמו מגדל פיזה לתוצאה נוראה.

אורית סטרוק: כשמפכ"ל המשטרה לא מציג בכלל בתוכנית העבודה שלו, אין לו תוכנית, אין לו נושא, אין לו אייטם של טרור לאומני, מבחינתו זה לא אירוע, זה לא אייטם שהוא צריך לטפל בו, אותי זה מאוד מדאיג.

אורית סטרוק: כשמפכ"ל המשטרה לא אומר פה שהמשטרה צריכה לתקן את עצמה בכשלים הנוראים שהיו, כי בסוף היה פה מגה אירוע, אם המשטרה קיבלה פקודה ושוטרים בעכו אמרו: אנחנו לא נכנסים לעיר העתיקה בפקודה, ותחת הפקודה הזאת לא רק רכוש הופקר, אלא בן-אדם הופקר למוות, אז הייתי מצפה שמפכ"ל המשטרה יתייחס.

מירב בן ארי: הוא יתייחס לזה.

אורית סטרוק: שמענו פה יותר מדי הרבה על שיטור, על שיפור השירות וכו'.

אורית סטרוק: לא שמענו כמעט שום דבר על נושא החקירות.

אורית סטרוק: נושא החקירות הוא בתת-תת-תת-תת רמה.

אורית סטרוק: אם עד היום לא נמצאו הרוצחים של דסטאו ביסט ברמלה, ואם עד היום - - -

מירב בן ארי: את צריכה לסיים.

מירב בן ארי: אתם שוכחים שיש כאן ועדה חסויה בשעה 13:00 והנציבה עוד לא התחילה לדבר.

מירב בן ארי: מספיק.

מירב בן ארי: פינדרוס, בבקשה.

יצחק פינדרוס: אני רוצה להצטרף לדברי חבריי, ואמרתי את זה בהקדמה שלי לפני שראיתי את זה, ואני אומר לכם שאני מזועזע.

יצחק פינדרוס: אדוני המפכ"ל, אני מכבד אותך מאוד, אתה לא אשם.

יצחק פינדרוס: אתה מנהל גוף שכך הוא מתנהל, ואמרתי את זה בהתחלה, אתם צריכים לשנות דיסקט.

יצחק פינדרוס: כשאתה כותב הפרות סדר בעקבות אי שוויון מתרחב וגידול בשסעים בחברה, זה המשפט הכי גרוע.

יצחק פינדרוס: זה הזמין את אינתיפאדת שומר החומות.

יצחק פינדרוס: אני אסביר את מה שאני מתכוון.

יצחק פינדרוס: אני בא מחברה שיש בה אי שוויון.

יצחק פינדרוס: אי שוויון נוראי.

יצחק פינדרוס: החברה הערבית גם סובלת מאי שוויון.

יעקב שבתאי: אז אתה מסכים איתי.

יצחק פינדרוס: לא.

יצחק פינדרוס: ראשית, היא לא מתרחבת והולכת, היא מתקצרת.

יצחק פינדרוס: אי השוויון לפני עשר שנים, יגיד לך גם אחמד טיבי, היה הרבה יותר גרוע מאשר היום.

יצחק פינדרוס: בעקבות ממשלת נתניהו שהם לא אוהבים, השתנו הרבה דברים באי שוויון.

יצחק פינדרוס: גם בחברה החרדית השתנה אי השוויון, זה לא מתרחב והולך.

יצחק פינדרוס: ההכלה של משטרת ישראל, ואני אומר לך את זה, אדוני המפכ"ל, אמרתי את זה לאהרונוביץ' כאשר מפקד המחוז אז הכיל את האירועים בהר הבית שהביאו לסכינים.

יצחק פינדרוס: אמרתי את זה לנתניהו לפני חמישה חודשים, לפני שומר החומות, אמרתי לו שהוא מזמין אינתיפאדה.

יצחק פינדרוס: המשפט הזה מזמין אינתיפאדה.

יצחק פינדרוס: אתה מזמין את האירועים האלה במשפט הזה.

יצחק פינדרוס: כשאתה מכיל אירוע הכי קטן, יריקה, או אומר בואו נסגור את התיק ונשתיק את הדבר הזה, גם בחברה החרדית.

יצחק פינדרוס: יושב לידך ניצב שאני התווכחתי איתו כשהייתי בירושלים על אי הכניסה שלו למאה שערים, ועשר שנים כמעט הם נזהרו לא להיכנס למאה שערים.

יצחק פינדרוס: אמרתי לו: אתה גורם לבעיות, אתה מזמין את זה.

יעקב שבתאי: היום לא נכנסים למאה שערים?

יצחק פינדרוס: עכשיו אתם גיבורים.

יצחק פינדרוס: אני נותן את זה כדוגמה.

יצחק פינדרוס: אתם מזמינים.

יצחק פינדרוס: כשאת מדברת על מדיניות משטרה, אם לא תשנו דיסקט זה לא יקרה.

יצחק פינדרוס: אני רוצה לספר שני סיפורים קטנים אישיים בפחות מדקה.

יצחק פינדרוס: ראשון, אני הייתי בלוד לפני שנשרפה הניידת.

מירב בן ארי: די.

מירב בן ארי: דיברנו על לוד.

יצחק פינדרוס: הניידת הזמינה את השריפה.

מירב בן ארי: חברת הכנסת קטי שטרית.

מירב בן ארי: מספיק, אתם חוזרים אחד על דברי השני.

יצחק פינדרוס: גם את מזמינה אינתיפאדה.

מירב בן ארי: אני סובלנית אתכם לאורך שעות.

מירב בן ארי: הבהרת את הנקודה, לא תדבר עוד פעם על לוד.

יצחק פינדרוס: לא על לוד.

יצחק פינדרוס: אני מדבר על הכלה.

מירב בן ארי: חברת הכנסת קטי שטרית, שתי דקות בבקשה.

יצחק פינדרוס: גברתי היושבת-ראש, אם אתה רוצה תתחילי להזמין פה סדרנים להוציא אותנו.

יצחק פינדרוס: אם ככה את מנהלת את הדיונים ואת לא נותנת לסיים לדבר, תתחילי להזמין לפה סדרנים כבר מעכשיו.

מירב בן ארי: אז אני אוציא אותך.

מירב בן ארי: אני לא רוצה להגיע לזה.

מירב בן ארי: חברת הכנסת קטי שטרית.

יצחק פינדרוס: זה נושא הרבה יותר חשוב.

מירב בן ארי: פינדרוס, אני קוראת אותך לסדר פעם ראשונה.

יצחק פינדרוס: את יכולה לקרוא שלוש פעמים, תקראי ארבע פעמים.

יצחק פינדרוס: מה זה הדבר הזה?

קטי קטרין שטרית: אני בכלל הגעתי לכאן בגלל הדיון על לוד.

קטי קטרין שטרית: אבל שמעתי אותך בדרך על המדיניות, ולא יכולתי לא לחשוב – בספרה של מרגרט תאצ'ר היא מספרת שהיא הגיעה לרופא לבדיקות הרגילות, אז הוא שאל אותה: מרגרט, איך את מרגישה?

קטי קטרין שטרית: היא השיבה: אני לא רוצה שתשאל אותי איך אני מרגישה, מספיק לדבר על רגש, אני רוצה שתשאל אותי מה אני חושבת, מה הרעיונות שלי, מה החזון שלי.

קטי קטרין שטרית: מה שקורה היום למשטרת ישראל זה שהיא רק מרגישה.

קטי קטרין שטרית: היא מכילה, היא מרגישה.

קטי קטרין שטרית: ואתה רואה את זה קורה בכל מיני מקומות.

קטי קטרין שטרית: צר לי מאוד עליכם.

קטי קטרין שטרית: אני ממש משתתפת בצערכם, כי אתם הגעתם למצב שבו אתם לא יכולים באמת ובתמים להביע את דאגתכם ממה שקורה.

קטי קטרין שטרית: הרי מה שקרה במאי יקרה או-טו-טו.

קטי קטרין שטרית: אתה יודע מה, זה קורה, רק שהתקשורת גם היא מכילה.

קטי קטרין שטרית: ביולי הייתה התפרעות בבית ספר בלוד, במעוז חיים.

קטי קטרין שטרית: היה יידוי אבנים.

קטי קטרין שטרית: היה ניסיון דריסה של קשיש.

קטי קטרין שטרית: מישהו שמע על זה?

קטי קטרין שטרית: לא.

קטי קטרין שטרית: כי אנחנו מכילים.

קטי קטרין שטרית: אנחנו מכילים את הרקטות היום בדרום, אנחנו מכילים את הקורונה, אנחנו מכילים את הכול.

קטי קטרין שטרית: בסופו של דבר זה יתפוצץ בפרצוף גם שלכם ובעיקר בשלנו.

מירב בן ארי: תודה רבה, חברת הכנסת קטי שטרית.

מירב בן ארי: אחרון הדוברים, חבר הכנסת אחמד טיבי.

אחמד טיבי: תודה רבה.

אחמד טיבי: עד היום נרצחו יותר מ-80 ערבים בתוך מדינת ישראל בגל של פשיעה חמורה.

אחמד טיבי: זה הנושא הכואב, המדאיג והמקומם ביותר בחברה הערבית.

אחמד טיבי: כל אחד מהם הוא עולם ומלואו.

אחמד טיבי: הוא יקר להוריו, הוא יקר לחברה כולה.

אחמד טיבי: נהרגו צעירים, נהרגו מבוגרים, נהרגו נשים.

אחמד טיבי: לפני כמה ימים יועץ של שר בכיר גם נרצח.

אחמד טיבי: לפני יומיים-שלושה ירו על ניצב בכפר כנא.

אחמד טיבי: המפכ"ל, ארגוני הפשיעה פשוט לא סופרים אתכם.

אחמד טיבי: הם יותר חזקים מכם, הם שולטים בשטח, הם מכתיבים את הדברים והדם ממשיך לשטוף את הרחובות של החברה הערבית.

אחמד טיבי: אני מסייג את עצמי ואני יודע שבעיקרון אתם הרבה יותר חזקים מהם.

אחמד טיבי: אתם משטרה מקצועית וחזקה.

אחמד טיבי: אם אתם רוצים, אתם יכולים.

אחמד טיבי: למשל בנתניה רציתם ויכולתם בתקופתו של דנינו.

אחמד טיבי: בנהריה, בגוש דן, כשאתם רוצים אתם יכולים.

אחמד טיבי: תראו מה היה בימים האחרונים כשהפעלתם כוחות, כשהחלטתם להשיג מטרה.

אחמד טיבי: כשאתם רוצים אתם יכולים.

אחמד טיבי: בחברה הערבית יש הרגשה שכאילו אתם מטפלים בחצר האחורית והכאב הוא של החברה הערבית בלבד בנושא החמור הזה.

אחמד טיבי: ולכן אי אפשר להשלים עם המצב שהיחס אל הערבי, גם כשהוא חי וגם כשהוא נרצח, הוא יחס מפלה, והאחריות היא עליך באופן אישי, גם על השר, גם על ממשלת ישראל, להביא לשינוי המצב ושלאזרח הערבי תהיה זכות של חיים שווים.

אחמד טיבי: לא שוויון בחיים.

אחמד טיבי: אגב, אפרופו הפגנות - - -

מירב בן ארי: לא, אחמד.

מירב בן ארי: יש לנו דיון שאולי נגיע אליו היום, ב-13:30, שנדחה עכשיו ל-14:00.

מירב בן ארי: יש לכם זימון, תבואו לזה.

מירב בן ארי: אוסאמה, בבקשה.

אחמד טיבי: אנחנו נבוא לכל דיון.

מירב בן ארי: הנציבה כאן מחכה, היא עוד לא התחילה את הסקירה שלה.

אחמד טיבי: אני לא סיימתי.

מירב בן ארי: לא, זה לא יעבוד ככה.

אחמד טיבי: פה נאמר משהו לגבי כולם, ואני רוצה להגיד משהו אחר.

מירב בן ארי: אתם עושים צחוק.

אחמד טיבי: את מבזבזת את זמן הוועדה.

אחמד טיבי: אין הפגנות בגלל אי שוויון, יש הפגנות בגלל הפליה, בגלל - - -

איתמר בן גביר: איזו הפליה?

איתמר בן גביר: ההפליה היא לטובתך.

איתמר בן גביר: לך נותנים להיכנס לאן שאתה רוצה.

מירב בן ארי: חבר הכנסת אוסאמה סעדי, שתי דקות, בבקשה.

אוסאמה סעדי: אני דיברתי גם בפני השר וגם בפני המפכ"ל גם על הנושא הזה של הפשיעה והזכרתי את אנאס אלוחואח ואת מספר הנרצחים, ואני לא קיבלתי תשובה.

אוסאמה סעדי: יכול להיות כשהייתי בוועדה אחרת.

אוסאמה סעדי: רמת הפענוח של הרציחות, אם אנחנו מדברים על 83 הרוגים מתחילת השנה, אני יודע שאולי פוענחו בקושי 10 או 13 מקרים.

אוסאמה סעדי: ברגע שאין פענוח, אין הרתעה ועבריינים פוטנציאליים רואים שקל מאוד לבוא לעראבה לתוך בית.

אוסאמה סעדי: אדוני המפכ"ל, נכנסו לתוך בית, חתן שהתכונן לחתונה שלו, חמודי נסאר, רצחו אותו בביתו.

אוסאמה סעדי: ואין נעצרים.

אוסאמה סעדי: סגן השר סגלוביץ' היה ליד הבית שלו.

אוסאמה סעדי: ברגע שאין פענוח, אין מעצרים, אין כתבי אישום, הפשע ימשיך להשתולל.

קטי קטרין שטרית: אבל תתמכו בהם כשהם יעשו מעצרים ואל תגנו אותם.

קטי קטרין שטרית: אל תגבו את האחרים, תגבו את המשטרה.

אוסאמה סעדי: ראית שמישהו מאתנו גיבה רוצח?

אוסאמה סעדי: תפסיקו עם זה.

קטי קטרין שטרית: צריך לגבות את המשטרה ולא להעלות הצעות לסדר ושאילתות.

מירב בן ארי: זה מפריע.

אוסאמה סעדי: נושא אחרון, ואני רוצה תשובה, אדוני המפכ"ל.

אוסאמה סעדי: דיברו על לוד.

אוסאמה סעדי: מי שנרצח ראשון זה השאהיד מוסא חסון.

איתמר בן גביר: שבא לזרוק בקבוק תבערה.

אוסאמה סעדי: לא זרקו.

איתמר בן גביר: יש סרטונים, יש צילומים שהם זורקים בקבוקי תבערה.

אוסאמה סעדי: תפסיק להסית.

איתמר בן גביר: בא לזרוק בקבוקי תבערה.

אוסאמה סעדי: יש מצלמות, יודעים מי ירה.

אוסאמה סעדי: למה לא עושים שום דבר?

מירב בן ארי: אנחנו עוברים להתייחסות של המפכ"ל.

מירב בן ארי: אדוני, חמש דקות, ואנחנו עוברים לנציבה.

מירב בן ארי: אין שאלות ואין הערות, יש התייחסות של המפכ"ל.

מירב בן ארי: זו הוועדה לביטחון פנים, זה דיון ראשון שבאת להציג מדיניות.

מירב בן ארי: יהיו כאן עוד הרבה דיונים על ערים מעורבות, על הפשיעה במגזר הערבי.

מירב בן ארי: זה לא הדיון כרגע.

מירב בן ארי: תתייחס לגופו של עניין, זה בסדר.

מירב בן ארי: כל ההערות שהיו כאן – חלקן עוד נשמע גם בחודשים הקרובים.

מירב בן ארי: אבל היום זו הצגה של המדיניות.

מירב בן ארי: בבקשה, אדוני.

יעקב שבתאי: אתחיל עם סוגיית שומר החומות.

יעקב שבתאי: אכן משטרת ישראל בתחילת האירוע נתפסה כשהיא לא מספיק חזקה בלי כל ריכוז האמצעים.

יעקב שבתאי: רוב כוחות משטרת ישראל היו מרוכזים בירושלים, ביום ירושלים, וכל מחוזות משטרת ישראל תגברו.

יעקב שבתאי: הופתענו מהאירוע.

איתמר בן גביר: חבל.

מירב בן ארי: בלי הערות ביניים.

יעקב שבתאי: מסכים.

יעקב שבתאי: חלק מנושא הפקת הלקחים זה לראות איך לא נופתע בפעם הבאה, כל הגורמים.

יעקב שבתאי: אבל יחד עם זאת אני אומר, מהרגע שהבנו את עוצמת האירועים וכמות האירועים שהיו, תוך פחות מ-24 שעות ניתן מענה בכל הארץ, תוך ארבעה ימים חוסלה האינתיפאדה.

אורית סטרוק: אה, עכשיו זה אינתיפאדה.

יעקב שבתאי: אל תפריעו לי בבקשה.

יעקב שבתאי: שמעתי אתכם, עכשיו תקשיבי.

יעקב שבתאי: תוך ארבעה ימים חוסלה האינתיפאדה עם אפס הרוגים, עם מינימום אמצעים.

איתמר בן גביר: אין מה לשבח אפס הרוגים.

איתמר בן גביר: בגלל אפס הרוגים הם המשיכו להתפרע.

איתמר בן גביר: יורים עליך, אתה צריך לירות.

איתמר בן גביר: מה אתה משבח?

אורית סטרוק: באמת, לא מובן - - -

מירב בן ארי: חברת הכנסת סטרוק, אני קוראת אותך לסדר פעם ראשונה.

אחמד טיבי: אדוני המפכ"ל, תחזור בך מהביטוי אפס הרוגים.

אורית סטרוק: איך אפשר לומר אפס הרוגים?

אורית סטרוק: - - - שילם בחייו.

מירב בן ארי: טיבי, אני קוראת לך פעם ראשונה.

אחמד טיבי: היו הרוגים ערבים.

איתמר בן גביר: היו הרוגים יהודים.

יעקב שבתאי: אני לא חוזר בי.

אורית סטרוק: איך אתה לא מתבייש?

מירב בן ארי: חברת הכנסת אורית סטרוק, פעם שנייה.

מירב בן ארי: איתמר בן גביר, פעם ראשונה.

מירב בן ארי: אוסאמה, פעם ראשונה.

יעקב שבתאי: אני אומר עוד פעם, בארבעה ימים חוסלה פה אינתיפאדה.

יעקב שבתאי: אני הייתי במאורעות אוקטובר, והאירועים פה היו בעוצמה הרבה יותר גבוהה.

יעקב שבתאי: היה פה שימוש בנשק חם במסגרת האירועים.

יעקב שבתאי: היה שימוש באמצעים נוספים.

אוסאמה סעדי: פעם ראשונה, אדוני המפכ"ל, שאתה משתמש במושג הזה.

אוסאמה סעדי: הוא משתמש במושג חמור ביותר, הוא מכנה את זה אינתיפאדה.

אוסאמה סעדי: מתי אמרת, אדוני המפכ"ל, אינתיפאדה על האירועים האלה?

יעקב שבתאי: זו אינתיפאדה.

יעקב שבתאי: התקוממות מהסוג הזה כמו שהייתה בכל המקומות, בעוצמות שהיו, זה השם שצריך לקרוא לזה.

יעקב שבתאי: ובואו לא נכבס את זה במילים אחרות.

יעקב שבתאי: הייתה פה אינתיפאדה.

אחמד טיבי: עם אפס הרוגים?

יעקב שבתאי: עם אפס הרוגים מצד כוחות הביטחון.

אחמד טיבי: אה, יפה אתה מנסה לצאת מזה עכשיו.

אחמד טיבי: כך אתה מתייחס אל ההרוגים?

איתמר בן גביר: היה פחות מדי.

איתמר בן גביר: היה צריך להרוג יותר.

מירב בן ארי: אחמד טיבי פעם שנייה, אוסאמה פעם שנייה, בן גביר פעם שנייה.

אוסאמה סעדי: ככה אתה מתייחס לאדם שהתפרע והרג ערבי.

אוסאמה סעדי: אתם לא סופרים את הנרצחים הערבים.

מירב בן ארי: אוסאמה, פעם שנייה.

אוסאמה סעדי: בשבילכם זה רק אפס הרוגים לכוחות הביטחון.

אוסאמה סעדי: בושה וחרפה.

אחמד טיבי: תתנצל על מה שאמרת.

אמיר אוחנה: אוסאמה, הערבי שנהרג בא להרוג.

אמיר אוחנה: אולי תכיר בזה.

אמיר אוחנה: הוא בא עם בקבוק תבערה, טוב שירו בו.

קטי קטרין שטרית: הוא לא בא עם זר פרחים.

אוסאמה סעדי: אתה הגעת ללוד, אתה הצתת את האש כשהיית השר לביטחון פנים.

מירב בן ארי: חבר הכנסת אוסאמה, פעם שלישית.

מירב בן ארי: נא לצאת מהאולם.

מירב בן ארי: חבר הכנסת אוסאמה, צא מהאולם.

מירב בן ארי: חברים, להוציא את אוסאמה.

עמיחי שיקלי: אחמד טיבי ואוסאמה סעדי, יש לכם הזדמנות לגנות פה את מעשי הלינץ'.

עמיחי שיקלי: תגנו, בואו נראה.

מירב בן ארי: חבר הכנסת שיקלי, פעם ראשונה.

עמיחי שיקלי: יועצו של יאסר ערפאת.

עמיחי שיקלי: זה שאתה פה זה נס רפואי, תאמין לי.

אחמד טיבי: ה - - - שווה את הראש שלך.

עמיחי שיקלי: חצוף.

יעקב שבתאי: אני רוצה כן להתייחס.

יעקב שבתאי: לכמות העצורים לא היה אח ורע בשום אירוע במדינת ישראל מקום המדינה.

יעקב שבתאי: למעלה מ-2,000 עצורים שהיו מעורבים, למעלה מ-700 איש הגיעו לבתי המעצר ולבתי משפט, למעלה מ-350 כתבי אישום.

יעקב שבתאי: אלה הנתונים שיש, ועדיין יש אנשים שנעצרים על האירועים שהיו, שעולים בחקירה ואנחנו מצליחים לבסס נגדם ראיות.

יעקב שבתאי: עם כל האמוציות שיש פה, אני מנצל את ההזדמנות ורוצה להגיד תודה לכל שוטרי משטרת ישראל ולוחמי משמר הגבול שעמדו וחסמו בגופם והגנו ושמרו, ובלי אמצעים ובלי כל הכלים שאנחנו מדברים עליהם.

יעקב שבתאי: אז עכשיו מאוד מאוד נחמד לבוא ולהגיב ל-40 אירועים בלוד.

יעקב שבתאי: במסגרת האירוע שהיה שם, עם כמות השוטרים שהייתה, זו ההזדמנות שלי קבל עם ועדה להגיד תודה לכל השוטרים והשוטרות האלה.

יעקב שבתאי: לבוא בטענות זה מצוין.

יעקב שבתאי: חברי הוועדה, התפקיד שלכם עכשיו הוא לשפר דברים.

יעקב שבתאי: זה שתטיחו האשמות זה בזה לא יפתור לי את הבעיות, לא לנציבת שירות בתי הסוהר ולא לנציב הכבאות.

איתמר בן גביר: תשנה את המדיניות.

מירב בן ארי: לא להפריע.

יעקב שבתאי: איך נותנים אמצעים, איך דואגים למשאבים, איך מונעים את האירוע הבא.

יצחק פינדרוס: תשנה את הדיסקט.

יעקב שבתאי: תן גב לשוטרים, תאפשר להם לירות.

איתמר בן גביר: תן להם אור ירוק לירות.

יצחק פינדרוס: אני רואה מהגג של הבית שלי.

יצחק פינדרוס: תשנו דיסקט.

איתמר בן גביר: תן להם אור ירוק לירות.

איתמר בן גביר: תן להם גיבוי.

מירב בן ארי: תודה רבה שהגעת ושהצגת בפני חברי הכנסת את הסקירה.

מירב בן ארי: ברור שיש כאן גם הרבה מאוד תסכול, אבל בסוף יש כאן חברי כנסת שלא היה להם בכלל המקום הזה ואפילו לדבר עם מישהו מהרשויות.

מירב בן ארי: אז גם אם הטונים קצת עולים, באמת שמרתי על כבודכם לאורך כל הדיון הזה.

מירב בן ארי: אבל עדיין צריך גם להבין שלחברי הכנסת לא היה אפילו למי לפנות, למעט במכתבים ואפילו שאילתות שלא נענו במליאה.

מירב בן ארי: אז התסכול פה רב.

יצחק פינדרוס: לא היה אישור מדובר המשטרה להיפגש איתי.

איתמר בן גביר: עם מנסור עבאס הוא כן נפגש.

מירב בן ארי: אמרתי לחברי הכנסת, ועדיין אני חושבת שבעניין ההתמודדות של השוטרים בערים המעורבות ומסקנות משומר החומות שמטרידות את חברי הכנסת יתקיים כאן דיון ויבואו האנשים הרלוונטיים.

מירב בן ארי: ואנחנו לא נטריד את המפכ"ל, אלא נביא את האנשים הרלוונטיים שיגידו מה אותם דברים שכן הולכים להשתנות כדי לתת ביטחון לאותם תושבים במדינה.

מירב בן ארי: ועם כל זה אני מצטרפת לתודות שלך גם לשוטרים וגם לכוחות המג"ב שהיו שם באותן נקודות.

איתמר בן גביר: זה כולנו.

מירב בן ארי: ולגמרי מנעו התקוממות עממית שהייתה כאן.

קטי קטרין שטרית: תחזקי אותם בהוראות ולא לכבול את ידם.

קטי קטרין שטרית: שיירו.

קטי קטרין שטרית: מי שבא לירות בהם, שיירו בו.

קטי קטרין שטרית: לא יחכו שיירו בהם.

מירב בן ארי: תודה רבה למפכ"ל.

מירב בן ארי: אני מזמינה את הנציבה רב גונדר קטי פרי, בבקשה גברתי.

אורית סטרוק: זה שהם היו בלי אמצעים, והוא עוד מתגאה שהם בלי אמצעים.

מירב בן ארי: אני מתנצלת שהזמן קצר, ומיד אחר כך נעבור לוועדה שלנו.

מירב בן ארי: בכוונה שמרתי אותך לסוף כדי שתיכנסי ישר לוועדה.

מירב בן ארי: בבקשה, גברתי, 10 דקות למצגת.

מירב בן ארי: קצר, אבל יהיו עוד הזדמנויות.

מירב בן ארי: זו לא פעם אחרונה שתגיעי לפה, ואנחנו עוד נמשיך ביחד.

קטי פרי: גברתי היושבת-ראש, חברי הכנסת, חברי הוועדה, דווקא בימים האלה, שהם ימי כוננות בחוץ וימי כוננות מוגברת בתוך בתי הסוהר, אני אציג את המדיניות ואת הארגון, את שירות בתי הסוהר.

קטי פרי: נדמה לי שזה אחד הארגונים הביטחוניים שפחות מכירים אותו בציבור, ונעשית כאן עבודה של הסגל בתוך כותלי בתי הסוהר בצורה מסורה ומקצועית, ואני אעמוד על הדברים.

קטי פרי: אני כמובן אציג כאן את תוכנית רפורמת קברניט שעמלתי עליה מכניסתי לתפקיד, סדר גודל של שישה חודשים פלוס, והיא קרמה עור וגידים על פני חמישה צוותים וחמישה יעדים מרכזיים.

קטי פרי: וכמובן אתייחס לפעולות שנקטתי מאז אירוע הבריחה של ששת האסירים הביטחוניים מכלא גלבוע.

אורית סטרוק: את מוכנה להגיד מחבלים כלואים?

מירב בן ארי: תני לה לדבר.

מירב בן ארי: היא יודעת, את לא צריכה להכניס לה מילים לפה.

קטי פרי: הייעוד של הארגון הוא החזקת הכלואים כולם במשמורת בטוחה, משמורת נאותה במדינת ישראל.

קטי פרי: אנחנו בעצם ארגון הכליאה הלאומי.

קטי פרי: לאורך שני העשורים האחרונים בתי המעצר, גם המשטרתיים וגם הצבאיים, הועברו אלינו, והחזון שלנו הוא להמשיך ולהיות הכלי המוביל.

קטי פרי: המשימות המרכזיות שבהן אנחנו עוסקים, האחת זה שמירתם במשמורת בטוחה.

קטי פרי: השנייה, משמורת נאותה.

קטי פרי: אי אפשר לכלוא אסירים ולא לתת להם את המרכיבים האחרים, בתוכם מרכיבי חינוך, טיפול ושיקום.

קטי פרי: אני אעמוד על זה.

קטי פרי: בעשור האחרון אנחנו רואים מגמה של התגברות החלופות.

קטי פרי: על אף שבמדינה אין מספיק חלופות, אפשר לראות מגמה שמתכתבת עם מדיניות הכליאה והענישה במדינה, והחלופות במדינת ישראל הולכות וצוברות תאוצה, וכמות האסירים שמבצעים מאסר לא מאחורי סורג ובריח אלא בחלופות גדל.

קטי פרי: וכמובן יש מערכים שלמים של יחידות מבצעיות בתוך שירות בתי הסוהר.

קטי פרי: קצת במספרים.

קטי פרי: אני מדברת על כ-14,000 כלואים ביטחוניים ופליליים, 30 מתקנים שפרוסים על פני כל הארץ, כ-19,200 אנשי סגל, סדר גודל של כמעט 5,000 אסירים בחלופות כליאה.

קטי פרי: מפת הכליאה של מתקני הכליאה פרוסה על פני שלושה מחוזות.

קטי פרי: אני לא ארחיב, רק אגיד שמחוז מרכז הוא הגדול ביותר והוא מכיל בתוכו את האוכלוסיות הייחודיות גם כן, נשים, נוער.

קטי פרי: הוועדה עוסקת לא מעט, גברתי היושבת-ראש, בסוגיות של האוכלוסיות האלה.

קטי פרי: גם בית החולים שלנו נמצא במחוז מרכז, אוכלוסייה קשישה שנצטרך לדון בה.

קטי פרי: מחוז דרום הוא המחוז שבו מתרכזים מרבית בתי הכלא הביטחוניים וכ-60% מהאסירים הביטחוניים נמצאים במחוז הדרומי.

קטי פרי: איומי הייחוס שלנו.

קטי פרי: כפי שאפשר לראות, איום הבריחה הוא הראשון והוא נמצא על סדר יומו של כל מפקד.

קטי פרי: לצד האירוע אני אגיד שכ-300 ניסיונות בריחה וכוונות בריחה סוכלו במהלך העשור האחרון.

קטי פרי: נעשית עבודה של מיגור הפשיעה מתוך הכליאה, נעשית עבודה של איסוף מידע מודיעיני, נעשית עבודה של סיכול.

קטי פרי: בסוף צריך לזכור, אנחנו מחזיקים את שולי החברה הישראלית, מחזיקים ארגוני פשיעה, מחזיקים אסירים פליליים בעלי עבירות קשות ומחזיקים אסירים ביטחוניים.

קטי פרי: כל הדבר הזה מזוקק בסוף לבתי הסוהר עם איומי ייחוס שאנחנו מתמודדים איתם יום-יום ולפעמים כמה פעמים ביום.

קטי פרי: זה שריפות, זה הפרות סדר, תקיפת אנשי סגל, תקיפת מתקנים.

קטי פרי: בשנתיים האחרונות חווינו ירי לעבר מתקנים, גם במרכז הארץ, והשלכת רימונים, איומים כלפי אנשי סגל.

מירב בן ארי: בבתי הכלא השלכת רימונים?

אמיר אוחנה: גם בבתים וגם בבתי הכלא.

קטי פרי: גם בבתי הכלא וגם בבתים הפרטיים שלהם, מתוקף תפקידם כאנשי שב"ס.

קטי פרי: אז צריך להבין שתפקיד הסוהר הוא תפקיד מורכב, הוא תפקיד עם סיכון, הוא תפקיד שהמקצוע הוא מקצוע נרכש ושאני צריכה לתת לכל הסוהרים שלי וללוחמים שלי את הכלים לעשות את התפקיד שלהם על הצד הטוב ביותר.

קטי פרי: אעבור לשקף שמראה רק את מגמת הכליאה, כפי שאמרתי קודם, מגמה שבה גם ועדת דורנר, גם תיקון 42 וגם הבג"ץ מכוון לכך שיש צורך בריווח בתי הכלא, וכן שכל מי שלא צריך להיות בתוך הסורגים ירצה את עונשו בחלופות.

קטי פרי: בגלל שהזמן קצר, וככל שאני אוכל, אני ארחיב גם על מרכיבי השיקום.

קטי פרי: אבל אומר כמה מילים על רפורמת קברניט.

קטי פרי: מיום כניסתי לתפקיד מיניתי חמישה צוותים שעוסקים בנושאים הבאים: בביטחון במודיעין, בתר"ש טכנולוגי, לראשונה לשב"ס תר"ש טכנולוגי, בתשתיות בינוי ביניהן תכנון אשכול מגידו.

קטי פרי: התכנון של אשכול מגידו יצא לפועל כבר ב-2022.

קטי פרי: הוא תוקצב בשיתוף פעולה שלנו עם האוצר, והתכנון יצא לפועל.

קטי פרי: תכליתו לתת מענה לבתי סוהר בלתי יעילים, ישנים, תשתיות ישנות, וסגירת בתי סוהר אחרים שלא כדאי כבר להחזיק אותם וגם מרכיבי האבטחה שלהם מאוד ישנים.

קטי פרי: צוות נוסף שאני חייבת לציין אותו פה זה צוות שעוסק מכליאה לקהילה.

קטי פרי: אנחנו עושים הרבה מאוד עבודות, הרבה מאוד תוכניות, הרבה מאוד פעילויות חינוך, תעסוקה בכל התחומים, אנחנו עושים הרבה בתוך הכלא.

קטי פרי: אחוז הרצידיביזם בעשור האחרון לא ירד בצורה משמעותית.

קטי פרי: הוא עומד על כ-39%, ויש הרבה מה לעשות בממשק ובחיבור בין בתי הכלא לבין קהילות ורווחה ומועצות ועיריות.

קטי פרי: אני רואה בתכלית של הארגון שלי להחזיר חזרה את הכלואים לחברה מתוקנים יותר, עם מרכיבי שיקום.

קטי פרי: לא חכמה להוציא אותם החוצה, ואחוז ניכר מהאסירים יוצאים החוצה ללא כל תוכנית.

מירב בן ארי: ואז 40% חוזרים.

קטי פרי: 40% חוזרים.

קטי פרי: השנה הקריטית לחזרה היא השנה הראשונה, וזה ממחקרים.

קטי פרי: בתוך התוכניות יש גם עבודה מאסיבית של הסכם גג השכר.

קטי פרי: הסכם גג השכר מביא כאן התייעלות ממדרגה ראשונה בהפעלת הכוח, בטיוב הכוח, ולצד זה הסטת משאבים לטובת התעצמות, פיתוח, על מנת להוביל את הארגון למקום אחר שבו הוא צריך להיות.

קטי פרי: אין ספק, הרפורמה הזאת נדרשת, היא כבר קורמת עור וגידים ואין לי ספק שאני אמשיך להוביל אותה כדי להביא את הארגון למקום טוב יותר.

קטי פרי: ממש כך.

קטי פרי: העוגנים העיקריים בתוכנית.

קטי פרי: האחד זה באמת מבצעיות הארגון והאפקטיביות הארגונית.

קטי פרי: כל בחינת התהליכים לעומק.

קטי פרי: הדבר השני, הזכרתי אותו, התר"ש הטכנולוגי, התר"ש הבינויי לצד מגידו, גם כמובן יישום בג"ץ ה-4.5.

קטי פרי: בימים אלה אנחנו מרחיבים, גם בבית סוהר נפחא, גם בעופר וגם באלה, ובונים למעלה מ-1,200 מקומות.

קטי פרי: והשינוי בתרבות הארגונית.

קטי פרי: זה נושא שהוא חלק מרפורמת קברניט.

קטי פרי: לשנות תרבות ארגונית זה לוקח זמן, אבל זה יחד עם כל מה שמניתי עד כאן, אני בציפייה ואני סבורה שאוכל להוביל את הארגון למקומות אחרים, לשדרג אותו מכל הבחינות ובוודאי איפה שצריך לתקן לתקן, ואיפה שצריך לשנות לשנות.

קטי פרי: מבחינת הסגל.

קטי פרי: מרבית הסגל, 70% ממנו, עוסק בביטחון.

קטי פרי: שאר ה-30% עוסקים במקצועות הטיפול, החינוך.

קטי פרי: יש צוותים מקצועיים ביותר.

קטי פרי: סגל בשירות בתי הסוהר הוא הטרוגני.

קטי פרי: יש סוהר בקצה, ברצפת האגף, שעובד 4/4 בתנאים לא פשוטים, ויש בקצה השני עובדים סוציאליים, פסיכולוגים, קרימינולוגים ואנשים אחרים אקדמאיים שנותנים את המעטפת הניהולית, המנהלית והטיפולית.

קטי פרי: אפשר לראות בנתונים שכ-22% מכלל הסגל הם נשים, וחלק לא מבוטל מהן גם בתפקידי פיקוד.

קטי פרי: על נתוני האסירים אעמוד קצת מקרוב.

קטי פרי: הפליליים כ-9,500 והביטחוניים למעלה מ-4,500 היום.

קטי פרי: כפי שאמרתי קודם, החלופות המרכזיות, עבודות שירות, כבר הגענו ל-2,800.

קטי פרי: התחלנו לפני שנתיים רפורמה גם בעבודות שירות כחלק מעוגני הבג"ץ, ובעצם עבודות השירות הוארכו משישה חודשים לתשעה חודשים ואנחנו ממשיכים בפיתוח החלופה הזאת.

קטי פרי: חלופה אחרת היא כמובן האיזוק האלקטרוני.

קטי פרי: היעד שלנו זה להגיע ל-1,250.

קטי פרי: אנחנו עומדים היום על כ-800 אסירים, רובם עצורים ואסירים ברישיון, שמשתחררים באיזוק האלקטרוני.

קטי פרי: ההתפלגות של אסירים פליליים יהודים ללא-יהודים היא כמעט 50%.

קטי פרי: ההתפלגות הזאת היא לא משהו שמשתנה, זה משהו די קבוע וסטטי, אחוז לכאן ואחוז לשם.

קטי פרי: בסוף כשמטפלים במרכיבי פשיעה בחוץ, החברה שצריכה טיפול נמצאת גם בתוך הכלא.

קטי פרי: אני סבורה שאנחנו צריכים לקיים דיון גם על החברה הערבית, אבל לא פחות מזה גם על ארגוני פשיעה וגם על המדיניות בתחום הזה של מה עושים בתוך הכלא, וזה מתחבר למנגנון שאמליץ עליו, שיתחיל לפעול בתוך הכלא.

קטי פרי: מאוחר מדי לעשות את הפעולות כשהאסירים האלה יוצאים החוצה, ולכן אני חושבת שצריך גם לדון במרכיבי חינוך, שיתופי פעולה עם רשויות, שיתופי פעולה עם תוכניות כאלה ואחרות בתוך הכלא, דברים שאפשר בהחלט ליזום אותם ולרתום את כולם לעשייה למען החברה הישראלית.

קטי פרי: בסוף ההירתמות היא למען החברה כולה.

קטי פרי: מבחינת סוגי העבירות, אני יכולה להגיד באופן כללי שסוגי עבירות האלימות הם בעלייה.

קטי פרי: תמיד העבירות של הסמים והרכוש היו מהגבוהות ביותר, אבל אפשר בהחלט לראות גם עלייה באלימות וגם בעבריינות מין.

קטי פרי: ברשותכם אגיד כמה מילים בעניין האירוע.

קטי פרי: באירוע ברחו שישה אסירים ביטחוניים, חלקם עם דם על הידיים, חלקם מסוכנים.

קטי פרי: מיום קרות האירוע נקטתי בכמה פעולות, ואגיד על זה כמה מילים.

קטי פרי: הפעולות שנקטתי הן על מנת להשיג את התכלית המבצעית שהגדרתי.

קטי פרי: בין המטרות זה השגת שליטה, מניעת חקיינות והגברת ההרתעה.

קטי פרי: אגיד רק את הדברים המרכזיים שביצעתי ושמבוצעים עד עכשיו.

קטי פרי: האחד, הקמתי צוות, בשיתוף פעולה של יחידת יהלום בצה"ל, שעובד מיום קרות האירוע יחד עם אנשי מקצוע ומהנדסים, במטרה לעבור מתא לתא, מאגף לאגף, קודם כל על פני בתי הסוהר שמוגדרים כאדומים, לבדוק את המבנה ההנדסי שלהם ולראות מה המיפוי ומה יש מתחת לקרקע.

קטי פרי: דבר שני, האגף ממנו ברחו האסירים כולו פוזר.

קטי פרי: אגף שנושק אליו הועבר לבית סוהר אחר.

קטי פרי: כן פיזרתי וניידתי אסירים על מנת להשיג את התכלית שאותה הגדרתי.

קטי פרי: כמובן הגברת כל מערכי האבטחה, תגבור מלא של כוחות.

קטי פרי: השב"ס עובד בעצימות מלאה מיום קרות האירוע.

קטי פרי: לא מעט פעולות של כשירות מבצעית, החמרת הבקרה ומנגנוני הבקרה והפיקוח בתוך האגפים, וכמובן שיש גם חקירה פלילית שהיא תחת איסור פרסום ויש החלטה של השר למנות ועדה.

קטי פרי: אני ממליצה לתת לוועדה לסיים את העבודה שלה, לסיים את הבדיקה.

קטי פרי: אני ידועה שהמדיניות שלי היא נחושה, מדיניות של יד ברזל, וגם כאן המדיניות שלי תימשך.

קטי פרי: לא ארחיב מעבר לזה.

קטי פרי: מכאן אסיים.

קטי פרי: אגיד לוועדה תודה.

קטי פרי: סקרתי ממש בקצרה את הארגון.

קטי פרי: יש לי עוד הרבה מה להגיד, לא עמדתי בכלל על העבודה הענפה בהרחבה ועל היחידות הארציות ועוד ועוד מערכים שעובדים בשירות בתי הסוהר במסירות, במקצועיות.

קטי פרי: זה המקום שלי להגיד תודה רבה לסגל שלי.

קטי פרי: גם אם הייתה כאן תקלה או התרשלות כזאת או אחרת, זה ייבדק, אבל מרבית הסגל שהם הקצינים, הסוהרים והלוחמים, עושים עבודתם קודש במקום שלא כולם אוהבים לבוא אליו ולא מקום עבודה קלאסי.

קטי פרי: לצד זה גם אגיד תודה ענקית לכל כוחות הסיוע שעובדים בדקות אלה ולאורך כל הימים האחרונים בשטח.

קטי פרי: תודה רבה.

מירב בן ארי: תודה רבה, קטי.

מירב בן ארי: נעבור להערות של חברי הכנסת, בבקשה בקצרה כי אנחנו באיחור.

מירב בן ארי: שתי דקות לכל אחד.

מירב בן ארי: גם אגיד לך שהוועדה תבוא אלייך לסיור ושם תוכלי להרחיב כמו שצריך, כמו שגם הראית לי אתמול.

מירב בן ארי: אתמול הייתי גם באיילון וגם בנווה תרצה.

מירב בן ארי: תהיה לך ההזדמנות הזאת מול חברי הוועדה שיבואו.

מירב בן ארי: בבקשה, חבר הכנסת אוחנה.

אמיר אוחנה: אנקדוטה קטנה משיחת החפיפה שלי עם קודמי, עם גלעד ארדן.

אמיר אוחנה: שיחה שהייתה אמורה להימשך שעה וחצי, ואחרי שעה וארבעים אמרתי לו: גלעד, נגמר הזמן ודיברנו רק על המשטרה.

אמיר אוחנה: הוא אמר לי: כך גם תיראה הכהונה שלך.

אמיר אוחנה: למרות שזה כבר לא משרד המשטרה.

מירב בן ארי: כך גם נראית הוועדה הזאת בינתיים.

מירב בן ארי: היא לא עומדת בזמנים.

אמיר אוחנה: דווקא באתי להגיד שזאת הזדמנות נהדרת לעסוק גם בפכים הקטנים של המשטרה, שירות בתי הסוהר וכב"ה, וזה באמת אחד מהדברים שהוועדה הזאת תוכל להעלות את הנושאים החשובים בארגונים החשובים הללו על סמך הרקע והניסיון שלך, קטי, וההערכה הרבה שיש כלפייך מכל שורות שירות בתי הסוהר.

אמיר אוחנה: שמעתי ואני שומע את הדברים.

אמיר אוחנה: אני אכן מאמין שאת האדם הנכון לתקן את הדברים שבהחלט דורשים תיקון, ואין מתאים ממך לעשות זאת.

אמיר אוחנה: אני מחזק את ידייך ומייחל להצלחתך.

מירב בן ארי: תודה רבה.

מאיר יצחק הלוי: בעת הזאת אנחנו נדרשים לחזק את ידי כל העוסקים במלאכה, בעיקר את אלו שמחפשים את אותם שני פושעים, עבריינים, מחבלים שמשוטטים עדיין, וכולנו צריכים להמתין לתוצאות החקירה.

מאיר יצחק הלוי: מדובר פה באירוע מטלטל, לא רק את שירות בתי הסוהר אלא את כולנו.

מאיר יצחק הלוי: נמתין לתוצאות החקירה ונקווה מאוד שהחקירה תהיה עמוקה, מלמדת, והרבה יותר מאשר אמירה כירורגית אלא אמירה שתוביל להתוויית דרך ארוכה.

מאיר יצחק הלוי: אומרים שבכל משבר יש הזדמנות, אז אולי תהיה פה הזדמנות גם לשדרג ברמות הגבוהות ביותר את השירות ולאחל לכל העוסקים במלאכה הצלחה גדולה במשימות הקרובות.

מירב בן ארי: תודה רבה.

מירב בן ארי: חבר הכנסת בן גביר, בבקשה.

איתמר בן גביר: גברתי הנציבה, אני לא מכיר אותך, אף פעם לא נפגשתי איתך, אבל יש לי סימפטיה אוטומטית, רצון להתייצב לצד מי שרוצים להפוך אותו לסוג של שעיר לעזאזל.

איתמר בן גביר: אני מרגיש כך כלפייך.

איתמר בן גביר: הכשלים בשב"ס לא נולדו בתקופה שלך, ובמשמרת שלך לא התחיל היחס לאסירים הביטחוניים, זה ברור לי.

איתמר בן גביר: ברור לי שאי אפשר להציב הכול על הכתפיים שלך.

איתמר בן גביר: אני סומך לגמרי על השר לשעבר אוחנה, אני שומע רק שבחים ורק דברים טובים, ואין לי שום סיבה לחשוב אחרת.

איתמר בן גביר: יחד עם זאת, כמו שאמר חברי ראש עיריית אילת לשעבר, היום חבר כנסת, באמת אולי זאת הזדמנות לחשוב מה עושים עם האסירים הביטחוניים.

איתמר בן גביר: הקייטנה הזאת חייבת להיפסק.

איתמר בן גביר: הבשר והבקלוות והאוכל והטופינים והעובדה שיש להם דובר שהוא בעל הבית והוא זה שמדבר מולכם.

איתמר בן גביר: מי זה הדובר הזה?

איתמר בן גביר: מי האנשים האלה?

איתמר בן גביר: אנחנו יודעים שבדרך כלל ממנים את זה שהוא עם הכי הרבה דם על הידיים.

איתמר בן גביר: איך יכול להיות?

איתמר בן גביר: סוהרים שחוששים להיכנס לאגפים.

איתמר בן גביר: הייתה לי אתמול שיחה עם מישהו שעבד בשב"ס לא מזמן.

איתמר בן גביר: הוא אמר לי שכאשר האסירים הביטחוניים לא רוצים סוהר, הם אומרים לא מתאים לנו, והנהלת הכלא מזיזה את הסוהר.

איתמר בן גביר: אפשר גם אחרת.

איתמר בן גביר: הייתי עורך דין עד לפני כניסתי לכנסת וראיתי איך מתייחסים לאסירים ביטחוניים יהודים.

איתמר בן גביר: כל דבר זה פקנ"ץ.

איתמר בן גביר: אתם רוצים משהו?

איתמר בן גביר: בואו נבדוק בפקודות.

איתמר בן גביר: תאי הפרדה, שעות על גבי שעות.

איתמר בן גביר: אפשר גם אחרת.

איתמר בן גביר: קונקרטית אני רוצה לשאול האם אנחנו יודעים משהו לגבי שיתוף פעולה.

איתמר בן גביר: אם היה שיתוף פעולה עם מישהו מהכלא.

איתמר בן גביר: לגבי אותה סוהרת שנרדמה – ברור לי שלא צריך להטיל על הכתפיים של אותה סוהרת דברים, אבל מה את יכולה לספר לנו?

איתמר בן גביר: והכי חשוב, ראיתי כתבה בטלוויזיה שאיש השב"כ מתקשר לאימא של אחד המחבלים ואומר לה: הוא בחזרה לגלבוע.

איתמר בן גביר: קודם כל, אני מבין שהם בחקירה היום של השב"כ, אז אין לי ספק שהם לא אמורים להיות בגלבוע.

איתמר בן גביר: אבל אחרי החקירה של השב"כ, אני מאמין שאתם הולכים לשים אותם בהפרדות, לא חוזרים למקום הפשע.

מירב בן ארי: תודה, חבר הכנסת בן גביר.

מירב בן ארי: שיקלי, בבקשה.

עמיחי שיקלי: תודה על הסקירה.

עמיחי שיקלי: יש לי שלוש שאלות.

עמיחי שיקלי: דבר ראשון, האם הייעוד לשפר יכולת להיקלט בחברה הוא רלוונטי מבחינתך גם למחבלים מבחינת שירות בתי הסוהר?

אמיר אוחנה: לא.

עמיחי שיקלי: דבר שני, האם הכשרת הסוהרים בפלילי ובלאומני זו אותה הכשרה?

עמיחי שיקלי: דבר שלישי, ותסלחי לי על הבורות, מהם החוקים שמתוכם מוגדרים תנאי הכליאה של אסירים ביטחוניים?

עמיחי שיקלי: אני לא מכיר את זה.

עמיחי שיקלי: אולי זו שאלה למירב, שהיא יותר ותיקה פה בכנסת.

עמיחי שיקלי: מכוח איזה חוק מוגדרים התנאים?

עמיחי שיקלי: כי אנחנו מתלוננים על התנאים, אבל מה מוגדר בחוק מעבר ל-4.5 מטר שדיברו פה?

מירב בן ארי: תודה.

מירב בן ארי: חברת הכנסת סטרוק, בבקשה.

אורית סטרוק: גברתי הנציבה קטי, קודם כל אני רוצה לבקש ממך, אל תיבהלי מהאיומים של חברי הכנסת הערבים, של הרשות הפלסטינית ושל המחבלים עצמם.

אורית סטרוק: אל תיבהלי מהאיומים של כל מי שאומרים לך שאם תעשי הפרדה בין המחבלים ותפסיקי את החגיגה הזאת שבה הם נמצאים ביחד לפי ארגונים ומנהלים את עצמם אז תפרוץ לך אינתיפאדה ותפרוץ לך שביתה וכו'.

אורית סטרוק: תהיי חזקה.

אורית סטרוק: יש לי אלייך שלוש שאלות.

אורית סטרוק: האחת, ידוע שהיה ניסיון בריחה דרך התת-קרקע באותו כלא בשנת 2014.

אורית סטרוק: אני רוצה לדעת אם בזיכרון הארגוני של הכלא הדבר הזה היה שמור, הוא טופל, ואם כשאת נכנסת לתפקידך זה היה משהו שידעת עליו.

אורית סטרוק: שאלה שנייה, קיימת פקודה, נקראת פקודה מס' 3, פקודה להחזקת אסירים ביטחוניים.

אורית סטרוק: צריכים לשנות את השם שלה כמובן, פקודה להחזקת מחבלים כלואים.

אורית סטרוק: האם את יכולה להגיד לנו אם יש פערים בין מה שכתוב בפקודה לבין מה שקורה בפועל?

אורית סטרוק: האם מה שצריכים לשנות זה את הפקודה, או שצריכים לשנות שיפעלו לפי הפקודה?

אורית סטרוק: השאלה השלישית, מה יש לך לומר על זה שהרשות הפלסטינית ממשיכה להעביר כספים לכל המחבלים הכלואים דרך בנק הדואר לטובת שימוש בקנטינה?

אורית סטרוק: איך זה מסתדר עם החוק שאוסר כספי טרור?

מירב בן ארי: תודה.

מירב בן ארי: חברת הכנסת קטי שטרית, בבקשה.

קטי קטרין שטרית: השם שלנו הוא אותו שם, אבל למען הגילוי הנאות זה הדבר היחידי שמשותף בינינו.

קטי קטרין שטרית: אנחנו לא מכירות.

קטי קטרין שטרית: אבל אני רוצה להגיד לך שאני קצת מוטרדת ממה שקרה מאז הבריחה, שפשוט מחפשים את הראש שלך.

קטי קטרין שטרית: בהתחלה חשבתי שאולי בגלל שאת אישה, את אולי חסרת ישע וכו', ואז תוקפים.

קטי קטרין שטרית: אבל שאלתי את עצמי איפה כל ארגוני הנשים.

מירב בן ארי: אוי ואבוי.

מירב בן ארי: זה בכלל לא קשור לזה שהיא אישה.

קטי קטרין שטרית: ואז הבנתי שאולי בגלל שאת מינוי שהיית בתקופתו של אמיר אוחנה, אז אולי שם.

קטי קטרין שטרית: ואז אמרתי, זה יותר מתקבל על הדעת, כי גם את הראש של ציפי חוטובלי רצו.

מירב בן ארי: אף אחד לא רצה את הראש של קטי פרי, והאמיני לי, אני לא מיניתי אותה, אפילו לא הייתי בכנסת ולא בממשלה, ומאז שפגשתי אותה - - -

קטי קטרין שטרית: את במקרה ביש עתיד.

קטי קטרין שטרית: אם לא היו פריימריס בליכוד היית באה לליכוד.

אמיר אוחנה: את חייבת להודות שעם טליה איינהורן וציפי חוטובלי וקטי פרי יש פה טיהור פוליטי.

מירב בן ארי: ציפי חוטובלי היא מינוי פוליטי.

מירב בן ארי: אבל עזבו, חבל, נדבר על זה אחר כך.

קטי קטרין שטרית: חיפשו את הראש שלה, זה ברור.

קטי קטרין שטרית: גם השר הדגול עמר בר-לב אומר: לטווח קצר אני משאיר אותה, אבל לטווח ארוך אני לא יודע.

קטי קטרין שטרית: בולשיט.

קטי קטרין שטרית: יחפשו אותה.

איתמר בן גביר: גועל נפש.

קטי קטרין שטרית: אבל זה לא מה שרציתי להגיד.

קטי קטרין שטרית: אני רוצה באמת לחזק את ידייך.

קטי קטרין שטרית: אל תפחדי, תבדילי בין האסירים.

קטי קטרין שטרית: אני מאוד אוהבת את מה שאמרת לגבי הקהילה.

קטי קטרין שטרית: אני באה מתחום החינוך, ואני חושבת שצריך להקדיש המון המון לאותם אסירים שמסיבות כאלה ואחרות חרגו ועשו את מה שעשו.

קטי קטרין שטרית: אבל כאן מדובר באסירים מנוולים, אסירים רוצחים, עם דם על הידיים, שרצחו לדוגמה את משפחת פוגל, שרצחו תינוקות.

קטי קטרין שטרית: לא מגיע להם לא סלמון ולא בשר ולא כלום.

קטי קטרין שטרית: התקשרו אלי במקרה שני סוהרים לשעבר ואמרו: קטי, נתנו להם את מה שנתנו להם, וחרקנו שיניים.

קטי קטרין שטרית: אל תחרקו שיניים.

קטי קטרין שטרית: תקבלי את אומץ הלב שלך.

קטי קטרין שטרית: אלה אסירים שמגיע להם להיות מתחת לאדמה ולא מעל פני האדמה.

קטי קטרין שטרית: חבל שלא נשארו במנהרה וכיסו את המנהרה על עצמם.

קטי קטרין שטרית: אני התפללתי שימצאו אותם מתים.

מירב בן ארי: תודה.

מירב בן ארי: גברתי הנציבה, שתי דקות בבקשה, התייחסות שלך, ואנחנו חייבים לסיים.

מירב בן ארי: בעיקרון הייתי צריכה לסיים לפני שעה.

אמיר אוחנה: היה מעניין.

מירב בן ארי: אני לא אמרתי כלום, אתה רואה.

מירב בן ארי: אני נותנת לכם את כל הזכות שלכם.

אורית סטרוק: מירב, את אלופה, תדעי.

קטי פרי: חברי הכנסת, אני אשתדל לענות במסגרת הזמן הזאת.

קטי פרי: יש כאן אירוע שמתנהלת בו בדיקה וחקירה פלילית.

קטי פרי: נשאלתי האם יש שת"פ מתוך הכלא, זה נבדק.

קטי פרי: נשאלתי האם ידעתי על הסוהרת שנרדמה, זה ייבדק.

קטי פרי: מדרך הטבע אני לא יכולה להתייחס לדברים האלה.

מירב בן ארי: בכל מקרה גם סיכמנו שיהיה דיון פתוח לחברי הכנסת על גלבוע.

מירב בן ארי: וזה יגיע.

קטי פרי: אני מבטיחה להגיע לכאן, וכפי שאת מדברת כאן בפתיחות ובכנות, זאת הדרך שלי.

קטי פרי: אתן גם את התשובות כשיהיה אפשר והדברים יתבהרו.

קטי פרי: זה לא אחראי מצדי לבוא ולהגיד כאן חצי מידע.

קטי פרי: בעניין המינוי שלי, בהיותי אישה.

קטי פרי: מעולם לא מוניתי לשום תפקיד, גם לא כמפקדת מחוז, בגלל שאני אישה.

קטי פרי: לא עשו לי הנחות.

קטי פרי: אני נלחמתי בעשר אצבעותיי, בשתי ידיי, כדי להגיע מהתחתית למטה כדסקאית מודיעין ועד צמרת הארגון, בלי הנחות ובלי שום טובות של אף אחד.

קטי פרי: עשיתי דרך מקצועית ישרה למעלה מ-33 שנה, ולכן אני כאן.

קטי פרי: אני כאן כדי להמשיך ולהוביל את הארגון.

קטי פרי: כל מה שצריך להיבדק ייבדק.

קטי פרי: לגבי האסירים הביטחוניים אגיד בשני משפטים.

קטי פרי: נדמה לי שברור לכם עם מה אני מתמודדת, עם מה הארגון מתמודד.

קטי פרי: אני סבורה ומניחה שהוועדה תתעסק גם בסוגיה הזאת של מדיניות נדרשת.

קטי פרי: נדרשים לשבת סביב השולחן ולדון במדיניות של הביטחוניים מחדש.

קטי פרי: זאת עמדתי.

מירב בן ארי: גם הוועדה הזאת תדון בנושא של האסירים הביטחוניים, כולל השאלות של שיקלי.

קטי קטרין שטרית: מירב, זה סוג של פרוטקשן.

קטי קטרין שטרית: ניתן להם אוכל, ניתן להם הטבות, והם ישמרו על השקט.

קטי פרי: לשאלתך, חבר הכנסת שיקלי, ההכשרה הבסיסית היא אחודה, ואחר כך יש הכשרות מקצועיות לנוער, לנשים, לביטחוניים ולפליליים.

אמיר אוחנה: הוא גם שאל האם השיקום מיועד לביטחוניים, והתשובה היא כמובן לא.

מירב בן ארי: תודה רבה לנציבה קטי פרי.

מירב בן ארי: אני מחזקת את ידייך, כמו שעשיתי עוד לפני שהכרנו, אז עכשיו בכלל.

מירב בן ארי: הוועדה ואני נגיע עם חברי הכנסת לשב"ס, כי חברי הכנסת מרגישים שהמדינה והשרים קצת הזניחו אותם, אז אנחנו ניקח את זה מאוד ברצינות.

מירב בן ארי: גם נגיע אלייך לסיור ונשמע סקירה יותר רחבה, כמו שהכנת לנו.

מירב בן ארי: בנוסף, כמובן, ברגע שנוכל לקיים דיון נקיים דיון על גלבוע בפני חברי הכנסת.

מירב בן ארי: הוא יהיה פתוח.

מירב בן ארי: וכמובן הוועדה הזאת גם תידרש לנושא של האסירים הביטחוניים והתנאים שלהם.

מירב בן ארי: גם זה יהיה כאן.

מירב בן ארי: אני חייבת לנעול את הוועדה.

איתמר בן גביר: איפה השמאל?

קטי קטרין שטרית: ואיפה הערבים?

מירב בן ארי: אחד הוצאתי.

קטי קטרין שטרית: את יודעת למה, כי הם הגורם לכל מה שקורה בשב"ס.

אורית סטרוק: מירב, לפחות את כיושבת-ראש הוועדה מוכנה להשתמש בביטוי מחבלים?

מירב בן ארי: תודה.

מירב בן ארי: אני נועלת את הוועדה.